MALTA DIBATTITI TAL-KAMRA TAD-DEPUTATI (Rapport Ufficjali u Rivedut) IS-SEBA' PARLAMENT Seduta Nru. 55 It-Tnejn, 12 ta' Ottubru, 1992 Stampat fl-Ufficcju ta' l-Iskrivan Kamra tad-Deputati MALTA Prezz Lm1 IS-SEBA' PARLAMENT Seduta Nru. 55

It-Tnejn, 12 ta' Ottubru, 1992

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fis-6.09 p.m.

Talba

SEDUTA NRU.

It-Tnejn, 12 ta' Ottubru, 1992

WERREJ

MINUTI ..................................................

RULING TA' MR SPEAKER ...................................

MISTOQSIJIET - TWEĠIBIET ORALI ..........................

TQEGĦID TA' KARTI FUQ IL-MEJDA ..........................

MOZZJONIJIET

ABBOZZ TA' LIĠI LI JEMENDA L-ATT DWAR ID-DJAR

HOUSING (AMENDMENT) BILL

It-Tielet Qari .......................................

GĦOTI B'ĊENS TA' BIĊĊA ART F'RAĦAL ĠDID LILL-INFANTILE PARALYSIS REHABILITAION FUND ...........

GĦOTI B'ĊENS TA' FOND U ART FIL-MARFA LIMITI TAL-MELLIEĦA LIS-SOĊJETA' TAD-DUTTRINA NISRANIJA (M.U.S.E.U.M) ..................

ORDNIJIET TAL-ĠURNATA

ABBOZZ TA' LI LIĠI LI JEMENDA L-ATT DWAR ID-DAZJI TA' IMPORTAZZJONI

IMPORT DUTIES (AMENDMENT) BILL

It-Tielet Qari .....................................

ABBOZZ TA' LIĠI LI JEMENDA L-ATT DWAR IL-ĦINIJIET TA' XOGĦOL TAL-ĦWIENET U TAL-BEJJIEGĦA FIT-TOROQ

SHOPS AND HAWKERS (BUSINESS HOURS) (AMENDMENT) BILL

Kumitat .............................................

ABBOZZ TA' LIĠI LI JEMENDA L-KODIĊI KRINIMALI

CRIMINAL CODE (AMENDMENT) BILL

It-Tieni Qari ........................................

AĠĠORNAMENT .............................................

MISTOQSIJIET IMWIEĠBA BIL-MIKTUB ........................

MINUTI

Il-Minuti tas-Seduta Nru. 54 li saret fis-7 ta' Ottubru, 1992, ġew konfermati.

RULING TA' MR SPEAKER

MR SPEAKER (L-Onor.

Lawrence Gonzi): Is-Sedja tirreferi għall-erba' każijiet ta' ksur ta' privileġġ li tressqu fis- seduta ta' nhar l-Erbgħa 7 ta' Ottubru kif ukoll għad-diversi punti ta' ordni li tqanqlu u tiddikjara dan li ġej:

Fl-ewwel lok, is-Sedja tinnota illi diversi Membri ta' din il- Kamra qegħdin jistennew li hi tagħmel xi forma ta' investigazzjoni preliminari fuq il-fatti li jkunu ssemmew f'każijiet ta' ksur ta' privileġġ.

L- interpretazzjoni li donnha qegħda tingħata hi li d-deċiżjoni tas-Sedja tkun l- ewwel indikazzjoni ta' ħtija f'każ li t-talba tintlaqa' jew deċiżjoni ta' nuqqas ta' ħtija f'każ li din ma tintlaqax.

Is- Sedja tixtieq tagħmilha ċara li din hi interpretazzjoni żbaljata għal kollox għaliex hi m'għandha ebda poter la li tinvestiga l-fatti tal-każ imressaq u wisq inqas li tesprimi ruħha fuq il-ħtija jew nuqqas ta' ħtija ta' l- individwu li kontra tiegħu jkun tressaq il-każ ta' ksur ta' privileġġ.

Dawn huma poteri u drittijiet li l-Kostituzzjoni ta' pajjiżna, l- Ordinanza dwar il- Privileġġi (Kap 113 tal- Liġijiet ta' Malta) u l- Ordnijiet Permanenti tal-Kamra jagħtu esklussivament lill- Kamra u mhux lill-iSpeaker.

Dan jirriżulta b'mod ċar mill- artikoli kollha li jinsabu fl- Ordinanza kif ukoll fl-artikoli rilevanti ta' l-Ordnijiet Permanenti tagħna (ara OP 164) li kollha kemm huma jsemmu l- Kamra bħala l-awtorita' li għandha l-poteri li ssejjaħ xhieda, tiġbor l-evidenza, tiddibatti u tasal għal konklużjonijiet.

Għalhekk, jekk l-iSpieaker jittanta jeżerċita hu xi waħda minn dawn il- funzjonijiet, huwa jkun qiegħed jusurpa l-poteri ta' l-istess Kamra - xi ħaġa li żgur ma tistax titħalla li ssir għaliex l- ewwel funzjoni ta' l-iSpeaker hija proprju li jipproteġi l- Kamra u l- poteri li għandha u mhux li jeħodhom hu f'idejh.

It-tieni punt li għandu jiġi ċċarat darba għal dejjem, huwa li meta l- iSpeaker jasal għad- deċiżjoni tiegħu dwar jekk każ ikunx prima facie ksur ta' privileġġ, huwa bl-ebda mod ma jkun qiegħed jesprimi ruħu rigward il- ħtija jew l- innoċenza ta' l-individwu li kontra tiegħu jkun qed jitressaq il-każ.

Il-kwestjoni kollha hija regolata bl-Ordni Permanenti 35 li fost ħwejjeġ oħra, jistabbilixxi li mozzjoni li tqanqal kwestjoni ta' priviliġġ m'għandhiex bżonn avviż ta' tlett ijiem.

Dak l- Ordni Permanenti jkompli billi jagħti diskrezzjoni lill- iSpeaker li tawtorizzah jiċħad li jaċċetta mozzjoni sostanzjali bla avviż.

Din id-diskrezzjoni llum ġiet assoċjata ma' deċiżjoni dwar jekk każ ikunx prima facie validu jew le.

Għaldaqstant, fl-eżami li jrid jagħmel l- iSpeaker biex jasal għad- deċiżjoni tiegħu dwar il-każ, huwa jrid jara jekk (a) il- proċedura stabbilita fl- Ordnijiet Permanenti tal-Kamra, ġietx segwita jew le u (b) jekk il-fatt jew l-akkuża tistax taqa' taħt xi waħda mill-ħdax- il paragrafi elenkati fl- artikolu 11 tal-Kap 113 tal- Liġijiet ta' Malta.

Jekk l- iSpeaker jiddikjara li każ partikolari huwa prima facie ksur ta' privileġġ, l- implikazzjoni tkun li l- proċedura hi korretta u allura l-Kamra tista' tgħaddi għad- diskussjoni fuq il-mertu tal- mozzjoni.

It-tielet u l-aħħar punt li s-Sedja tħoss li għandha tenfasiżża huwa relatat mal- proċedura li għandha tintuża.

Hawnhekk, is-Sedja terġa' tirreferi għall-Ordni Perma- nenti 35 li jgħid ċar u tond li kwestjoni ta' privileġġ titqanqal b'mozzjoni u li din il-mozzjoni sostanzjali għandha tingħata lill-Iskrivan tal- Kamra bil-miktub iffirmata mill-proponent qabel ma tiġi mressqa.

Dan hu regolament li jrid jiġi segwit u ma hemm ebda raġuni għaliex il-Kamra għandha tippermetti li l-ftit regola- menti li għandha jiġu mwarrba b'mod li tidħol diżordni fil- proċeduri parlamentari.

Dan ifisser ukoll illi d-drawwa li daħlet li ssir spjegazzjoni verbali minn xi naħa jew oħra fil-mument li jitressaq każ ta' ksur ta' privileġġ, mhuwiex skond ir-regolamenti tal-Kamra.

Il-proċedura li għandha tintuża f'każijiet ta' mozzjoni ta' privileġġ, hija dik stabbilita fl-Ordni Permanenti 35 u jekk il-mozzjoni tiġi aċċettata mis-Sedja, allura l- Kamra trid issegwi dak li jgħid l-Ordni Permanenti 43.

Dwar dan is-Sedja tirreferi għall- Ordni Permanenti 197 kif ukoll għal paġna 135 ta' Erskine May (edizzjoni 21) fejn jingħad ċar illi deċiżjoni tas-Sedja li ma tilqax mozzjoni ta' privileġġ, bl-ebda mod ma tipprikludi lil membru milli jagħmel użu minn proċeduri oħra li huma għad- dispożizzjoni tiegħu biex l- ilment jiġi vventilat.

Is-Sedja hija determinata li tara li r-regolamenti tal-Kamra jiġu segwiti mhux biss għaliex dan huwa l-ewwel dover tagħha iżda għaliex huwa fl-aħjar interess ta' l-istess Kamra u tax-xogħol li jrid isir fiha.

Għalhekk is- Sejda tiddikjara illi dawn huma l-prinċipji li se jiggwidawha fid- deċiżjonijiet li trid tieħu kemm issa u kemm fil-futur, sakemm naturalment il-Kamra ma tiddeċidix mod ieħor.

Ngħaddi issa għar-rulings fuq il-każijiet imressqa.

Nirreferi għal każ imressaq mill-Onor.

George Vella rigward ir-risposta għal mistoqsija parlamentari numru 4728 mogħtija mill-Ministru għall- Ambjent fis-Seduta tal-5 ta' Ottubru.

Skond l-Ordni Permanenti 36 l-ewwel opportunita' biex jitressaq dan il-każ kienet dak inhar li ngħatat it- tweġiba, u għalhekk il-kwestjoni ma setgħetx titqanqal fis-Seduta ta' l- Erbgħa 7 ta' Ottubru.

Għalhekk il-mozzjoni ma tistax titressaq.

Rigward il-każ imressaq mill- Onorevoli Ministru għall- Ambjent kontra l- Onor. Vella fl-istess seduta ta' 7 ta' Ottubru 1992, m'hemmx dubju illi l- każ ma jaqa' taħt l-ebda wieħed mis-subparagrafi li hemm għall-artikolu 11 tal-Kap 113.

Għalhekk is-Sejda tiddikjara li l-mozzjoni ma tistax titressaq.

Rigward il-każ imressaq mill- Prim Ministru kontra l-Kap ta' l- Oppożizzjoni għal diskors li allegatament intqal f'konferenza stampa li saret nhar l- Erbgħa, 7 ta' Ottubru 1992, is- Sedja tirrileva li l-każ ma ġiex inkwadrat taħt wieħed mis- sub artikolu (a) sa (k) ta' l- artikolu 11 tal-Kap 113.

Għalhekk anke f'dan il-każ is- Sedja tiddikjara l-mozzjoni ta' privileġġ ma tistax titressaq.

Rigward il-każ mressaq mill- Kap ta' l-Oppożizzjoni tal- konfront tal- Ministru tal- Finanzi, s-Sejda tirrileva li l-Erskine May f'pagna 381 ta' l- Edizzjoni 21 jagħmilha ċara li allegazzjoni bħal din ma tistax titressaq fil-forma li tressqet, apparti li l-każ ma ġiex inkwadrat taħt wieħed mis- subartikolu (a) sa (k) ta' l- artikolu 11 tal-Kap 113.

Għalhekk il- mozzjoni ma tistax tiġi aċċettata.

MISTOQSIJIET - TWEĠIBIET ORALI

SKEJJEL TAS-SNAJJA - STUDENTI

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani: Jista' l-Ministru jagħti sena b'sena 1987-1992 l-figura ta' kemm studenti fl-iskejjel tas- Snajja' talbu li jitilqu mill- iskola qabel jagħlqu s-16-il sena u kemm minn dawn it- talbiet ġew milqugħa?

ONOR.

UGO MIFSUD BONNICI (Ministru ta' l-Edukazzjoni u Riżorsi Umani): Matul is-snin skolastici 1986-1992 l-għadd ta' studenti fl-iskejjel tas- snajja' li talbu biex jitilqu mill-iskola qabel ma għalqu s- 16-il sena u l- għadd ta' talbiet li ntlaqgħu kien kif jidher hawn taħt:

Sena Applikazzjonijiet Milqugħa

1986/87 793 535 1987/88 757 378 1988/89 589 140 1989/1990 562 132 1990/91 754 255 1991/92 781 281

MR SPEAKER: L-Onor.

Evarist Bartolo, mistoqsija supplimentari.

ONOR.

EVARIST BARTOLO: Għalkemm il-Ministru ma tanix kopja tat-tracer study, jien xorta għandi kopja tiegħu.

Issa jien nixtieq inkun naf jekk il- Ministru huwiex kuntent bis-sitwazzjoni li hemm fit- trade schools.

Dan it- tracer study jgħid hekk:

"The situation in the trade schools population is rather bleak.".

X'passi qed jieħu l-Ministru biex jirranġa d-diżastru li għandu fit-trade schools?

ONOR.

UGO MIFSUD BONNICI: Fil-Ministeru m'hemmx diżastru u dan jidher miċ-ċifri li ħarġu.

Iċ-ċifri juri li fl- aħħar sena ta' l-Amminstrazzjoni preċedenti ntlaqgħu 535 każ mentri ċ-ċifri ta' matul l- aħħar sena ċ-ċifra kienet turi 132 każ.

Jekk tisaqsini jekk inix kuntent bit-trade schools, ngħidlek li m'inix għax dejjem hemm x'tirranġa, mhux għax hemm diżastru.

Jekk Alla jrid, is- sitwazzjoni fit-trade schools għandha titranġa.

MR SPEAKER: L-Onor.

Alfred Portelli mistoqsija supplimentari.

ONOR.

ALFRED PORTELLI: La qed nitkellmu fuq l-iskejjel tas-snajja', jista' l-Ministru jagħtina ħjiel dwar meta se tissewwa l-Iskola Umberto Calosso wara li kienet qabdet?

MR SPEAKER: Il-Ministru Mifsud Bonnici.

ONOR.

UGO MIFSUD BONNICI: B'kumbinazzjoni, l-Onor.

Interpellant għadu kemm għamilli domanda fuqha u nista' ngħid li għadni kemm rajt il- file.

Il-biċċa li nħarqet għadha mhix imbattla għal kollox u hemm żewġ tipi ta' pjanijiet - pjan minnhom jokkupa l-iskola kollha u l- pjan l-ieħor jaħseb biex ikun hemm gymnasium fejn isiru l- attivitajiet sportivi.

Jien favur dan it-tieni pjan għax nixtieq li fl-Iskola Umberto Calosso barra milli jsiru klassijiet fil-parti li ma waqgħetx, isir gymnasium f'dik il-parti l- oħra fejn qabel kien hemm il-maħżen ta' l-MMU.

MR SPEAKER: L-Onor.

Bartolo.

ONOR.

EVARIST BARTOLO: Il- Ministru li qed igħid li m'għandux diżastru fit-trade schools, li ħsiebu huwa aktar fil-high policy milli fl- attendenza tat-tfal fl- iskejjel, jista' wara li jkun ġie minn Franza, jgħidilna jekk il-persentaġġ ta' dawk l- istudenti li jattendu l- iskejjel huwiex 30%?

Dan jista' jagħmlu billi jeżamina r-reġistru ta' l-iskejjel tas- snajja', bħalma għamilt jien -għalkemm dawn mhux suppost ikunu f'idejja.

Dan l- assentejiżmu huwa forma oħra ta' dawk li jitolbu biex jitilqu mill-iskola?

MR SPEAKER: Il-Ministru Mifsud Bonnici.

ONOR.

UGO MIFSUD BONNICI: Kultant igħidu "a little knowledge is a dangerous thing", jew "drink deep or taste not the Pierian spring.".

Jiġifieri billi taqbad parti biss mis-sena skolastika u tiċċita dik il- parti ...

Jien nista' ngħid li l-pożizzjoni mhijiex hekk is-sena kollha.

Hemm ċerti studenti tat-trade schools li meta tkun se tispiċċa s-sena skolastika, ma jibqgħux imorru l-iskola.

L- ogħla absenteism rate kienet ta' 30% u din niżlet għal 12%.

Jiġifieri allavolja nħoss li l- Ministru qiegħed għall-policy, kif fil-fatt qiegħed anke l- Opposition spokesman, ma niddejjaqx nara d-dettalji għaliex dawn id-dettalji jgħinuna biex nibnu l-policy fuqhom.

Jiena nara kif inhuma sejrin l-iskejjel tas-snajja' anke billi nara l- andament ta' l- absenteeism.

Per eżempju, l- iskola Ta' Bighi hija l-aktar waħda li nattendi u dalgħodu bgħatt lid-direttur li huwa responsabbli minnha biex jara ċerti problemi li fiha.

Fi kwalunkwe skola ssib xi problemi, għalkemm f'Ta Bighi forsi hemm aktar problemi minn skejjel oħrajn.

(Interruzzjonijiet) Jien nattendi hemmhekk ta' spiss sabiex nara għaliex qiegħed ikun hemm dawn il- problemi, pero' dan ma jfissirx li ma nagħtix kas skejjel oħra.

Madanakollu rrid ngħid li hemm maħsuba politika ġenerali li biha titjieb is- sitwazzjoni kollha ta' l- iskejjel tas- snajja'.

Dwar dan it-titjib għandu jsir rapport li se ngħaddih lill- Kamra - jista' jkun li dan ir-rapport diġa' qiegħed f'idejn l-Onor.

Membru.

MR SPEAKER: L-Onor.

Lino Spiteri.

ONOR.

LINO SPITERI: Mr Speaker, ma qomtx mill-ewwel għax kont se nistaqsi jekk il- Ministru qalx il-kliem għat- titjib jew għat-tindif, imma naħseb li għat-tindif qal.

MR SPEAKER: Il-Ministru.

ONOR.

UGO MIFSUD BONNICI: Jien difetti għandi, pero' naħseb li l-kliem naf nippronunzjah.

MR SPEAKER: L-Onor.

Spiteri.

ONOR.

LINO SPITERI: Mr Speaker, jien veru ma fhimtux.

ONOR.

UGO MIFSUD BONNICI: Jien għit għat-titjib.

ONOR.

LINO SPITERI: Jekk qal għat-titjib, allura l- mistoqsija li kont se nagħmel nagħmilha mod ieħor għax jekk qal għat-tindif, jiġi qisu se jbajjad l-oqbra biss u mhux se jagħmel xi ħaġa ta' sustanza.

Imma l-Ministru, qal x'qal, jidhirlu li flok it- trijonfaliżmu li qam bih biex iwieġeb l-ewwel supplementary question li saritlu - meta ta l- impressjoni li fi żmien il- Gvern Laburista kienu jiġu aċċettati ħafna mit- talbiet ta' żgħażagħ li riedu jitilqu mit- trade schools u mbagħad meta nbidel il-Gvern dawn it-talbiet ma baqgħux jiġu aċċettati - kien ikun iżjed relevanti għat- twettiq tar-responsabilita' tiegħu fid-dekasteru li għandu li jara għaliex konsistentement, sena wara sena, baqa' jkun hemm medja ta' 600 żagħżugħ li jitolbu li jitilqu mill-iskola tas-snajja' Il- Ministru jidhirlu li din hija indikazzjoni ċara li hemm xi ħaġa fundamentalment ħażina fil-qagħda ta' l-iskejjel tas- snajja li flok trijonfaliżmu titlob analiżi serja?

Dan għaliex din il-branka tant importanti ta' l- edukazzjoni tagħna mhijiex sejra 'l quddiem daqskemm nixtiequ u meta l-Ministru jiġi hawn, flok joqgħod jagħmel il- qagħda tiegħu ta' partiġġjan u ta' politiku ta' sitt ħabbiet, imissu jwieġeb bħala Ministru ta' Malta kollha għax dak hu l- importanti.

U nerġa' nistaqsih jekk bħala Ministru ta' Malta kollha, jħossx li hemm turija ta' nuqqas ta' fiducja fl- iskejjel tas-snajja' fiż- żmien meta qed nipprovaw nagħmlu quantum leap 'il quddiem fil- livell tal- ħaddiema tagħna - u dan essenzjali li jsir - liema attitudni mhijiex se sservi biex iġġib il-qagħda ta' l- edukazzjoni teknika 'il quddiem?

MR SPEAKER: Il-Ministru Mifsud Bonnici.

ONOR.

UGO MIFSUD BONNICI: Sur President, nieħu pjaċir li jsiruli l- priedki u naċċettahom, pero' ma kontx trijonfali u m'inix se nkun trijonfali, imma se ngħid il- verita'.

Jien sibt skejjel tas-snajja' u pprovajt nirranġahom; f'certi affarijiet rranġaw u f'ċerti affarijiet għadni m'inix kuntent bis-sitwazzjoni.

Jien qabbadt lil min jarali s- sitwazzjoni, għamluli rapport u eżaminajtu.

Fil- fatt hemm pjanijiet biex dawn l-iskejjel jisswew ulterjorment u biex jagħmlu xogħol aħjar.

Meta dawn il-pjani saru snin ilu, jien ma kontx qbilt magħhom għaliex għidt li l- ispeċjaliżżazzjoni qed issir malajr.

Fil- fatt, ir-rapport li sarli min-nies li mhumiex partiġġjani tan-naħa tiegħi imma huma nies ta' l-iskejjel, insibu li għandna naraw proprju li m'għandux ikun hemm speċjaliżżazzjoni kmieni ż- żejjed.

Minn hawn u ftit ieħor, mingħajr trijonfaliżmu imma biex jiġi eżaminat bl- iktar mod oġġettiv, inġib quddiem din il-Kamra dan ir- rapport li sarli dwar it-titjib li hemm bżonn li jsir fl- iskejjel tas-snajja'.

MR SPEAKER: L-aħħar mistoqsija supplimentari.

L- Onor. Portelli.

ONOR.

ALFRED PORTELLI: Mr Speaker, bħalma jaf il- Ministru, għandna t- technical institute ta' Corradino li fih jitgħallmu t-technical subjects, għandna s-Sixth Form miegħu fejn jitgħallmu banking eċċ., u mbagħad għandna t- technical institute tan-Naxxar fejn jgħallmu technical subjects li x'aktarx huma differenti minn dawk li jiġu mgħallma f'Corradino u barra minn hekk għandna wkoll il- kwestjoni dwar il-language courses li se jingħataw għas- sena skolastika l992/93.

Allura f'dan il-każ il-Ministru ma jidhirlux li dan il-fatt awtomatikament qiegħed jirrifletti fin-nuqqas ta' studenti li għandhom jitgħallmu suġġetti tekniċi?

Peress li l- Ministru f'dan ir-rigward għandu aċċess aħjar għall- figuri statistiċi u jaf aktar minni kif dawn l-affarijiet jinsabu sejrin, jista' jagħtini tweġiba?

ONOR.

UGO MIFSUD BONNICI: Mr Speaker, din hija domanda li timmerita ċertu risposta u għaldaqstant nixtieq ngħid lill-Onor.

Interpellant li l- idea hi li mhux inneħħu x-xewqa ta' dawk l-istudenti li jħobbu jistudjaw suġġetti tekniċi, imma li dan is-suġġett inkomplu nżiduh ħalli ngħollu l- livell u l-prestiġju tat-Technical Institute.

Kif jaf l-Onor.

Interpellant, dawk li fl- Ingilterra kienu jirreferu għalihom bħala l- Polytechnics illum dawn saru universitajiet mhux għal-fatt li fihom it- tagħlim kien tbiddel imma biex ma jkunx hemm aktar dan l- idealiżmu fejn allura dawk li qegħdin jistudjaw f'universita' jaħsbu li dawk l-istudenti li qegħdin fil-polytechnics mhumiex tajbin daqshom.

Għaldaqstant jiena nixtieq li fil-livell ta' technical institutes, is-sixth forms u is-centres kollha li għandna jkunu f'post wieħed biex anke l-impressjoni pubblika tkun dik li dawn il-kulleġġi huma ta' l- istess livell.

Dak huwa l- iskop li qiegħed nipprova nwettaq f'Kordin u dak huwa l- iskop li wieħed irid jipprova jwettaq anke fit-Technical Institute tan-Naxxar.

MR SPEAKER: Il- ħin tal- mistoqsijiet issa għadda.

Ngħaddu għat-tqegħid ta' karti.

TQEGĦID TA' KARTI FUQ IL-MEJDA

ONOR.

MICHAEL FALZON (Ministru għall-Ambjent): Mr Speaker, inqiegħed fuq il-Mejda tal-Kamra:

Avviż Legali Nru 96 ta' l- 1992 - Regolamenti ta' l-1992 li jemendaw ir- Regolamenti dwar il- Kummerċ fi Speċi ta' Fawna u Flora;

Abbozz ta' Ftehim bejn il- Gvern ta' Malta u l- Infantile Paralysis Rehabilitation Fund dwar għoti b'ċens ta' biċċa art f'Raħal Ġdid u Pjanta li turi l-art imsemmija;

Abbozz ta' Ftehim bejn il- Gvern ta' Malta u s- Soċjeta' tad-Duttrina Nisranija (M.U.S.E.U.M.) dwar għoti b'ċens ta' fond u art fil-Marfa limiti tal-Mellieħa; u pjanta li turi l-art imsemmija; u

Ir-Rapport Annwali tal- Korporazzjoni Enemalta għas-sena 1991/92.

Kopja ta' dan ir-rapport tqassam lill-Onor.

Membri

MR SPEAKER: Grazzi.

Stqarrijiet Ministerjali?

Mozzjonijiet.

MOZZJONIJIET

ABBOZZ TA' LIĠI LI JEMENDA L-ATT DWAR ID-DJAR

HOUSING (AMENDMENT) BILL

ONOR.

GEORGE HYZLER (Ministru għas-Sigurta' Soċjali): Mr Speaker, nipproponi l-Ewwel Qari ta' l-Abbozz ta' Liġi msejjaħ "Att ta' l-1992 li jemenda l-Att dwar id-Djar, Kap. 125".

MR SPEAKER: Min jissekonda, jekk jogħġobkom?

ONOR.

MICHAEL BONNICI: Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att ta' l- 1992 li jemenda l- Att dwar id-Djar, Kap. 125" ikun moqri l-Ewwel Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri l-Ewwel Darba.

GĦOTI B'ĊENS TA' BIĊĊA ART F'RAĦAL ĠDID LILL-INFANTILE PARALYSIS REHABILITATION FUND

ONOR.

MICHAEL FALZON: Mr Speaker, nipproponi li:

Billi l-Gvern tar- Repubblika ta' Malta beħsiebu jagħti b'ċens lill- Infantile Paralysis Rehabilitation Fund, biċċa art f'Paola, deskritta aħjar fl-Abbozz ta' Ftehim imqiegħed fuq il-Mejda tal-kamra, għaż-żmien, biċ-ċens u taħt il- kondizzjonijiet li jinsabu fl-istess abbozz;

U billi huwa maħsub fil- paragrafu (ċ) tas- subartikolu (1) ta' l- artikolu 3 ta' l-Att ta' l-1976 dwar it-Trasferiment ta' Artijiet tal- Gvern li art li tkun proprejta' tal-Gvern jew amministrata minnu tista' tiġi trasferita "skond riżoluzzjoni speċjali tal- Kamra tad-Deputati li tkun fis-seħħ fil-ħin tat- trasferiment";

U billi huwa xieraq li t- trasferiment fuq imsemmi jsir skond riżoluzzjoni speċjali tal-Kamra tad- Deputati;

Għalhekk huwa b'dan riżolut li l-art f'Paola deskritta aħjar fl-Abbozz ta' Ftehim li jinsab imqiegħed fuq il-Mejda tal-Kamra tiġi mogħtija b'ċens lill-Infantile Paralysis Rehabilitation Fund għaż-żmien, għall- iskop u skond il-pattijiet u kondizzjonijiet imsemmijin fl-istess abbozz.

ONOR.

CLAUDE MUSCAT: Nissekonda.

MR SPEAKER: Rimarki, jekk jogħġobkom?

Il-Ministru Falzon.

ONOR.

MICHAEL FALZON: Sur Presidenti, kif kulħadd jaf l- Infantile Paralysis Rehabilitation Fund għandhom sit f'Raħal Ġdid li fil-fatt kien ingħata f'Jannar ta' l-1971 mill-Gvern ta' dak iż-żmien.

Dan is-sit kien ingħata biex jintuża għall-bini ta' ċentru għal nies li sfortunatament huma vittmi ta' l-Infantile Paralysis - il- paraplegics.

Dak iż-żmien dik kienet għadha b'ċens nominali ta' Lm15.00 għal 50 sena.

Il- fond kien talab lill-Gvern biex ikabbar dan is-sit biex jestendu u jkabbru l- attivitajiet tiegħu.

Illum, il-mozzjoni tirrigwarda s-sit ta' ħdejn is-sit li għandhom, li se jużawha bħala estenjoni u l-Gvern qed jipproponi li jitlob ukoll l-istess ammont nominali ta' Lm15.00 kif kien qed isir qabel.

Ovvjament, dan il-fond jiddependi ħafna mid- donazzjonijiet tal-pubbliku.

Dak kien l-iskop tal-Gvern meta f'Jannar 1971 kien ta din l-art b'ċens nominali ta' Lm15.00.

Dan iċ-ċens ma jagħlaqx 50 sena mil-lum imma jagħlaq fl-2021 flimkien maċ-ċens li kien ingħata f'Jannar ta' l-1971.

Dan minħabba li fl-2021, min ikun fil-gvern, jiddeċiedi jekk jestendix u jġeddidx iċ-ċens ta' dawn iż-żewġ biċċiet art f'Raħal Ġdid.

Naħseb li m'għandi xejn iktar xi nżid.

Din hija organiżżazzjoni li kulħadd jaf kemm tagħmel ġid u tuża l-art li għandha f'Raħal Ġdid proprju għall-iskop li ngħatalha u ma jidhirlix li għandu jkun hemm ebda oġġezzjoni minn din il- Kamra.

MR SPEAKER: Hemm aktar rimarki?

L-Onor.

Buhagiar.

ONOR.

CHARLES BUHAGIAR: Mr Speaker, kuntrarjament għal dak li ddiskutejna fis-seduta preċedenti fejn kellna quddiemna riżoluzzjonijiet biex tingħata art lil sidien ta' lukandi u lil-Lohombus Corporation, din id-darba għandna riżoluzzjoni biex biċċa art tingħata lil għaqda, li kif qal il-Ministru, tagħmel ħafna ġid lill-komunita' Maltija.

Għaldaqstant, ma naħsibx li minn din in-naħa għandna nsibu oġġezzjoni għal din l-għotja.

Pero' nixtieq nikkoreġi l- idea li ngħatat l-aħħar darba meta tkellimna fuq il-biċċa art li ngħatat lil-Lohombus.

Meta l-Ministru għamel il- winding up fir-riżoluzzjoni dwar dik l-art partikolari, kien qal li l- Lohombus għandu jagħti xi servizz soċjali lil dawn il- gżejjer.

Fil-fatt dan m'hu korrett xejn għaliex il- Lohombus huwa bank kummerċjali u r-rati ta' sussidju li joħroġu fuq il-loans ma joħroġhomx il-Lohombus imma toħroġhom il-Housing Authority u għaldaqstant dak inhar ma konniex qed nagħtu biċċa art lil xi istituzzjoni filantropika jew li qed tagħmel xi attivita' soċjali mas-soċjeta' Maltija.

Nixtieq intenni għal darb'oħra dak li ili ngħid f'din il-Kamra jiġifieri li wasal iż-żmien li f'dan il- Parlament naraw bis-serjeta' kif nirregolaw l-għoti ta' l- art mill-Gvern lid-diversi istituzzjonijiet u f'liema forma jsir dan għax kull darba qed niġu ffaċċjati b'sitwazzjoni fejn kull ġimgħa jew kull ħmistax hawnhekk issir riżoluzzjoni biex tingħata proprjeta' pubblika lill-privat jew lil xi istituzzjoni bħal din.

Għaldaqstant jien għal darb'oħra nappella lill-Gvern biex ikun ċar u joħroġ policy ċara rigward trasferiment ta' art lill-privat u anke lil soċjetajiet bħal din, pero' irid ikun hemm policy ċara.

Min-naħa tagħna ma naħsibx li għandna oġġezzjoni għall-għoti ta' din l-art.

MR SPEAKER: Grazzi.

Aktar rimarki?

(Onor. Membri: No)

Il-mistoqsija hi l-Mozzjoni Nru. 42 kif tidher fuq l-agenda u kif imressqa mill-Ministru għall-Ambjent.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con.

GĦOTI B'ĊENS TA' FOND U ART FIL-MARFA LIMITI TAL-MELLIEĦA LIS-SOĊJETA' TAD-DUTTRINA NISRANIJA (M.U.S.E.U.M.)

ONOR.

MICHAEL FALZON: Nipproponi li:

Billi l-Gvern tar- Repubblika ta' Malta bi ħsiebu jagħti b'ċens lis- Soċjeta' tad-Duttrina Nisranija (M.U.S.E.U.M.), fond u art fil-Marfa limiti tal-Mellieħa, deskritta aħjar fl-Abbozz ta' Ftehim imqiegħed fuq il- Mejda tal-Kamra, għaż- żmien, biċ-ċens u taħt il- kondizzjonijiet li jinsabu fl-istess abbozz;

U billi huwa xieraq li t- trasferiment fuq imsemmi jsir skond riżoluzzjoni speċjali tal-Kamra tad- Deputati;

Għalhekk huwa b'dan riżolut li l-art fil- Mellieha deskritta aħjar fl- abbozz tal-ftehim li jinsab imqiegħed fuq il- Mejda tal-Kamra tiġi mogħtija b'ċens lis- Soċjeta' tad-Duttrina Nisranija (M.U.S.E.U.M.) għaż- żmien, għall-iskop u skond il-pattijiet u kondizzjonijiet imsemmijin fl- istess abbozz.

MR SPEAKER: Min jissekonda?

ONOR.

LOUIS CUSCHIERI: Nissekonda.

MR SPEAKER: Rimarki, jekk jogħġobkom?

ONOR.

MICHAEL FALZON: Fl- inħawi tal-Marfa kien hemm dar li kienet magħrufa skond il- files tagħna bħala Jack's Home.

Din fl-1970 kienet ingħatat lis-Soċjeta' tal-MUSUEM u bdiet tintuża bħala post fejn it-tfal ikollhom attivitajiet fis-sajf.

Fis-sena 1972 dan it-titlu prekarju ta' encroachment ġie konvertit wara li kienet saret sejħa għal tenders mill- Gvern ta' dak iż-żmien li fiha s- Soċjeta' tal-MUSEUM kienet ingħatat ir- right of first refusal u kienet ġiet ikkonvertita f'kera ta' tmien snin liema kera wara li għaddew it-tmien snin baqgħet dejjem tiġi rinnovata awtomatikament fuq bażi ta' sena, sena.

Jiġifieri l-istorja hi li fl- 1970 kellhom encroachment u fl-1972 permezz ta' tenders ingħatat għal tmien snin u dejjem awtomatikament tiġġedded għal sena, sena.

Issa s-Soċjeta' tal-MUSEUM għamlet rappreżentazzjonijiet lill-Gvern li tixtieq tieħu l- post b'ċens ħalli jkun possibli li jagħmlu xogħlijiet tar- refurbishing u ta' reinstatement li hemm bżonn isiru għaliex fil-fatt wieħed jista' jara minn barra li l-post huwa fi stat dilapidat ħafna, f'ċerti postijiet irid jerġa' jinbena mill-ġdid.

Is- Soċjeta' ma talbitx lill-Gvern biex isewwih u jirranġah, imma talbet li jkollha titolu ta' ċens ħalli l-ispejjeż u x-xogħol li tagħmel hi fil-post ikunu koperti billi s- Soċjeta' jkollha titolu aktar secure milli għandha llum li huwa kera li jiġġedded minn sena għal sena.

Huma talbu wkoll li jkollhom spazju adizzjonali fuq wara biex iservi bħala area miftuħa bħala rikreazzjoni u din l-estenzjoni qed tingħata, pero' hemm kondizzjoni speċjali partikolari li parti ta' l-art li qed tingħata extra fuq wara għandha titħalla fl-istat naturali tagħha u ma jista' ssir l-ebda bini jew l-ebda estenzjoni.

Is- Soċjeta' talbet illi ċ-ċens ikun wieħed nominali jew b'rati baxxi u l- Gvern ħaseb li jżomm il-kera ta' Lm150 li hemm illum u li jżomm iċ-ċens bl- istess rata għal 99 sena, pero' bil-patt u l-kondizzjoni li kull 25 sena, dan iċ-ċens jiġi rivedut skond l-index of inflation.

M'hemmx għalfejn noqgħod ngħid lill-Kamra li s-Soċjeta' tal-MUSEUM taħdem fost ulied il-poplu u l-fatt li għandhom post fil-Marfa, żgur li se jagħtu l-opportunita' lit-tfal li l-aktar li ma jistgħux jaffordjaw, biex imorru jqattgħu ftit ġranet ħdejn il- baħar.

Din is-Soċjeta' se terġa' tibni dan il-post mill- ġdid, u jekk wieħed iħares lejn dan il-post ikun jista' jara li huwa dilapidat.

Għalhekk wieħed jifhem għalfejn is- Soċjeta', li trid tonfoq il- flus u tagħti x-xogħol tagħha biex tagħmel dan, talbet sabiex ikollha titlu daqsxejn aktar secure milli għandha llum.

Naħseb li din hija l-istorja u l-background ta' din il- mozzjoni li qed nitlob lill- Kamra biex tapprova.

MR SPEAKER: Grazzi.

Aktar rimarki?

L-Onor.

Charles Buhagiar.

ONOR.

CHARLES BUHAGIAR: Mr Speaker, din in-naħa wkoll taqbel ma' l-idea li din l-art tingħata lis-soċjeta' tal- MUSEUM.

Bħalma qal il- Ministru, il-MUSEUM hija għaqda li tagħmel ħafna ġid fost it- tfal, speċjalment tal- ħaddiema.

Dan il-ġid mhuwiex biss spiritwali u morali imma huwa soċjali u edukattiv.

Għaldaqstant din is-Soċjeta' żgur li ħaqqha l-għajnuna ta' l- Istat biex tkompli tkabbar il-ħidma tagħha.

Pero' xtaqt nagħmel xi żewġ kummenti fuq din ir-riżoluzzjoni fejn tgħid li se tingħata biċċa art li fuqha hemm bini eżistenti u biċċa art oħra li se tiġi adjoining magħha.

Il-kumment li xtaqt nagħmel jien huwa li skond il-kuntratt ta' din l-art, din is-Soċjeta' tista' testendi bini ma' dak li hemm.

Kif nafu, biex tagħmel estensjoni ma' bini eżistenti, il-bini eżistenti jrid ikun kopert bil-permess.

Il-bini li qed jingħata lis-Soċjeta' tal- MUSEUM, huwa kopert bil-permess tal-bini?

Għandna idea meta nbena dan il-bini li se jingħata lis-Soċjeta' u b'liema kondizzjonijiet kien inbena?

Jekk wieħed jara dak li qiegħed jingħad f'din ir-riżoluzzjoni jsib li filwaqt li qed jingħata dan il-bini, qed tingħata biċċa art oħra li mhux se tkun żviluppabbli.

Hawnhekk ta' min jistaqsi: Tinħass il-ħtieġa li din l-art u l-art ta' warajha jingħataw għall-bini?

Jekk wieħed iqis li din l-art qegħda viċin ħafna tal-baħar, prattikament fuq il-foreshore, minn hawn joħroġ argument ieħor.

Skond il-kuntratt, din l-art se tingħata lis-soċjeta' tal- MUSEUM sabiex il-membri u t- tfal li tieħu ħsieb, ikollhom post fejn jirrikreaw irwieħhom.

Sa hawnhekk aħna naqblu, imma jekk dawn in-nies għandhom bżonn ta' post fejn jirrikreaw irwieħhom, allura nies oħra tas-soċjeta' tagħna, m' għandhomx bżonn li jirrikreaw irwieħhom?

Naħseb li t-tweġiba għandha tkun li dawn għandhom bżonn ta' post bħal dan ukoll.

Dan l-argument ifakkarni fil- Gvern li bħalissa għaddej b'kampanja kontra min għandu bini viċin tal-baħar - bħalma hija din id-dar partikolari - li jrid iwaqqagħhom għax inbnew mingħajr permess.

Jien ngħid li l-bini mingħajr permess għandu jitwaqqa' kollu, pero' għandna nibdew mill-kbir u mhux miż- żgħir.

Dan i-bini li se jingħata lil tal-MUSEUM inbena bil-permess jew mingħajr permess?

Dan huwa bini legali jew illegali?

Fil-każ ta' dawk li se nwaqqgħhulhom il-boat houses għax huma illegali, il-Partit Laburista stqarr li l-Gvern għandu jaħseb bis-serjeta' sabiex jipprovdi xi tip ta' alternattiva għal min irid iqatta' ftit żmien fejn il- baħar fix-xhur tas-sajf.

Jekk wieħed jara l-Pjan ta' Struttura li jirregola l- iżvilupp, wieħed isib li m'hemmx alternattivi għal dawn in-nies li jridu jirikkreaw ruħhom ħdejn il-baħar.

Permezz ta' din ir-riżoluzzjoni qisna qed noħolqu xi ħaġa fejn lil ċertu sezzjoni tas-soċjeta' tagħna qed napprovaw li jkollhom post fejn jikkreaw ruħhom fejn il-baħar u lil ħaddieħor mhux qed nagħtuh dan iċ-ċans.

Jiġifieri qed noħolqu xi ħaġa li forsi hija kontradittorja.

Mr Speaker, il-Gvern irid jaħseb f'dawn in-nies li fis- sajf iridu jmorru joqogħdu ħdejn il-baħar.

B'daqshekk m'inix qed ngħid li għandna nħalluhom jibnu l-boathouses.

Per eżempju, kull garage li nbena bil-permess f'Bugibba u fil-Qawra - qed ngħid għal dawk li jifformaw parti minn binja taħt flats - kollha jintużaw bħalma jintużaw il- boathouses u ġew konvertiti min-nies li joqogħdu fihom fis- sajf.

Issa jien ngħid li mhux sewwa li familja tmur toqgħod f'garage għal ġimgħat sħaħ għaliex normalment lanqas ikollhom il-faċilitajiet sanitarji meħtieġa u skond il- liġi sanitarja ma tistax tabita f'bini fejn m'hemmx il- faċilitajiet sanitarji meħtieġa.

Jiena naħseb li fil- każ ta' dawn in-nies li jridu jmorru joqogħdu f'dan it-tip ta' bini fis-sajf hija kwestjoni wkoll ta' edukazz- joni.

Il-kelma "boathouse" ma tfissirx post tajjeb għall- abitazzjoni, imma post fejn wieħed iżomm id-dgħajsa tiegħu u l-affarijiet li juża mad- dgħajsa tas-sajd.

Naħseb li hija kwestjoni kif teduka n- nies li mhijiex ħaġa umana li tmur tgħix f'garage, kif qed jagħmlu ħafna nies meta jibnu l- kmamar fejn il-baħar jew inkella joqogħdu f'xi container jew f'xi garage li għalkemm għandu permess mhuwiex tajjeb għall-abitazzjoni.

Jien naħseb li l- Gvern huwa konxju li hawn nies li fis-sajf jixtiequ post ħdejn il-baħar, pero' m'għandhomx post diċenti.

Jekk il-Gvern mhux konxju minn din il- problema naħseb li mhux qed iħoss il-polz ta' din il-parti tas-soċjeta'.

Il-Gvern għandu dmir li jipprovdi alternattivi serji għal min jixtieq post ħdejn il-baħar fejn ikun jista' jirrikrea ruħu.

Huwa veru li l-Gvern jippriedka li se jipprovdi alternattivi u fil- fatt meta neħħa l-caravans xi tliet snin ilu minn Qalet Marku - u għamel sew li neħħihom minn hemm - kien qalilhom lin-nies li kienu jikkampjaw fuq Qalet Marku li kien se jagħmlilhom camping site fl-area ta' Baħar ic-Cagħaq biex imorru jikkampjaw hemmhekk.

Għaddew tliet snin, intnefqu eluf kbar ta' liri u din il-camping site pedament kienet u pedament għadha!

U m'hemm xejn joqgħod fiha ħlief il-ġrieden għax ħlief imbarazz ma fihiex!

Jiġifieri meta inti tgħid li se tipprovdi l-alternattivi għal dawn in-nies trid tkun serju f'dak li tgħid.

Aħna nafu wkoll li l-Gvern ma jsibx diffikulta' biex joħroġ permessi għall-boathouses.

F'dawn l-aħħar ġimgħat jiena naf li ħareġ mijiet ta' permessi għall-bini ta' boathouses ġewwa l-Qawra u jekk irid il-Ministru nista' nagħtih il-file numbers tagħhom u ngħidlu ta' min huma wkoll dawn il- permessi.

Issa aħna nafu wkoll li dawn il-boathouses li se jinbnew bil- permessi se jintużaw min-nies biex joqogħdu fihom, mhux se jintużaw bħala boathouses.

Mr Speaker, dan huwa l- kumment qasir li rrid nagħmel fuq dan il-punt li ħriġt minn din ir-riżoluzzjoni.

Huwa tajjeb li nipprovdu post għar- rikreazzjoni tal-membri ta' din is-soċjeta', pero' huwa ħafna iktar tajjeb u hemm bżonn ħafna iktar x'isir ħalli nipprovdu alternattivi għal min irid jirrikrea ruħu bħalma qed jirrikreaw ruħhom dawn in-nies fejn il-baħar fix- xhur tas- sajf.

Nirringrazzjak.

THE CHAIRMAN: Grazzi.

Aktar rimarki jekk jogħġobkom?

L-Onor.

Bartolo.

ONOR.

EVARIST BARTOLO: Mr Speaker, jekk hemm soċjeta' li jistħoqqilha li tingħata art fejn tista' tieħu lit-tfal u liż-żgħażagħ biex ikollhom fejn iqattgħu l-ħin ħieles tagħhom, din ċertament hija s- Soċjeta' tal-MUSEUM.

Biżżejjed wieħed isegwi l-impenn u d-dedikazzjoni li l-membri ta' din l-għaqda għandhom fix-xogħol soċjali li jagħmlu fost setturi differenti tas-soċjeta', fost it-tfal fejn huma anke jagħtu eżempju bl- iskola tagħhom tas-St.

Michael's li tassew hija b'xejn u l-għalliema dedikati li għandhom hemmhekk jaqilgħu ċertifikati mingħand il-familji li jibagħtu lil uliedhom f'din l-iskola.

Din is-soċjeta' tagħmel ukoll xogħol fost il- morda, fost it-tfal u fost iż- żgħażagħ.

Pero' jien irrid nieħu aspett ieħor ta' din ir- riżoluzzjoni.

Jiena nħoss li hija ħasra, jekk mhux ukoll ta' mistħija, li għaqda reliġjuża u dedikata bħal din, ikollha bżonn l- artijiet mingħand il- komunita' permezz tal-Gvern meta l-Knisja Kattolika f'Malta tant kellha artijiet.

Bħalissa l-Knisja qed tagħnmel disservice lilha nnifisha bil-mod kif qed tiddisponi mill-artijiet tagħha u bil-mod kif qed iġġib ruħha meta tgħolli ċ-ċnus u l-kirjiet li għandha - qed iġib ruħha b'mod xejn inqas differenti min-negozjanti l-oħra tal- proprjeta'.

Il-fatt li n- nies din qed iħossuha ħafna - speċjalment dawk li ċ-ċnus tagħhom qed jiġu triplikati u anke dawk il-bdiewa li l-art tagħhom qed tiġi triplikata - lill-Knisja qed tagħmlilha ħafna ħsara u qed titfa' il- ġebla fuq saqajha hija stess għaliex qed tiġi konsidrata bħala negozjanta tal-proprjeta' mhux b'mod inqas differenti minn dawk li għandhom quddiemhom biss il-profitt kummerċjali.

Nerġa' ngħid waqt li nieħu gost li s-Soċjeta' tal-MUSUEM tingħataha din l- art biex tkompli tagħmel il-ġid li qed tagħmel, il-Knisja imissha tirrifletti sew fuq l-isem ħażin li qed tagħti lilha nifisha bil-mod kif qed tinnegozja l-proprjeta' daqs kull negozjant ta' proprjeta' ieħor li jeżisti f'dawn l- gżejjer.

MR SPEAKER: Grazzi.

Aktar rimarki?

L-Onor.

Mizzi.

ONOR.

JOE MIZZI: Mr Speaker, meta kont żgħir kont fil-MUSEUM u niftakar kont imur dawk in- naħat magħhom fejn se jagħtu din l-art. .

Illum nista' nara mill-viċin kemm din is- soċjeta' tagħmel ġid għal pajjiżna, fis-sens li jbiegħdu ħafna tfal minn certi vizzji - u dan bil-provi - u ħafna tal- MUSEUM mhux jakkwistaw imma joħorġu minn buthom.

Għalhekk ħassejt li hu d- dover tiegħi bħala wieħed li għaddejt mill- esperjenza u bħala wieħed li għandi ħija fil-MUSEUM u nara kif jaħdem li ngħid li hija ħaġa tajba li din l-art għandha tingħata għax persważ li se tkun ta' ġid għal pajjiżna.

MR SPEAKER: Grazzi.

Aktar rimarki, jekk jogħġokom?

(Onor. Membri : No) Nistieden lill-Ministru biex jgħaddi għall-winding up.

ONOR.

MICHAEL FALZON: Mr Speaker, naħseb li kull m'għandi nagħmel hu li ngħaddi ftit kummenti fuq dak li qal il-Perit Buhaġiar.

L-ewwelnett fuq il-fatt jekk il-bini inbenix bil-permess jew le, irrid ngħid li mil-files tal-Lands Department, jirriżulta li l-bini ilu mibni żmien twil u jirriżulta hekk anke mis-survey sheets, jiġiferi din mhijiex xi ħaġa li nbniet f'dawn l-aħħar snin jew b'xi kontrabandu.

Skond ir- records li għandi kien hemm biċċa art li kienet titqies bħala rural tenement u li kienet ingħatat lil xi ħadd b'ċens għal 99 sena.

Dan iċ- ċens kien ingħata lil Salvatore Debono, fil-15 ta'Awissu, l855, u kien jagħlaq fil-15 ta' Awissu l954, u x'imkien matul dan il-perjodu, bejn Awissu ta' l-l855 u Awissu ta' l-l954 nstab li kienet inbniet din il- famuża Jack's Home Hotel.

Meta fl-l954 iċ-ċens kien għalaq, il-Gvern ta' dak iż-żmien kien ta b'kera dak l-istess post lil min kien qiegħed jgħix hemm ġew, u dan li kien qiegħed jgħix hemm gew mill-1954 baqa' jokkupa dan il-post msemmi sa Ġunju ta' l-l960, sa meta fl- aħħar kien emigra lejn l- Awstralja.

Dak li qed ngħid jirriżulta proprju mill-file.

Minn dak iż-żmien 'il hawn kien hemm xi talbiet oħra, sakemm fl-l970, dan il-post kien ingħata on encroachment lis-Soċjeta tal-MUSEUM, u aktar tard fl-l972, il-Gvern ta' dak iż-żmien kien ħareġ tender fejn irriżulta li kien tahulhom b'kera u kien tahom ukoll ir-right of first refusal.

Jigifieri ma naħsibx li huwa l- każ li wieħed jagħmel paragun ma' xi bini ieħor li nbena bla permess reċentement u ma naħsibx li huwa l-każ li dan il-post inbena bla permess.

Jekk dan il-bini nbena qabel l- 1954, dak iż- żmien ma kienx hemm bżonn ta' permessi li hemm bżomm illum - kulma ridt tagħmel kien biss li tapplika għall-permess tas-sanita' u kien ikollok il- permess.

Għaldaqstant nifmhu li f'dan il-każ m'hemm l-ebda paragun ma' l- affarijiet li llum qed niddeskrivu bħala bini illegali.

Naħseb li jkun eżerċizzju inutli jekk noqogħdu nfittxu jekk qabel l-1954 is- Sur Debono li kellu f'idejh iċ- ċens qabel l-1954 kienx applika għal permess jew le.

Hawnhekk qed ngħid li ċ-ċens kien mogħti għal 99 sena u meta fl-l954 dan l- istess ċens waqa' lura f'idejn il-Gvern, il-bini fuq din il-biċċa art kien diġa' qiegħed hemm.

Jiġifieri m'hemmx paragun ma' l- affarijiet li qed insemmi.

Naħseb li minn dan il-lat wieħed għandu jifhem li għal ċertu bini antik li kien nbena żmien ilu, speċjalment dawk il-kmamar li hemm ħdejn ix-xtut u li jidhru biss f'survey sheets antiki, mhuwiex il-każ li noqogħdu naraw jekk kienx hemm permess tal-bini jew le.

Jien naħseb li din kienet ir- risposta għad-domanda li għamel il-Perit Buħagiar fejn staqsa jekk dan il-bini inbeniex bil- permess jew le.

Jiena nassumi li nbena bil-permess pero' tant għadda żmien li m'għandix il- mezz biex verament niċċekkja jekk xi darba inħariġx permess.

L-Onor.

Membru semma wkoll l- caravan site.

Huwa veru li aħna kellna nagħmlu caravan site, anzi ngħid li l-Pjan ta' Struttura mhux talli jsemmi caravan site waħda, imma talli jsemmi numru ta' caravan sites.

F'dan il- Pjan hemm ukoll policy dwar dawn il-caravan sites li aħna beħsiebna nesegwuha.

Bdejna nagħmlu l-caravan site ta' Baħar iċ-Ċagħaq u hawnhekk nixtieq ngħid li mhux sew li jingħad li għamilna pedament biss għaliex għamilna ħafna xogħol fuq dan is-site.

Kellna nipposponu ċertu ammont ta' xogħol għaliex is-sistema tad-drenaġġ ta' Baħar iċ-Ċagħaq ma kenitx funzjonabbli pero' issa li din bdiet tiffunzjona u bdiet anke tintuża min- nies li joqogħdu f'Baħar iċ-Cagħaq se nqabbdu l-caravan site magħha wkoll.

Fis-sajf li għadda, għalkemm b'mod informali, din il-caravan site intużat jiġifieri mhijiex daqshekk traġedja daqskemm semma l-Onor Buhagiar.

Rigward il-boathouses li dwarhom l-Onor.

Membru qal li ħarġu jew se joħorġu xi permessi fil-Qawra, nixtieq ngħid li dan huwa veru pero' rrid niġbed l-attenzjoni għal tliet affarijiet.

L-ewwelnett dawn il-boathouses qegħdin 'il ġewwa mil-limiti temporanji ta' l-iżvilupp, jiġifieri s-sit tagħhom huwa 'l ġewwa mil- limiti temporanji ta' l- iżvilupp.

It-tieni nett hemmhekk kien hemm sitwazzjoni fejn kellek numru ta' boathouses bil- permess u oħrajn bla permess fuq art privata.

It-tielet punt li nixtieq insemmi hu li aħna esiġejna li dawk in-nies li bnew il- boathouses jagħtu xi ħaġa lill- Gvern.

Il-Gvern għamel dak li aħna ngħidulu planning gain u esiġa li dawn in-nies iridu jagħmlu ċertu ammont ta' xogħol f'mollijiet u slipways f'dik l- area pubblika li se sservi mhux biss lin-nies tal- boathouses imma lil kulħadd.

Lill-Onor.

Buhagiar nista' ngħidlu li l- istima tax-xogħol li se jkollhom jagħmlu dawn id- developers f'area pubblika għal użu pubbliku ilaħħaq mal- Lm10,000.

Barra minn hekk, biex inħareġ il-permess dawn li bnew il-boathouses kellhom jagħmlu garanzija bankarja ta' dan l-ammont - Lm10,000 - proprju biex nassiguraw li jekk ma jagħmlux il-parti tax-xogħol tagħhom f'din l-area pubblika il-Gvern ikun jista' juża din il-garanzija bankarja u jagħmel ix-xogħol hu b'dawk il- flus.

Dan huwa kompromess għax f'dan il-każ seta' jiġi regolarizzat billi qiegħed 'il ġewwa mil-limiti temporanji ta' l-iżvilupp u fl-istess ħin, il- Gvern, il-poplu u l-pajjiż se jibbenefikaw minn dan kollu.

La jkollna l- Awtorita' ta' l- Ippjanar aħna rridu nimxu iktar lejn din is-sistema li ngħidulha planning gain fejn min jagħmel ċerti żviluppi jingħata ċerti konċessjonijiet talli hu min-naħa tiegħu, jagħmel affarijiet li jkunu favur il-poplu u l-Gvern in ġenerali.

Dik hi l-istorja tal-boathouses li qed isemmi l- Onor. Buhagiar.

Rigward il-mertu ta' din il- mozzjoni, naħseb li kulħadd jaqbel u għalhekk nistieden lil kulħadd biex jivvota favur tagħha.

MR SPEAKER: Il-mistoqsija hi l-Mozzjoni Nru 43 kif tidher fuq l-Aġenda u mressqa mill- Ministru għall-Ambjent.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con.

ORDNIJIET TAL-ĠURNATA

ABBOZZ TA' LIĠI LI JEMENDA L-ATT DWAR ID-DAZJI TA' IMPORTAZZJONI

IMPORT DUTIES (AMENDMENT) BILL

MR SPEAKER: IL-Ministru tal- Finanzi, jekk jogħġbu, jressaq it-Tielet Qari.

ONOR.

JOHN DALLI: Mr Speaker, nipproponi t-Tielet Qari ta' l-Abbozz ta' Liġi msejjah "Att biex jemenda l- Att dwar id-Dazji ta' Importazzjoni".

MR SPEAKER: Min jissekonda?

ONOR.

TONIO BORG: Nisse- konda.

MR SPEAKER: Il-mistoqsija hi li l-Abbozz ta' Liġi msejjaħ "Att biex jemenda l-Att ta' l- 1989 dwar id-Dazji ta' Importazzjoni" jkun moqri t- Tielet Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

Il-mozzjoni għaddiet u l-Abbozz ta' liġi ġie moqri t-Tielet Darba u għadda.

ABBOZZ TA' LIĠI LI JEMENDA L-ATT DWAR IL-HINIJIET TA' XOGĦOL TAL-ĦWIENET U TAL- BEJJIEGHA FIT-TOROQ

SHOPS AND HAWKERS (BUSINESS HOURS) (AMENDMENT) BILL

L-ordni għall-Kumitat ġie moqri.

Ikompli mill-5 ta' Ottubru, 1992.

FIL-KUMITAT

L-Onor.

Charles Mangion, President tal-Kumitati jippresjedi.

Klawsola 4 - Emenda ta' l- Artikolu 9 ta' l-Att Prinċipali.

Clause 4 - Amendment of Section 9 of the Principal Act.

THE CHAIRMAN: Hemm rimarki?

Il-Ministru.

ONOR.

UGO MIFSUD BONNICI: Klawsola 4 qed tbiddel kemm kemm l-affarijiet għar-rigward tal-bejjiegħa fit-toroq.

Dawn il-bejjiegħa se jkunu jistgħu jaqdu lill-parruċċani tagħhom nhar ta' Ħadd sa nofs inhar għal dak li jirrigwarda l-Foss ta' San Ġakbu l-Furjana, Triq Santa Rita r-Rabat Malta, it- Tokk u Pjazza Sabina r-Rabat Għawdex u sa nżul ix-xemx fix- Xatt ta' Marsaxlokk.

Kif kont qed ngħid meta konna qed nitkellmu fuq is-Second Reading ta' din il-liġi, kemm jista' jkun dawn tagħmilhom konformi mar-realta' għaliex is- swieq, speċjalment ta' barra, jkollhom popolarita' jew le mhux skond kif jiddeċiedi l-Gvern imma skond kif jiddeċiedu l-bejjiegħa u n- nies li jmorru jiffrekwentawhom.

Fiż-Zejtun, ħdejn San Girgor kien isir suq u peress li n- nies ma baqgħux imorru jixtru minn hemmhekk, dan spiċċa.

(Interruzzjonijiet) Pero' għas-suq ta' ħdejn San Girgor, il-liġi kienet tgħid ...

Fix-Xatt ta' Marsaxlokk hemm suq li verament għandu l-ħajja u jiffrekwentawh in-nies sa nżul ix-xemx.

Is-swieq tal- Foss ta' San Ġakbu ta' Santa Rita r-Rabat, tat-Tokk u ta' Pjazza Sabina r-Rabat Għawdex jibqgħu miftuħin sa nofs inhar.

THE CHAIRMAN: L-Onor.

Carmelo Vella.

ONOR.

CARMELO VELLA: Mr Chairman, jien nerġa' nirrepeti dak li għidt li din il-liġi ma ħarisniex lejha sew u bis- serjeta'.

F'dan ir-rigward jien għandi tliet kummenti x'nagħmel prinċipalment.

Fil-liġi li qed isemmi l- Ministru għad hemm imniżżel li l-ħwienet tal- laħam u tal-ħobż għadhom jistgħu jiftħu l-Ħadd fil-għodu wkoll.

Issa jekk aħna qed nagħmlu emendi għal din il-liġi biex niġu mal- prattika, kif qal l- istess Ministru, allura jekk il- prattika li jiftħu l-ħwienet il-Ħadd fil- għodu kemm tal- laħam kif ukoll tal-ħobż spiċċat.

Allura ta' min jirrevedi dan l-artiklu f'dan ir-rigward ukoll.

Jekk se nżidu xi parti biex nirregolarizzaw il-hawkers u jekk irridu nġibu l-liġi l-ġdida mal- prattika tal-lum dawn għandna naqtgħuhom ukoll.

Jiġifieri fejn f'subartiklu 9 1(a) għandna "meat, poultry or bread up to 10.00 a.m." u "bread by hawkers up to 12.00 noon", għandha nneħħuhom, ladarba fil- prattika dawn mhumiex qed jiftħu fil-għodu u aħna qed inġibu din il-liġi skond il- prattika.

Il-Ministru semma s-suq li kien jiftaħ iż-Żejtun u li issa m'għadux jiftaħ.

Dan qabad u neħħih minn fuq il-lista u minfloku daħħal postijiet ta' swieq ġodda bħal Marsaxlokk.

F'dan l-artiklu qed nittrattaw biss il- hawkers li jifformaw suq bejniethom nhar ta' Ħadd biss, pero' nafu - u din hija l-prattika - li f'ħafna irħula, fost il-ġimgħa ikun hemm l- istess attivita' għaddejja.

Illum madwar 30 jew 35 hawker qed jiftiehmu bejniethom u f'kull ġurnata differenti tal- ġimgħa, jarmaw f'xi post differenti.

Per eżempju, nhar ta' Tnejn, dawn il-hawkers jarmaw Ħal Luqa u nhar ta' Ħamis jarmaw iż-Żurrieq.

Jiena ngħid li kif qed nirregolaw is- swieq li jiftħu l-Ħadd fil- għodu, ma' din l-emenda għandna nżidu parti biex nirregolaw ukoll dawk is-swieq li qed jifformaw bejniethom dawn il- hawkers u li jiftħu f'postijiet differenti fost il-ġimgħa wkoll.

L-aħħar kumment fuq din il- klawsola, jirrigwarda d- diskrepanza jew id- diskriminazzjoni li hemm bejn il- hawkers u tal-ħwienet.

Għalfejn, per eżempju, ġewwa Marsaxlokk hawker jista' jmur u jagħmel il-ġurnata kollha hemmhekk fix-xatt u mbagħad ħanut li qiegħed fl-istess triq u fl-istess xatt ma tagħtihx iċ-ċans li jiftaħ? .

Għaliex b'din il-liġi qed ngħidu li hawker jista' jarma minn fil- għodu u jibqa' hemm sa' nżul ix-xemx?

Imma ħanut huwa eskluż li jiftaħ fil-ġurnata tal-Ħadd anke jekk f'din l-area jkun hemm is-suq.

Allura jien ngħid li f'dan l-artiklu għandna nagħmlu tliet affarijiet; l-ewwel waħda hi li nneħħu l-parti fejn il-ħwienet tal- laħam u tal-ħobż jiftħu l- Ħadd fil-għodu - u din diġa' neħħewha huma stess - it-tieni għandna ninkludu dawk is-swieq li jiftħu fost il-ġimgħa f'diversi rħula u t-tielet ħaġa li għandna nagħmlu hi li dawk il-ħwienet li jinzertaw fejn xi suq, għandhom ikollhom iċ-ċans li jiftħu wkoll.

THE CHAIRMAN: Il-Ministru.

ONOR.

UGO MIFSUD BONNICI: Ħalli nibda biex nirrispondi t- tliet punti li qajjem l-Onor.

Vella.

Għalkemm il-parti fejn kien hemm li l-ħwienet tal- laħam, tal-ħobż u l-hawkers jistgħu jbigħu l-Ħadd sa nofs inhar qegħda in disuse, din ma waqgħetx għal kollox.

Skond mhu qed jinfurmawni - għax jien ma mmurx nixtri la l-Ħadd u lanqas fi ġranet oħra ...

Per eżempju, sa ftit żmien ilu, f'Wied il-Għajn nhar ta' Ħadd fil-għodu il-ħobż kien jinxtara mill-forn.

(Interruzzjonijiet) Ħal Qormi ma nafx imma nimmaġina li hemm ibigħu l-ħobż matul il-ġurnata u matul il- lejl kollu u t-Tnejn joħduha leave.

Jien naf żgur li għad hawn postijiet fejn il-ħobż għadu jinxtara il-Ħadd fil- għodu.

Ir-raġuni għax ma nagħmlux is-swieq l-oħra, dawk ta' nhar ta' Tlieta, u ta' nhar ta' Ħamis, hija għax dawn huma milqutin minn parti oħra tal- liġi.

Għalhekk is-suq li jsir bejn Bormla u l-Birgu nhar ta' Tlieta u s- suq li jsir iż- Żurrieq u bnadi oħra ta' Malta, mhumiex regolati b'din il- parti tal-liġi għax dawk għandhom ir- regola ġenerali tagħhom.

L-aħħar punt huwa dan.

Għalkemm aħna qed nipprovaw kemm jista' jkun li l-liġi nagħmluha skond ir-realta', m'aħniex qed nagħmlu review totali għar-raġuni li qabel ma nagħlu din il-liġi wieħed irid jiddjaloga ftit mal-bejjiegħa.

Kif diġa' għidna dwar il- petrol kiosks, nistgħu nagħmlu l-enabling law biex inkunu nistgħu nittrattaw u nirregolaw b'regolamenti u mhux b'liġi.

Fil-fatt naħseb li jkun aħjar li kieku ssib regolament għal din il-liġi, mingħajr ma tqanqal lill-Kamra kollha biex toqgħod tiddiskuti liġi bħal din.

Dwar jekk dawk li jbigħu l- laħam, nhar ta' Ħadd għandhomx jiftħu fl- 10.00 a.m., naħseb li dawn huma affarijiet li jispiċċaw u nidħqu bihom bħalma qed nidħqu b'affarijiet oħra fil-liġi.

Pero' forsi mhux il- waqt li tneħħi l-liġi kollha u tgħid li dawn isiru b'regolamamenti mid-Direttur tax- Xogħol, jew mil-Kummissarju tal- Pulizija.

THE CHAIRMAN: Iktar rimarki?

(Onor. Membir: No)

Il-mistoqsija hija klawsola 4.

Dawk favur?

(Onor. Membri: Aye) Dawk kontra?

Agreed.

Klawsola 4 għaddiet nem. con. u ġiet ordnata biex issir parti mill-Abbozz ta' Liġi

Klawsola 5 - Emenda ta' l- Artiklu 10 ta' l-Att prinċipali

Clause 5 - Amendment of Section 10 of the principal Act.

THE CHAIRMAN: L-Onor.

Mifsud Bonnici.

ONOR.

UGO MIFSUD BONNICI: L- ewwel parti ta' klawsola 5 qed testendi ż- żmenijiet tal- Milied.

Illum il-Christmas period jibda mill-14 ta' Diċembru, l-għada tal-Festa tar-Repubblika.

B'din l-emenda il-Christmas period se jibda minn lejlet il-Kunċizzjoni, mis-7 ta' Diċembru.

L-iskop huwa li nestendu iktar il- ġranet biex innaqqsu iktar ir- rush.

Barra minn dan, l-artiklu jagħti dritt lill-Ministru responsabbli għax- Xogħol li

"... jista' joħroġ regola- menti li bihom jeżenta l- ħwienet kollha jew xi kategorija minnhom li jkunu jinsabu f'lokalita' turistika li tiġi speċif- ikata wkoll fl-istess regolamenti, mid-diżpoż- izzjonijiet ta' l-artikoli 6, 7 u 9 ta' dan l-Att għal kull żmien stabbilit li jiġi matul is-sena u kif suġġett għal dawk il- kondizzjonijiet li jistgħu jigu preskritti.".

Din qed tissostitwixxi r-regola li kien hemm qabel li l- Ministru responsabbli għax- Xogħol jista', meta jidħlu l- vapuri tat-truppi, turisti u oħrajn jeżenta ċerti postijiet, ħwienet u ċerti lokalitajiet mill- artikoli 6, 7 u 9 tal-Liġi biex ikunu jistgħu jiftħu ħalli n-nies li jiġu bit-troop ships, eċċ. Fil-fatt hawnhekk qegħdin nissostitwixxu ħaġa b'oħra.

L-Onor. l-ħabib tiegħi għadu kemm ikkummenta fuq Marsaxlokk.

Il-ħwienet ta' Marsaxlokk qegħdin f'lokalita' turistika u l-ħwienet qed jiġu eżentati bħalma qed jiġu eżentati l- bejjiegħa għaż-żmien turistiku u dejjem meta jkun hemm il- bejgħ.

THE CHAIRMAN: L-Onor.

Vella.

ONOR.

CARMELO VELLA: Naħseb li fuq din il-klawsola ma tantx hemm xi tgħid ħlief forsi xi kumment żgħir.

Il-Ministru donnu rabat l-14 ta' Diċembru ma' Jum ir-Repubblika.

Probabbilment meta saret din il-liġi, lanqas kien għad kellna Jum ir-Repubblika.

Ma nistax nifhem għalfejn inbiddlu l- għaxart ijiem ta' qabel il-Milied u ma nbiddlux l-għaxart ijiem ta' wara.

Għaliex qabel kif kienet il- liġi kellek għaxart ijiem qabel il-Milied u għaxart ijiem wara, mentri issa estendejna ż-żmien ta' qabel il-Milied, u bl- istess argument naħseb li nistgħu nestendu ż-żmien ta' wara l-Milied ukoll.

Dan għaliex wara l-bejgħ tal- Christmas, il-ħwienet jagħmlu s-sales u aktar jkollhom bejgħ, jiġifieri once li se nestendu b'ġimgħa aktar bil- quddiem, nistgħu nestendu wkoll b'ġimgħa oħra għal dak il-perjodu meta l- ħwienet ikollhom is-sales.

Fuq l-aħħar parti ta' din il- klawsola fejn il-Ministru responsabbli jista' jagħmel regolamenti meta jiġi mitlub ...

Jekk ikun hemm xi talba fejn in-nies ta' xi lokal partikolari jixtiequ li l-ħwienet ta' l-area tagħhom jiġu kkonsidrati biex itawlu l- ħinijiet tal-ftuħ tagħhom, dawn għandhom jiġu kkonsidrati wkoll anke jekk mhumiex areas turistiċi.

THE CHAIRMAN: L-Onor.

Refalo.

ONOR.

MICHAEL REFALO: Mr Chairman, fuq dak li għadu kif qal l-Onor. ħabib tiegħi nixtieq ngħid li din il-liġi kulma qed tagħmel hija li tilliberalizza.

Issa jew nilliberalizzaw pass pass jew nilliberalizzaw kollox f'daqqa.

F'din l-ewwel parti ta' l- emenda, wieħed irid jara x'inhi r-realta'.

Ir-realta' hawnhekk hija li qed nestendu l-ħinijiet għal dak li jgħidulu late night shopping.

Meta qed nestendu b'ġimgħa qabel meta suppost għandek tagħmel ix-shopping, qed nagħtu ċans lil min irid jixtri rigali tal-Christman etc. li minflok ikollu dak il- ftit ħin wara l-ħin ta' l- uffiċju. issa se jkollu anke ġimgħa qabel.

Jiġifieri dan qed isir għall-konvenjenza tal- konsumatur ukoll.

L-Onor.

Vella qal: Għaliex ma nestendux ġimgħa wara wkoll?

Jiena ngħid li dan ma tantx jagħmel sens fl-opinjoni tiegħi, għaliex jekk qed tixtri rigal għall-Christmas jew għall-Ewwel tas-Sena, dan ir-rigal m'intix se tixtrih fit-13 jew fl-14 ta' Jannar.

L-Onor.

Vella mbagħad qal li jkun hemm iż-żmenijiet tas- sales, pero' fiż-żmenijiet tas-sales il-konċett huwa kompletament differenti.

Is- sale m'għandux jidħol bħala parti mill-konċett tal-late night shopping, għax fis-sale sid il-ħanut jara dak l-istock li jkun għad fadallu, jagħmel prezz iżjed konvenjenti fuqu għall-konsumatur u jagħmel perjodu li jtawlu u jqassru kemm irid biex il-konsumatur ikun jista' jmur għandu fil- ħinijiet kollha.

Jiġifieri l- iskop tal-liġi huwa biex lill- konsumatur tiffaċilitalu l- opportunita' li jmur jixtri fit-tard anke ġimgħa qabel iż- żmien.

Issa ħalli niġu għat-tieni parti.

Jiena nixtieq nirrileva li apparti dak li qal sieħbi, l-Ministru Mifsud Bonnici, li din il-klawsola qegħda tissostitwixxi l-anakroniżmu li l-Ministru kellu l-opportunita' u d-dritt li jiddikjara fejn il-ħwienet jistgħu jiftħu barra l-ħinijiet li tistipola l-liġi meta jidħol xi troopship u cruiseship - u fil-fatt dik kienet ir- raġuni għaliex ma kellniex l-opportunita' li nressqu din il-liġi quddiem il- Parlament li ġiet utilizzata anke fil-verita' għax il- cruiseships qed jidħlu bi frekwenza akbar - b'din l- emenda qed ninsew l-iskop għaliex kienu jinfetħu l- ħwienet fl-antik u qed indaħħlu l-iskop tal-lum.

Hawnhekk qed ngħidu li l-Ministru - u kif għidt fis-Second Reading dawn ir- regolamenti jistgħu jiġu impunjati, jiġifieri ma jkunx qed jilleġiżla fl- uffiċċju tiegħu - skond it- talba, iċ-ċirkostanzi, l- eżiġenzi u l- bżonnijiet jista' jiddikjara post li huwa lokalita' turistika u jeżenta l- ħwienet ta' dak il-lokal jew parti minnhom mill-provvediment ta' din il- liġi.

Min segwa x'ġara qabel, forsi jiftakar li meta ħarġet in-notice taħt l- Article 10 kien hemm numru ta' postijiet imsemmija.

Jekk niftakar sew, Marsaxlokk kien wieħed minnhom u l-iskop ta' dan kien li minn żmien għal żmien il-Ministru jista' jiddikjara liema l-ħwienet ta' liema lokalita' jistgħu jibqgħu miftuħin.

Kif għidt qabel din mhijiex liġi li timponi, imma liġi li tiffaċilita u li tagħti l- opportnita', u dan dejjem qed isir għall-konvenjenza tal- konsumatur, sew jekk hu konsumatur Malti kif ukoll jekk hu barrani.

L- iskop tal-liġi huwa dan.

Jien naħseb li l- Onor. Vella qiegħed of one mind dwar din l-emenda iżda naħseb li bl-ispjegazzjoni li tajt - mhux spjegazzjoni ta' x'se nagħmlu imma spjegazzjoni li tirrifletti x'ġara taħt l- istess liġi - huwa sodisfatt.

THE CHAIRMAN: L-Onor.

Vella.

ONOR.

CARMELO VELLA: Mr Chairman, aħna mhux talli qed nifhmu l-ispirtu ta' din il- liġi talli qed immorru oltre minn hekk.

L-Onor.

Refalo għadu kemm qal li l-iskop ta' din il- liġi hija li tilliberalizza , imma aħna qed ngħidu li għalkemm l-iskop ta' din il- liġi huwa dan, din mhix qed tilħaq dan l-iskop biżżejjed.

Fuq il-kwestjoni tal-ħinijiet, aħna diġa' ssuġerejna li minflok lil tal-ħwienet norbtuhom għal tliet sigħat oħra f'ġurnata waħda biss, nagħtuhom iċ-ċans li dawk it- tliet sigħat iqassmuhom kif iridu huma, u għidna wkoll li jekk ikun hemm il-bżonn, dawn is-sigħat jiżdiedu.

Aħna qegħdin ngħidu wkoll li f'dan il-każ il-Gvern mhux qiegħed jilliberizza biżżejjed.

Dan is- suġġeriment tagħna ma ntlaħaqx għaliex l- Onor. Mifsud Bonnici qalilna li huwa m'għandux awtorita' li jbiddel din il- liġi.

Rigward il-klawsola ta warajha, klawsola li titratta fuq l-aġenziji ta' l- ivjaġġar, aħna konna għidna li din mhux veru se żżid il-ħinijiet tax- xogħol ta' l-aġenti ta' l- ivvjaġġar.

Anzi aħna konna għidna lill- Ministru li din kienet se tnaqqas in-numru ta'sigħat li kien jaħdem l- aġent ta' l- ivjaġġar.

Meta aħna konna għidna b'dawn l- affarijiet, dawn waqgħu fuq widnejn torox, imma meta l- Onor. Michael Refalo għamel xi ftit suġġerimenti oħra u qal li dawn l-affarijiet jimmeritaw aktar studju u aktar ħsieb, allura din il-klawsola pposponejniha.

Mela hawnhekk nista' ngħid li din la qed iżżid u lanqas qed tilliberalizza.

Il-klawsola li jmiss li tgħid li l-hawkers jistgħu jiftħu fuq il-Foss tal- Belt jew ġewwa Marsaxlokk, m'hu qed tilli- beralizza proprju xejn għax dawn diġa qegħdin jarmaw f'dawn il-postijiet.

Kieku dawn l- affarijiet mhux qegħdin isiru diġa' u allura qegħdin nagħmlu liġi ġdida biex dawn l- affarijiet jibdew isiru, nista' ngħid li b'xi mod inkunu qegħdin nilliberalizzaw xi ħaġa.

Imma dawn l-affarijiet diġa' qegħdin isiru u qegħdin nagħmlu liġi biex tlaħħaq mal- prattika, u mhux biex fil- prattika nġibu kollox skond il-liġi.

Allura nerġa' ngħid li aħna m'hu qed nilliberalizzaw xejn għax m'hu qed noħorġu xejn ġdid.

Issa jekk il-Ministru jinsab kuntent għax il-perjodu tal- Milied se jiżdied b'sebat ijiem tant li se jkun hemm aktar trade liberalisation - u allura l-kummerċ aktar għandu ċans jikber - allura għandu jkun aktar kuntent li jagħmel dak li ngħidulu aħna u mas-sebat ijiem ta' qabel il- Milied iżid ukoll is-sebat ijiem li jiġu wara l-Milied.

Aħna mhux qed ngħidu li din il-liġi mhux qed tilliberalizza, imma qed ngħidu li jekk dan huwa l-iskop tagħha, allura din il-liġi mhix qed tilħaq dan l- iskop biżżejjed.

ONOR.

UGO MIFSUD BONNICI: Nixtieq nispjega x'inhu l-ħsieb ta' din in- naħa.

Aħna rridu li kemm jista' jkun nilliberalizzaw pero' dan irridu nagħmluh gradwalment biex ma nġibux tibdil fuq il-komunita' kummerċjali mingħajr ma dawn ikunu jafu li ġej dan it- tibdil.

Allura qegħdin nipprovaw nagħtu ċ-ċans li jiżviluppaw ħwejjeġ ġodda.

Fil-fatt, kif qal tant tajjeb l-Onor.

Membru, aħna qed nestendu ż-żmien tal-bejgħ bil- lejl fil-ġranet ta' qabel il- Milied.

Wara l-Milied diżg- razzjatament ...

Meta jiena kont għadni żgħir, kien ikollna l-Istrina waqt li llum l- Istrina spiċċat u kulħadd jixtri għall-Milied.

Niftakar li f'dawk iż- żmenijiet r-rigali ma kenux jixtruhomlna għall- Milied imma għall-Istrina.

(Interruzzjonijiet) Le, mhux qed insemmi użanza Taljana imma użanza Maltija antika.

L- Istrina kienet il-ġurnata meta konna naqilgħu ir-rigali imma issa dak iż-żmien għadda, spiċċa u mar.

Illum kulħadd għall-Milied jixtrihom ir- rigali.

THE CHAIRMAN: L-Onor.

Vella.

ONOR CARMELO VELLA: Jiena naħseb li l-liġi li qed iressaq il-Ministru lanqas hu stess ma ħares lejha biżżejjed.

Dan l- artiklu jgħidlek li l- bejgħ minflok jibda fl-14 ta' Diċembru se jibda fis-7 ta' Diċembru, jiġifieri għandek ġimgħa.

Artiklu 10 jirreferik għall-artikli 6, 7 u 9 u l- uniku artiklu li jsemmi l- ħinijiet huwa artiklu 6.

Artiklu 6 jgħidlek li fost il- ġimgħa l-ħwienet xorta sas-7.00 p.m. jiftħu - mela hemmhekk ma żidtilhom xejn - u nhar ta' Sibt jiftħu sat-8.00 p.m., jiġifieri żieda ta' siegħa.

Mela għalkemm jidher li aħna estendejna b'ġimgħa, fil-fatt kulma se jirbħu tal-ħwienet b'din l-emenda ġdida huwa siegħa biss f'dik il- ġimgħa, għax f'ġimgħa Sibt wieħed għandek.

(Interuzzjonijiet) Hekk qegħda.

Mela aqra l- artiklu 6 għax forsi mhux qed nifhmu jien.

L-artiklu 6 jgħid:

"Every shop shall close for the serving of customers at 8 p.m. on Saturdays and at 7 p.m. on any other day".

Jiġifieri għandek siegħa żejda kull nhar ta' Sibt, imma fost il-ġimgħa xorta fis-7.00 p.m. se jgħalqu.

Kulma se tiżdied hija dik is-sigħa kull nħar ta' Sibt.

THE CHAIRMAN: Il-Ministru Mifsud Bonnici.

ONOR.

UGO MIFSUD BONNICI: Mr Chairman, naħseb li mhux qed niftehmu.

Ir- regola ġenerali hija li l-ħwienet igħalqu fis- 7.00 p.m. barra nhar ta' Sibt.

Mingħajr din l-emenda li se nagħmlu, il-ħwienet xorta dawn l-istess ħinijiet għandhom.

Anke issa li l-Milied għadu 'l bogħod, il-ħwienet nhar ta' Sibt għandhom id-dritt jibqgħu sat-8.00 p.m. u aħna se neżentawhom minnha biex ikunu jistgħu jdumu iktar.

Jiġifieri matul dik il-ġimgħa jista' jkun li jkun hawn min jibqa' sa l- 10.00 p.m.

THE CHAIRMAN: L-Onor.

Freddie Portelli.

ONOR.

FREDDIE PORTELLI: Mr Chairman, il-Ministru qed igħid li tal- ħwienet għandhom id- dritt li nhar ta' Sibt idumu miftuħin sat-8.00 p.m. Il- Ministru jaf li hawn ħafna sidien tal-ħwienet li ilhom is- snin li għamlu ftehim bejniethom bil-kuntratt.

U jekk ħanut jiftaħ is-Sibt, dan jeħel multa ta' Lm100 li tinqasam bejn is-sidien.

Jien din ma nistax nifhimha.

U meta l-Ministru jgħid li dan sar bi djalogu mas-sidien tal- ħwienet, jien ma nistax inġerraħha għax naf li fil-prattika s-sidien intrabtu b'kuntratt biex ma jiftħux is-Sibt wara nofs inhar.

Jekk irid il- Ministru nista' niddubbalu kopja ta' kuntratt bħal dawn.

THE CHAIRMAN: Il-Ministru.

ONOR.

UGO MIFSUD BONNICI: Jien naf li hawn ftehim ta' din ix-xorta.

Apparti jekk dan hux legali jew le, l-Onor. ħabib tiegħi għandu jirrealizza li f'Malta għandek ċertu differenzi minn post għall- ieħor.

Altru l- ħwienet, biex ngħidu hekk ta' Bormla u tal- Birgu u altru l-ħwienet tal- Belt.

Is-sidien tal-ħwienet tal-Belt għandhom interess li meta jiġi l- Christmas season jiftħu fil-għaxija ħalli jbigħu.

Ta' Bormla jista' jkun illi jkollhom l-istess interess, imma dan ma jfissirx li jista' jkollhom l- istess interess il-ħwienet tal-Birgu għaliex hemmhekk jista' jkun li huma magħmulin għan-nies tal-post u allura jiftehmu bejniethom biex ma jiftħux ħalli ma jbatux u n-nies tal- Birgu jerġgħu jixtru mingħandhom bilfors.

Jekk imbagħad inħarsu lejn il- ħwienet tal-Belt, ta' Tas- Sliema u tax- shopping centres insibu li huma stess talbu biex fil-Christmas season nestendu l-istaġun.

Per eżempju, il- ħwienet ta' Ħad-Dingli jew ta' l- Imqabba ma naħsibx li jinteressahom wisq, imma trid tagħmel leġislazzjoni biex tħalli l-liberta' li min irid jiftaħ u min ma jridx ma jiftaħx.

THE CHAIRMAN: L-Onor.

Portelli.

ONOR.

ALFRED PORTELLI: Fid- dawl ta' dak li qed igħid il- Ministru jidher iktar ċar li din hija liġi li kważi kważi se tħalli iktar lil dak li jkun jagħmel li jrid.

Fir-realta' se jiġri li anke dawk is-sidien li jagħmlu kuntratt bil-kitba li ma jiftħux speċjalment is- Sibtijiet, issa se jaraw li ħaddieħor li m'għandux kuntratt jista' jdum iżjed, allura din iktar se toħolqilhom tbatija anke fl-istess raħal, apparti s-Sibt tal- Milied għax fil- kuntratt is-Sibt tal-Milied jew is-Sibt tal-festa ma jkunx inkluż.

ONOR.

UGO MIFSUD BONNICI: Jiena naf li f'Ħaż-Zabbar, għandek ċertu perjodu fis-sena meta tkun riesqa l-festa u n- nies tiżbogħ il-faċċata tad- dar u tixtri l-ħwejjeġ għax tkun qed tipprepara għall-festa; imbagħad matul is-sena l- ħwienet ibigħu kważi dejjem lill-istess nies, allura jkollhom l- interess li s-Sibt ma jiftħux.

Imma l-ħwienet tal-Belt u ta' Tas-Sliema jaħdmu mod ieħor.

Jiġifieri hawn interessi differenti u billi tagħti latitudni bħal din li qed insemmu hawn b'daqshekk m'intix tagħmel ħsara lil ħaddieħor.

Jien ngħid biss li fil- Christmas season ikollok in- nies il-Belt li jridu jixtru fi ftit ġranet, jiffullaw fuq xulxin u jinħolqu ċerti diffikultajiet.

Meta jkollok estensjoni taż-żmien ikun hawn min jibda jaħseb biex jixtri minn qabel.

Mhux in-nisa kollha tad-dar jew l-irġiel kollha jmorru proprju fl-aħħar ġurnata; hawn min iħobb jaħseb daqsxejn iktar kmieni.

Issa din li tagħti ċans li x-xiri tal-Milied isir minn lejliet il-Kunċizzjoni 'l quddiem, ma narahiex li hija ta' ħsara għal xi ħadd, anzi għal kuntrarju hija ta' konvenjenza għal ħafna nies.

THE CHAIRMAN: Aktar rimarki?

L-Onor.

Lino Spiteri.

ONOR.

LINO SPITERI: Mr Chairman, il-Ministru qiegħed igħid li l-fatt li wieħed jagħmel provvedimenti għal ċentri kummerċjali nazzjonali bħall-Belt ma jaffettwax ċentri tal-villaġġ, ċentri lokali u sa ċertu punt, prima facie wieħed jaħseb li għandu raġun, imma jien naħseb li l-punt mhuwiex dak.

Il-punt hu jekk wieħed meta ressaq dan l-Abbozz - u l-Ministru qalilna li dam tliet snin jikkonsidrah, kif juru ukoll ir-records tal- Parlament u saru anke diversi rappreżentazzjonijiet - ħax in konsiderazzjoni l-kultura kollha tax-xiri u l-bejgħ hawn Malta.

Għax meta l-Ministru issa qiegħed jitkellem u jasserixxi li dak li tagħmel fuq bażi nazzjonali għal ċentri kummerċjali bħalma hu l-Belt - jew għallinqas kif kien il-Belt qabel - ma jaffettwax ċentri bħalma huma l-Imqabba, il- Birgu u postijiet bħal dawn, juri li ma rriflettiex biżżejjed.

Il-kultura Maltija tal-bejgħ u xiri nbidlet tali f'dawn l-aħħar snin li l- ħwienet żgħar ta' l-irħula u ta' l-ibliet żgħar effettivament nqerrdu għax kellek migration lejn iċ-ċentri kummerċjali kbar bħalma huma l- Belt u tas-Sliema.

Issa reġa' għandek żvilupp ieħor fejn għandek postijiet li qegħdin isiru ċentri kummerċjali huma stess, bħal, per eżempju, il- Ħamrun li minn post li kien magħruf bħala ċentru kummerċjali għall-ħwienet ta' l-għamara - mbagħad bl-iżvilupp ta' ċerti ditti li jipproduċu on a mass scale beda jmut minn dak il-lat - illum il-ġurnata qed jerġa' jirxoxta bħala ċentru kummerċjali reġjonali.

U allura għandek din l-ebbing and flowing tal- kummerċ li meta wieħed iressaq liġi bħal din - li hija ristretta għall- ħinijiet - u nifhem għaliex il-liġi hija ristretta għall- ħinijiet - wieħed irid iressaqha fil-kontest ta' konsiderazzjoni ta' din l-ebb and flow totali tal-kummerċ.

Waqt li dak li qed jingħad huwa interessanti, ma jirriflettix li kien hemm xi konsiderazzjoni wiesgħa biex dak li qiegħed jiċċaqlaq bħalissa - u aħna qbilna li għandu jsir ċaqliq għax ir-riġidita' żejda qatt ma tagħmel ġid lil ħadd - jiġi ambjentat f'attentat biex wieħed jagħti c-cans li karatteristiċi li Maltin igħixu - mhux li jġiegħelhom għaliex il-ħajja ma tistax iġġiegħelha, imma l-ħajja, partikolarment fis- suq, irid ikollha għallinqas iċ-ċans li tgħix.

Biex nieħdu eżempju ieħor ta' dak li qiegħed ngħid insemmi interpellanza ta' l-Onor.

Sandro Schembri Adami li saret ftit ilu, fejn staqsa jekk kemm- il darba l-Gvern jistax jieħu passi biex iqajjem Strada Stretta u bir-raġun kollu l- Ministru responsabbli wieġbu li peress li l-proprjeta' hemmhekk hija tal-privat, ma jistax jindaħal.

Li kien qed jissuġġerixxi l- interpellant - u tan-naħa l-oħra qegħdin jitbissmu għax forsi jien poġġejtha ħażin - kien jekk tistax issir xi ħaġa biex dan il-lokal li għandu l- karatteristiċi tiegħu u li fil- passat kiseb isem ħażin - skond mil-liema lat tħares lejh għax aħna nħarsu lejh bħala r-Red Light District tagħna pero' minbarra r-red light kien fih ħafna attivita' ta' kultura tal- massa u tas-servizzi u llum il-ġurnata min għal kurżita' għadda minn ħdejn il-famuż bridge tas-sospiri tal-Qorti, anke min għandu l-uffiċini hemmhekk, seta' jinduna kemm ġie żdingat dan il-post - jiġi mogħti ċ-ċans jiżviluppa f'xi ħaġa differenti milli kien qabel.

Jien qed invarja mis- suġġett imma qed nambjenta d- diskussjoni li trid issir dwar l-attivita' kollha kummerċjali u mhux fuq il-ħinijiet biss.

Sfortunatament it-tweġiba xotta li ngħata l-Onor.

Schembri Adami kienet li dik kienet proprjeta' privata.

Din il- liġi li qed titressaq mhux dwar proprjeta' privata qed titkellem?

Il-ħinijiet tal- ftuħ mhux għan-nies tas-settur privat qegħdin?

Mhux qegħdin għad-dipartimenti tal-Gvern.

Tajjeb li kieku wieħed jaħseb naqra sabiex jinkoraġġixxi - dawn is- suġġerimenti diġa' għamilthom fil-passat iżda mhux dejjem ġew attwati, u nerġa' nagħmilhom hawnhekk - ċerti nħawi bħal Strada Stretta, u triqat oħra li jinżlu għall- Port il-Kbir min-naħa tal-Belt, u xi nħawi mill- Kottonera, jsiru ċentri turistiċi.

Il- Gvern Soċjalista pprova jressaq attivita' turistika u amministrattiva hemmhekk imma dan il-Gvern waqqafha u issa qed jipprova jikkumpensa bil- ftuħ ta' Mużew Marittimu u attivitajiet oħra.

Wieħed għandu jħares f'dan il-kontest u jipprova jara x'nistgħu nagħmlu biex din il-kultura tal-bejgħ u xiri, li kienet tipikament Maltija terġa' tingħata ċ-ċans u terġa' tibda tifjorixxi.

Ma jkunx aħjar milli nagħmlu sempliċi diskussjoni arida - imma li tjiebet bil-ħila ta' l-Onor.

Karmenu Vella u l-Ministru li beda jwieġeb, u wara intervena bla mistenni, imma b'effett, is-Segretarju Parlamentari għat-Turiżmu madankollu, id- diskussjoni ma ġietx ambjentata f'atmosfera fertili - ...

Allura jien qed nissuġġerixxi - waqt li nifhem li bħalissa ma jistgħux isiru affarijiet għax dawn huma emendi speċifiċi li ma jipprestawx ruħhom biex isir xi ħaġa minn dak li qed nindika jien - li l-Gvern għandu jaħseb iżjed dwar dan, billi jipprova joħroġ b'affarijiet li forsi mil-lat popolari jiggwa- danja xi vantaġġ politiku.

Tajjeb li din il-kultura ta' ħwienet iż-żgħar tagħtiha ċ- ċans li terġa' tiżviluppa b'mod prattiku.

Postijiet bħalma hija fost l-oħrajn Strada Stretta, li tistħi tgħaddi minnhom, jistgħu jinbidlu f'postijiet bħalma hi l-Plaka ta' Ateni li għandha karattru u ċ-ċokon innifsu jippresta ruħu għalhekk.

Li kieku naħsbu fuq dawn l-affarijiet ma nkunux qed nimxu 'l quddiem, lejn Malta daqsxejn waħda aħjar milli hi llum?

THE CHAIRMAN: Il-Ministru Mifsud Bonnici.

ONOR.

UGO MIFSUD BONNICI: Sur President, nista' ngħid li ħadt pjaċir ħafna nisma' l- intervent ta' l-Onor.

Lino Spiteri.

Għax proprju waħda mill-affarijiet l-iktar importanti li hemm bżonn issir f'dan il-pajjiż hija li nintegraw fil-kultura tagħna dak li huwa attraenti f'pajjiżna.

Per eżempju, jekk kien hawn ċerti abitudinijiet antiki, dawn jiġbdu t-turiżmu, għax dawn il- ħwejjeġ mhux biss huma quaint imma jagħmluna tipiċi.

Per eżempju, dak li jinbiegħ fis-suq ta' Marsaxlokk, oġġetti ta' l- artiġġjanat lokali - huwa ta' attrazzjoni turistika.

Rigward is-suq tal- Belt, jien kont għamilt suġġeriment biex Strada Stretta tiġi riabilitata', titqiegħed bħalha pedestrian area jiġifieri li tingħalaq kompletament għat- traffiku u lanqas ikunu jistgħu jgħaddu l-karozzi għal taħt il- Qorti, kif hawn f'diversi bliet antiki ta' l-Ewropa.

Fil-fatt, kont għamilt din il- proposta lill-Valletta Rehabilitation Centre u qalulna li l-ewwel se jibdew minn Strada Zakkarija u mbagħad Strada Stretta.

Tant hu hekk, din l- istrada diġa' ħadet ċerta riabilitazzjoni.

Tajjeb li wieħed jinżel Strada Stretta u jirriabilita' għaliex hemm ħafna djar li jistgħu jissewwew u li anke jistgħu jiġu rivalorizzati jekk kemm-il darba jkun ċentru ta' kummerċ.

Pero' biex dan iseħħ, din il- Liġi se tgħin mhux tnaqqas, speċjalment fi żmien tal-Milied fejn ċerti postijiet turistiċi jiftħu f'ħinijiet speċjali.

Għad jasal il-waqt li Strada Stretta tiġi riabilitata' u jerġa' jsir paviment tajjeb u t-tidwir tat-traffiku madwarha jiġi rranġat b'mod li tista' tkun verament pedestrian strip.

Kieku l-ħwienet ta' hemm tagħtihom aġevolazzjoni, taħt ir-regolamenti li l-Ministru jista' joħroġ, li jagħti kondizzjoni speċjali lil din il-parti, bħal ngħidu aħna bħal Plaka ta' Atene li tista' tibqa' hemm sa 12.00 a.m. - kif semma' huwa stess - jkollok strument f'idejk kif tagħtiha l-ħajja.

Issa jekk kemm-il darba tgħidli l-ħwienet tal- Belt minn issa 'l quddiem iridu jagħlqu fl-10.00, p.m. pero' dawk il-ħwienet li se jiftħu Strada Stretta, u li se tkun pedestrian precinct, iridu jibqgħu sa 12.00a.m., allura jkun hemm raġuni għalfejn Strada Stretta terġa' tieħu l- ħajja, iżda f'funzjoni differenti tagħha u ma tibqax fl-istess funzjoni li kellha qabel.

Kif qal anke l-Onor.

Lino Spiteri ma tistax terġa' tagħtihielha għax kienet il- flotta Ingliża u dik Amerikana li f'ċertu żmien tawha ċertu ħajja.

Il-bqija mhux se jkollok dik l-afluwenza ta' nies fil-ħwienet tal- baħrin kif kienu jgħidulhom dari u dawk il-kwalita' ta' restaurants ma tistax tqajjimhom għax kien hawn żmienhom u issa għadda.

Illum li jista' jsir hu li tiġi riabilitata' u tkun parti kummerċjali.

Pero' b'dan li qed nagħmlu f'din il-liġi tagħtina mod kif nagħmluha.

Jiena qed napprezza s- suġġeriment ta' l-Onor.

Spiteri għaliex naħseb li hu in line ma' l-intenzjonijiet tal-Gvern meta għamel din il-liġi li ma damitx tlett snin f'idejja għax kienet f'idejn il-predeċessur tiegħi u issa ilha seba' xhur f'idejja.

THE CHAIRMAN: L-Onor.

Spiteri.

ONOR.

LINO SPITERI: Biex ma noffendix is-sensibilita' ta' ħadd Mr Chairman, meta jiena għidt li kienet ilha tiġi kkonsidrata tlett snin m'għidtx hekk bi kritika imma bħala statement of fact illi ħareġ mid- diskussjoni.

Issa mill- banda l-oħra bħala fatt il- Ministru qed josservalna li l- preċedessur tiegħu dam sentejn u ħames xhur iħares lejha u hu għamilha f'seba' xhur; meno male li ma ħax xahrejn oħra għax kien ikollu daqs iż-żmien biex jagħmel tarbija.

THE CHAIRMAN: L-Onor.

Joe Fenech.

ONOR.

JOE FENECH (Ministru tal-Ġustizzja): Forsi mhux għal kollox attinenti għall- liġi preżenti.

Kif qal l-Onor.

Lino Spiteri u kif qal ukoll il-Ministru ta' l-Edukazzjoni, naħseb li huwa mportanti li l- Gvern jagħti spinta lil dan is- suġġeriment ta' riabilitazzjoni ta' ċerti żoni fl-ibliet antiki, li kien diġa' qed jiġi kkonsidrat f'diversi perjodi.

Dan kien biex ċerti postijiet bħalma hi Strada Stretta u ċerti areas fil- Kottonera u forsi anke fl-Imdina li huma bliet antiki, kif sar f'diversi bliet ta' l-Ewropa, bhal l- Altstadt, fi bliet Tedeski, kif ukoll bħalma reċentement kelli okkażjoni nara f'Ċipru u anke f'Atene, l-areas li kienu mitluqa, illum żviluppaw f'ċentri importanti turistiċi.

Dawk l-areas li fil-passat kienu jiġu wżati għal affarijiet oħrajn illum, ġew żviluppati b'mod interessanti u attraenti f'boutiques, rest- aurants u azjendi kummerċjali oħra simili konċentrati f'dik l-area fejn allura saru attrazzjoni turistika.

Ta' min jikkonsidra - u dan forsi huwa xi ħaġa li l- Gvern jista' jieħu inizjattiva fiha - illi jagħmel proġett ta' kif jistgħu jiġu żviluppati ċerti areas bħal Strada Stretta, jagħti idea konkreta ta' kif jipprospetta li din għandha tiġi żviluppata u jiċċentiva lil dawk li jipparteċipaw fl-iżvilupp tal-proġett bil-mod kif ikun prospettat.

Per eżempju min riċentement mar Champs Elysees f'Parigi kellu l-okkażjoni jara dawk il-bords kbar kif se jiżviluppaw ċerti partijiet tax-Champs Elysees.

Din fiha nnifisha tikkrea dik l- awareness u l-inċentiv fl- entrapreneur u fil-pubbliku illi juri interess f'dak l- iżvilupp jew żvilupp simili.

Kif qal tajjeb il-Ministru, barra minn dan wieħed jista' jagħti inċentivi f'faċilitajiet u fil-ħinijiet ta' ftuħ, forsi anke f'assistenzi oħrajn, għal min jikkonverti dawn l-areas f'iżvilupp jew fi proġett li jista' jkun ta' utilita' u attrazzjoni għall-pubbliku u għall-pajjiż.

THE CHAIRMAN: L-Onor.

Portelli.

ONOR.

ALFRED PORTELLI: Mr Chairman, nixtieq nistaqsi lill-Ministru jekk kemm-il darba meta kellu laqgħat mas- sidien - għax qal li saru laqgħat mas- sidien tal-ħwienet - saritx xi proposta fis-sens li għal quddiem ikun hemm areas fl-irħula indikati għan- negozju.

Għaliex illum qed jiġri li f'toroq sbieħ li fihom bini ta' valur artistiku li qed jiftħu l-ħwienet żgħar li jħarbtu d-disinn tat-triq.

Imbagħad nibdew naraw li wħud minnhom wara ftit taż-żmien jagħlqu.

Jiġiferi jien nixtieq inkun naf jekk sarx xi suġġeriment f'dan is-sens u jekk il-Gvern hux qed jaħdem fuq din il-linja biex ikun qed jagħmel bidla radikali f'dan il-qasam.

Illum huwa diffiċli biex ħanut żgħir jaqla' ammont sostanzjali ta' flus bħala net profit, speċjalment meta llum il-pagi għolew u qed jiftħu ħafna supermarkets fid- diversi irħula.

Lanqas hija ħaġa sabiħa li l-ewwel tħalli diversi nies jiftħu l-persjani, jiġiferi jgħarrqu bini sabiħ f'toroq prominenti biex imbagħad wara ftit ta' żmien jagħlqu.

Nixtieq inkun naf jekk dan is- suġġett ġiex trattat f'xi ħin jew bejn is- sidien u l-Gvern jew bejn dipartimenti tal-Gvern infushom.

THE CHAIRMAN: Il-Ministru Mifsud Bonnici.

ONOR.

UGO MIFSUD BONNICI: Sur Presient, id-diversi punti li semma l- Onor. Portelli, jien ikkonsidrajthom fit-tul.

Meta kont Ministru tal-Pulizija kienu ġew għandi għaqdiet tal- ħwienet, ta' mini markets u ta' diversi tipi oħrajn li qed jiftħu kullimkien, biex nifformolaw policy.

Wieħed irid jifhem li ħafna drabi raġel tan-negozju jkun jixtieq li tillimitalu l-kompetizzjoni, pero' dan mhuwiex fl-interess pubbliku.

Per eżempju, jistgħu jiġu għandek in- nies ta' l- ispiżeriji u jgħidulek biex tillimita spiżerija għal kull raħal għax qed jinfetħu ħafna spiżeriji u mhumiex qed jaqilgħu x'jieklu.

Jien ma naħsibx li huwa għaqli li wieħed jillimita b'dan il-mod.

Qabel wieħed jiftaħ spiżerija għandu jagħmel il-kalkoli tiegħu biex jara jekk jaqbillux jew le.

Pero' ma naħsibx li huwa għaqli u ta' ġid għall- poplu li l-Gvern jagħti monopolju lil dawk li diġa' qegħdin fis-suq.

Fin-negozju hemm certi riskji u min jidħol għalih irid jara jekk jaqbillux jagħmel dik il- kwalita' ta' negozju u jekk għandux mod kif isostni n- negozju tiegħu.

Jekk ma jsostnihx se jkollu jagħlaq.

Issa d-diffikulta' l-oħra hi jekk kemm-il darba jkun fetaħ tieqa u għamilha ħanut.

Il- Kumitat ta' l-Antikitajiet ikollu quddiemu kwantita' kbira ta' talbiet għal dawn per eżempju min biex jagħmel garage, min biex jiftaħ ħanut u nista' ngħid li ġeneralment meta dawn it-talbiet jiġu quddiemi, indum naħseb fuqhom u aktarx li naqbel mal-Kumitat ta' l- Antikitajiet.

Jekk kemm- il darba jagħtuni elf parir biex dawn l- affarijiet ma jsirux u elf parir ieħor biex isiru, insib li naqbel ma' 999 minn dawk l-elf biex ma jsirux u minn dawk l-elf biex isiru forsi naqbel ma' 890 jiġifieri iktar intendi biex ma jsirux għax ħafna drabi tħassar il-ġebel u ma tkunx tista' terġa' ġġibu lura, tħassar l-ambjent tal- post u ħwejjeġ li huma sbieħ u huma parti mill-wirt storiku ta' pajjiżna biex bniedem joqgħod jesperimenta ħalli jiftaħ garage ħafna drabi anke bi ħsara, mhux biss għall- arkitettura, imma anke għal flow tat-traffiku.

Per eżempju, meta bniedem jiftaħ garage fuq triq prinċipali jista' jkollu interess individwali biex jagħmel dan, pero' ħafna drabi jkun imur kontra l-interess pubbliku.

U għalhekk l-Kumitat ta' l- Antikitajiet - u nimmaġina anke l-PAPB - jagħmel dawn il- konsiderazzjonijiet.

Irrid ngħid li dak li qal qablu l-Onor.

Spiteri mhux għal kollox veru.

Aħna nqisu the ebb and flow, jiġifieri aħna ma nixtiequx li jkun hawn konċentrazzjoni ta' kollox f'Tas-Sliema jew il-Belt jew x'imkien ieħor.

Fil-fatt naraw li l-Belt naqset mill- importanza kummerċjali f'ċerti partijiet tagħha.

Dan mhux sewwa għax il-Belt għandha ċertu vantaġġi.

Per eżempju, il-linji tat-trasport pubbliku jaslu kollha l-Belt u allura huwa aktar faċli li l-pajjiż kollu jiġi jixtri mill-Belt u meta l-arja kummerċjali bdiet tisposta ruħha intilef dan il- vantaġġ li kien hawn.

Issemmew postijiet oħrajn li tradizzjonalment kienu reġjon- alment importanti, bħal, per eżempju, il-Ħamrun.

Kif qal tajjeb l-Onor.

Spiteri, il- Ħamrun ra żmenijiet meta kien ċentru kummerċjali importanti, imbagħad waqa' daqsxejn lura u issa reġa' qed jieħu r-ruħ.

Din hija ħaġa tajba.

Naħseb li l-Gvern għandu politika li jagħti l-ħajja liċ-ċentri kollha.

Dan ma jfissirx li tagħmel sforz biex tqajjem ċentru kummerċjali f'post imtarraf għaliex ma jagħmilx sens ta' xejn.

Pero' huwa tajjeb ukoll li ma jkunx kollox konċentrat f'post wieħed.

Dak li ġara f'ċertu żmien f'Paceville għaliex iż-żgħażagħ ta' Malta kollha kienu qed imorru hemm - aħna ma għandna xejn kontra Paceville - meta dan il-fatt stess kien qiegħed joħloq konġestjoni u problemi fih innifsu.

Jien inħoss li huwa importanti li jkollok diversi postijiet bħalma huwa r-Reeds f'Wied il-Għajn u l- Vibes f'banda oħra u postijiet oħra li forsi jiffrekwenta l- Onor. Spiteri imma li jien m'inix qed niffrekwenta dan l- aħħar.

Jiġifieri huwa tajjeb li wieħed għandu jikkonsidra l- iżvilupp ġenerali tal-pajjiż.

THE CHAIRMAN: L-Onor.

Portelli.

ONOR.

ALFRED PORTELLI: Nixtieq nistaqsi lill-Ministru li kien hawn xniegħa persistenti li kienet qed issir xi proposta lill-Gvern li min ikun se jiftaħ xi negozju, irid jagħmel wisa' għall-parking minħabba l- konġestjoni tat- traffiku.

Nixtieq igħidli jekk kienx hemm xi ħaġa f'dan is- sens.

ONOR.

UGO MIFSUD BONNICI: Fil-konsiderazzjonijiet li jsiru għar-rigward ta' l-għoti ta' liċenzji din il-konsiderazzjoni issir.

Tant hu hekk li min qed jiftaħ dawn il- markets jara li jkollu parking area.

Per eżemepju, għadu kemm fetah wieħed f'Ħaż Żabbar.

Naturalment kieku m'għandux dik il- parking area għalxejn għax ma jistax ikollok market fi triq li biex tmur għalih trid tmur bil-mixi mill-bogħod.

Certi postijiet ta' negozju, la jirrekjedu li ħafna nies jiġu minn bnadijiet oħra biex jixtru, allura jrid ikollhom fejn jipparkjaw il-karozzi.

Illum il-parking huwa essenzjali fi kwalunkwe attivita' kummerċjali.

Per eżempj u, jekk irridu nagħtu certu ħajja lill-Triq ir- Repubblika, irridu nqisu li min jiġi minn barra il-Belt isib fejn jipparkja l-karozza.

Veru li t-trasport pubbliku huwa ta' għajnuna, imma mhux kulħadd jista' jinqeda bih il-ħin kollu.

THE CHAIRMAN: Aktar rimarki?

(Onor. Membri: No)

Il-mistoqsija hija klawsola 5.

Dawk favur?

(Onor. Membri: Aye) Dawk kontra?

Agreed.

Klawsola 5 għaddiet nem.con. u ġiet orndata biex issir parti mill-Abbozz ta' Liġi.

Klawsola 3 - Emenda ta' l- artikolu 8 ta' l-Att prinċipali.

Clause 3 - Amendment of section 8 of the principal Act.

(Posposta fis-Seduta Nru 52 tal-5 ta' Ottubru 1992.)

ONOR.

UGO MIFSUD BONNICI: Nipproponi din l-emenda:

"A" Ħassar il-klawsola 3 kollha.

"A" Delete the whole clause 3.

Issa se nispjega għaliex.

Din l-emenda kienet fis-sens li l- aġenziji ta' l-ivvjaġġjar ikunu jistgħu jiftħu kuljum sa l- 10.00 p.m. barra l- Ħdud.

Pero' ġie relevat lili li l-Qorti ddeċidiet li aġenzija ta' l- ivvjaġġar mhuwiex ħanut u allura r-regoli kollha ta' dan l-Att ma jgħoddux.

Kieku aħna daħħalna din il-klawsola konna se nġibu ftit tad-diffikulta'u diżgwid fil-ġurisprudenza tal- Qorti, l Ladarba l-Qorti ddeċidiet li l- uffiċji ta' l- aġenziji ta' l-ivvjaġġar mhumiex ħwienet.

Jiena eżaminajt din il-kwestjoni u ġejt persważ li l-aħjar mod li wieħed jimxi hi li jirrinunzja għall-klawsola kollha kif inhi.

THE CHAIRMAN: Hemm iktar rimarki?

(Onor. Membri: No)

Il-mistoqsija hi l-emenda "A" għal klawsola 3.

Dawk favur?

(Onor. Membri: Aye) Dawk kontra?

Agreed.

L-emenda "A" għaddiet nem. con. u Klawsola 3 ġiet imħassra.

Klawsola 1 u t-Titolu għaddew nem. con. u ġew ordnati biex isiru parti mill- Abbozz ta' Liġi.

ONOR.

UGO MIFSUD BONNICI: Nawtorizza lill-Clerk biex jikkoreġġi xi żbalji ta' l- ortografija u jagħmel ir- renumbering tal-clauses.

THE CHAIRMAN ; Il-kumitat jaqbel?

(Onor. Membri: Iva)

Il-Kumitat qabel li jawtorizza lill-Iskrivan tal-Kamra biex jikkoreġi xi żbalji ta' l- ortografija u jagħmel ir- renumbering li jkun hemm bżonn.

Il-Kamra rriżumiet u l- President tal-Kumitati rrapporta l-Abbozz ta' Liġi mgħoddi b'emenda.

ABBOZZ TA' LIĠI LI JEMENDA L-KODIĊI KRIMINALI

CRIMINAL CODE (AMENDMENT) BILL

ONOR.

JOE FENECH: Nipproponi t-Tieni Qari ta' l-Abbozz ta' Liġi msejjaħ Att li jemenda l- Att dwar il-Kodiċi Kriminali.

MR SPEAKER: Min jissekonda jekk jogħġobkom?

ONOR.

MICHAEL REFALO Nissekonda.

ONOR.

JOE FENECH: Mr Speaker, il-liġijiet illi jipproteġu l-copyright f'Malta, li jipproteġu d-drittijiet civili ta' l-awtur huma il- Copyright Act u l-Industrial Property Protection Ordinance.

Fil-fatt f'Mejju tas- sena l- oħra, meta kienet qed tiġi mgħoddija mill-Parlament il- Liġi dwar ix-Xandir, kienet saret emenda għall-Kodici Kriminali permezz ta' l-Att XII ta' l-1991.

Section 41 ta' dik il-liġi emendat il-Kodici Kriminali fis- sens illi kull forma ta' riproduzzjoni ta' xi artikoli bi ksur tal- jeddijiet - li joħorġu mid-drittijiet ta' l-awtur - li jkollha persuna oħra jeħel certa piena.

Hemmhekk għall-ewwel darba fil- pajjiż inkludejna bħala delitt l-infrazzjoni tal-copyright.

Biss dak iż-żmien, konna għidna li din l-emenda li daħlet fil- Kodici Kriminali mhix sejra tidħol fis-seħħ qabel Jannar l- 1995, u kien hemm certi pieni kontemplati.

Malta, teknikament għadha waħda mill-ftit pajjiżi fejn din l-infrazzjoni tal-copyright ma hijiex kontemplata bħala delitt taħt il-Kodici Kriminali.

Tant qed isiru abbużi u tant qed jiżdiedu l-abbużi tad-drittijiet tal- copyright ta' l-awtur, kemm lokali, kemm wkoll barrani li fid-dinja evoluta diversi pajjiżi qegħdin iħarrxu l-pieni biex jipprovaw jikkontrollaw din il-piracy ta' ħwejjeġ li għandhom id-drittijiet ta' l- awtur.

Għalhekk u fil-pajjiżi evoluti qegħda dejjem tinħass iktar in- necessita' pressanti, mhux biss ta' kollaborazzjoni sħiħa biex jassiguraw kemm jista' jkun li jonqsu l- infrazzjonijiet tad-drittijiet tal-copyright iżda anke biex jinqabdu aktar pirati tad- drittijiet ta' l-awtur.

Dan iwassal għal aktar kontroll u aktar deterrent.

Illum qed nipproponu emenda għall-Kodiċi Kriminali li daħlet fl-istatut tagħna f'Mejju tas-sena l-oħra biex din tidħol fis-seħħ fl-ewwel ta' Jannar 1993.

Aħna għamilna emenda wkoll fiż-żieda fil-massimu tal-pieni biex din isservi ta' aktar deterrent.

Is-sena l-oħra konna għidna li din l-emenda tidħol fis-seħħ f'Jannar 1995 għax ridna nagħtu avviż lil kulħadd ħalli jibda jottempora ruħu mal-liġi, u jnaqqas u jassigura li jelimina l-abbużi biex id-drittijiet ta' l-awtur jkunu protetti kif imiss.

Ridna wkoll li nagħtu ċertu żmien biex jinħoloq il- makkinarju neċessarju għal enforcement tal-liġi.

Pero' fis-sena u nofs li għaddew dan l-avviż ma tantx ittieħed bis- serjeta' u l-informazzjoni li għandu l-Gvern hija li dawn l- abbużi kibru fl-apert għax mhumiex sanzjonati mil-Liġi Kriminali.

Allura nħasset in- neċessita' li jsiru dawn l- emendi li ġab il-Gvern illum permezz ta' l-Abbozz ta' Liġi li l-Kamra qegħda tikkonsidra.

Għalkemm wieħed jista' jgħid li din hija emenda żgħira - u veru hija emenda żgħira ħdejn l-emenda li saret is-sena l- oħra - biss din hija emenda importanti, għax huwa importanti li issa din is- sanzjoni tiġi fis- seħħ malajr kemm jista' jkun.

Barra minn dan, biex il-Gvern ikompli jsaħħaħ din is-sitwazzjoni, qed jikkonsidra x'regolamenti għandhom jinħarġu taħt il- Police Licence Act, fis-sens illi l-pulizija tkun tista' - fil- kondizzjonijiet tal- liċenzja - timponi il- kondizzjoni li ma jistgħux jinbiegħu artikli li huma koperti bil-copyright u sanzjonati mil-liġi kriminali, u f'kas ta' infrazzjoni, l- liċenzja tiegħu tista' tiġi irtirata.

Din tkun trid isservi bħala deterrent addizzjonali għal min jabbuża minn din il-liġi.

Il-Gvern qed jistudja wkoll il-possibilita' li joħorġu r- regolamenti taħt is-Supplies and Services Act biex jassigura illi l-oġġetti mportati u li jitpoġġew għall-bejgħ, ma jivvjolawx id-drittijiet ta' l- awtur.

Għalkemm il-computer software ma jaqax direttament taħt din il-liġi, fil- fatt qed jiġi kkonsidrat, bħala short term measure, biex forsi wieħed jinkludih taħt il-Copyright Act, partikolarment taħt l- artikli letterarji, li hemm dubju wkoll jekk dawn humiex koperti bil-Copyright Act kif inhi llum.

M'hemmx dubju li l-copyright act trid tiġi studjata iktar fil-fond biex din tiġi aġġornata għaż-żmenijiet tal- lum u tassigura li jkun hemm liġi omogenea li tħaddan kollox.

Jien persważ illi din mhijiex emenda kontroversjali u konvint illi n-naħa l-oħra taqbel ma' li qed jagħmel il- Gvern.

MR SPEAKER: Grazzi.

Aktar rimarki, jekk jogħġobkom?

L- Onor. Carmelo Vella .

ONOR.

CARMELO VELLA: Mr Speaker, wieħed irid jagħti każ iktar ta' l- effett li se jkollha din il-liġi fuq pajjiżna milli l-prinċipju ta' din il- liġi.

Kulħadd jaf li fil-prinċipju, għandek id- drittijiet tal-copyright.

Barra minn Malta għandek two schools of thought u ċerti pajjiżi ma jidħlu xejn fuq din il- copyright.

Per eżempju, l-Asian countries huma aperti għal kollox u l-pajjiżi Ewropej jinfurzaw ħafna dawn il- liġijiet u r- regolamenti li qed isemmi l-Ministru.

Din il-liġi mhijiex qed titressaq hawnhekk bħala liġi ġdida għax jekk m'inix sejjer żball kienet tressqet liġi fl- aħħar ta' l-1991 liema liġi ma ġietx attwata għax kellha tibda tiġi attwata fl-1995.

F'daqqa waħda, għal xi raġuni li jiena m'inix sodisfatt ħafna bl- ispjegazzjoni tagħha - ma nafx x' inhi r-raġuni ta' din l- għaġġla kollha li tibdel liġi meta din l- istess liġi għadha lanqas biss bdiet tiġi esegwita ...

Din ir-raġuni ma semmihiex.

Il-liġi tgħid li fejn jinkisru dawn id- drittijiet - u qed nitkellmu fuq tmien xhur ilu meta l-Gvern kien emenda din il-liġi, u mhux fuq xi snin 'il bogħod ħafna - il-piena għandha tkun ta' mhux iktar minn sitt xhur priġunerija u mhux iktar minn Lm1,000 penali.

Dawn il- kondizzjonijiet kellhom jiġu in vigore fl-1995.

Issa, tmien xhur wara, l- istess Gvern qed jerġa' jersaq quddiem il- Parlament u qed jgħidilna biex ninsew dak li qal tmien xhur ilu.

Issa min jikser dawn id- drittijiet tal- copyright, minflok sitt xhur jista' jeħel sena, minflok Lm1,000 multa jista' jeħel Lm5,000 u minflok li l-liġi tiġi in vigore fl- 1995, din għandha tiġi in vigore malajr fl-1993, jiġifieri qed nitkellmu fuq xahrejn oħra.

Dan hu n-notice li qed jagħti dan il-Gvern lil dawn in-nies armati, tajjeb jew ħażin, fuq il-prattika, biex nuża' l-istess terminloġija li konna għadna għaddejjin biha fil-każ tal-ħwienet.

Issa jien għalfejn qed nitkellem l-iktar mil-lat ta' effett li se jkollha din il- liġi?

Għalissa m'inix se ngħid jekk il-prinċipju ta' din il-liġi huwiex tajjeb jew ħażin.

Għalfejn qed ngħid dan?

Għaliex liġijiet li huma bis- sens tista' tapplikahom tajjeb ħafna għall-pajjiżi kbar, għal pajjiżi li għandhom sistemi differenti minn tagħna, imma l- istess liġi kultant ma tistax tapplikaha bl-istess mod f'pajjiż żgħar bħal tagħna.

Il-Prim Ministru ma jridx japplika l-kelma "newtralita'" kif jinterpretawha l- Iżvizzera għax newtralita' għall- Iżvizzera tfisser mod u newtralita' għal Malta - għax aħna xi ħaġa differenti minn dak il-pajjiż - tfisser differenti.

Għalhekk bl- istess kriterju, din il-liġi għal dawk il- pajjiżi għandha effett mod, mentri għal Malta biċ-ċokon tagħna kollu jista' jkollha effett differenti.

Jekk l-Ingilterra ma timxix fuq din il- liġi, nista' nobsor is- suq Ingliż kif tkisser u x'effett diżastruz ikollu, per eżempju, fuq prodotti Ġermaniżi jew prodotti Taljani.

Jekk joħroġ prodott minn ġewwa l-Italja u l-Ingliżi bis-suq kbir kollu tagħhom jgħidu li l- copyright fuq dan il-prodott mhux se jagħtu kasu, l-effett fuq il- producer, fuq ir-writer, u fuq l-oriġinal ta' dak il- prodott se jkun diżastruż, imma biċ-ċokon tagħna jien ma nistax nimmaġina kif dan is-suq ta' Malta jista' jaffetwa r-writer li ħareġ bi prodott fl-Amerika, fil- Ġermanja jew fl-Ingilterra.

(Interruzzjonijiet)

Issa ħalli nitkellem fuq writer f'Malta wkoll.

Jien naħseb li l-effett li l-aktar qed nibżgħu minnu huwa li jkollna xi żewġt iħbieb tagħna Maltin li se jinqarsu.

B'din il-liġi jekk aħna verament għandna għal qalbna t- talent Malti nistgħu - u jien naqbel u naħseb li din in-naħa kollha taqbel - nipproteġuh.

Imma mbagħad wisq nibża' li peress li qed nagħtu rinforz qawwi fuq copyright ta' prodotti li ġejjin minn barra minn Malta - mhux ta' writers u ta' oriġini Maltin - qed nipproteġu lil xi ħadd lokali li mhux bilfors huwa writer.

Mela jien ngħid li Malta, biċ-ċokon tagħha, m'għandiex dak l-effett diżastruż fuq producer jew writer li ġej minn barra, imma l-effett ta' din il-liġi jista' jkun kbir fuq il-poplu tagħna.

(Interruzzjonijiet) Lil min tista' tolqot l-aktar din il-liġi?

Din il-liġi tista' tolqot żewġ sezzjonijiet; tista' tolqot lis-sezzjoni ta' l- entertainment u tista' tolqot lis-sezzjoni edukattiva.

Meta qed nitkellmu fuq is-sezzjoni ta' l-entertainment qed nirreferu għal diski, recordings, video tapes, films u affarijiet bħal dawn.

Dawn nitfgħuhom ġol-keffa ta' l- entertainment.

Meta niġu fuq il-keffa ta' l-edukazzjoni nsibu l-computer software li għadek kemm semmejt tajjeb int. Mela fuq l- entertainment, jekk int se timxi b'dawn il-miżuri riġidi ħafna, se jkollok effett ħażin għallinqas fuq żewġ kategoriji ta' nies.

Fl-ewwel kategorija għandek dawk li huma diġa' armati bil-ħwienet b'dawn il-videos kollha kkuppjati.

Issa jien mhux se nidħol fil- meritu jekk dawn humiex qegħdin tajjeb jew ħażin imma dan il-Gvern ħallihom ikunu ħażin ukoll għax mill- 1987 sal- lum qatt ma ttella' ħadd minnhom il-Qorti.

(Interruzzjonijiet) Mela m'għandux x'jaqsam!

Jekk jiena armajt b'video shop u għandi b'Lm10,000 films ġo fih issa u ħallejtni nikber ...

Mela m'għandux x'jaqsam!

U issa tiġi tgħidli li xahrejn oħra rrid inżarma għax se tfallini, għax se tieħu passi, għax tista' tibgħatni sena l-ħabs, għax tista' tagħmilli Lm5,000 multa, għax tista' tagħmilhomli t-tnejn f'daqqa wkoll!

Mela din se jkollha effett fuq dawn tal-ħwienet.

L-ewwel ħallejtuhom jiksru l-liġi ...

L-effett l-ieħor se jkun fuq il-konsumatur.

Illum issib min ikun iħobb jara l-films u ma jkollux kapriċċi oħra għax dan ma jistax imur jagħmel ikla u jonfoqlok Lm15 f'restaurant fil-weekend per eżempju, u għalhekk imur jikri film jew tnejn b'25c u jkun se jgħaddi l-weekend id-dar jagħmillek xi tlett siegħat quddiem it- television.

Mela dan fil- weekend nefaq 50c fil- films u huwa kuntent għax dak huwa d- delizju tiegħu.

U minn dawn għandna sezzjoni kbira tal- poplu għax kieku llum il- ġurnata m'għandniex xi 500 video shops għaddejjin kontinwament il-ġimgħa kollha!

Jien nistaqsi lill- Ministru: Inti m'intix tara li din il- liġi, nerġa' ngħid tajba jew ħażina, se jkollha effett ħażin fuq il-konsumatur?

Għaliex issa dan meta jmur għand tal- ħanut, tal-ħanut se jgħidlu: Isma jiena ma nistax nagħtik film bit-25c kif kont nagħtihulek qabel għax qabel kont nixtrih 80c jew Lm1 u issa lili qed jiġini Lm20, jew Lm15 jew Lm24.

Mela l-prezzijiet tal- kiri ta' dawn il-video tapes ta' l-anqas se jirdoppjaw jew jittripplaw.

Mela rridu nammettu li din se jkollha effett ħażin fuq il-konsumatur ukoll.

Jiena ngħid li fejn jidħol entertainment, din lanqas hi uġigħ ta' ras kbira, imma fejn nidħlu fil-parti edukattiva issa, din ma tistax tgħid: Isma, m'għandix uġigħ ta' ras biha din.

U ngħid għaliex.

Illum il-ġurnata kważi l- computer biex ma ngħidx fid-dar daħal daqs il-videos, u dan qed iservi għal żewġ skopijiet.

Meta jinxtara mit-tfal iż-żgħar qed iservi ta' entertainment imma għall-istudenti fl- Universita' qed jagħmlu użu tajjeb minnu.

Issa x'inhi l- pożizzjoni tas-software illum?

Illum jekk trid tixtri software oriġinali, hu x'inhu l- programm, għandek software li jvarja minn Lm50 sa Lm2,000.

Jekk inti trid tixtri cut programme għandek l- upperscale tal-prezzijiet.

Jekk trid tixtri wordprocessor normali għandek ir-range ta' Lm200 jew Lm300, database tajba għandek l-istess livell ta' prezzijiet, imma issa llum tgħidli llegalment bil-ħażen ta' ħafna studenti, 13 jew 14-il sena, diġa' jħaddmulek computer għax issib min diġa' jaf x'inhi spread sheet, word-processing jew data base.

Li kieku mhux għax kienu dawn l-arranġamenti li jagħmlu tal-ħwienet stess, kieku l-istudenti tagħna lanqas biss kienu joħolmu bihom.

Illum familja tissallab biex tixtrilek computer ta' Lm400 imbagħad se ssallabha iktar biex tgħidilha: Isma, trid tixtri Lm300 wordprocessor, Lm300 data base, ecc. Jiġifieri ħalli nerġa' ngħid ma nidħlux fil-principju tagħha, mhux qed ngħid: Isma, il- piracy hija xi ħaġa tajba, mhux qed ngħid dan jien imma qed ngħid li la qegħda hemmhekk u jekk se nneħħuha, l-effett fuq dawn in-nies ...

Issa ġejna fil-pożizzjoni u nerġa' naqbad il-punt li qbadt inti jekk għandniex liġi kriminali jew liġi civili u ngħidlek li dan il-punt ireġi.

Għalfejn?

Jekk għandek lill- Warner Brothers li ħarġu film li ġie pirated fl-Ingilterra kollha, allura din id-ditta tibda tħokk rasha, għax meta tkun taf li l-film tagħha ġie pirated fl-Ingliterra kollha, din se tibda tfittex civilment għar-rights tagħha, għandha d- dritt u tista' tagħmlu dan u dawn dejjem għamluh.

Kien hemm ħafna każi fil-bidu fejn dawn il-houses il-kbar bdew ifittxu civilment fuq il-prodotti tagħhom li ġew pirated.

Imma f'Malta li kellu jiġri l-istess din il-kumpannija tgħidlek li lanqas huwa worth it li toqgħod tiftaħ kawża lill-Gvern għal market żgħir bħal tagħna.

Din il-kwestjoni ġrat hawnhekk.

Wieħed kien qed jgħidli l- ġimgħa l-oħra li ditta Ingliża ġiet Malta għaliex stampatur beda joħroġ il-pitazzi bir- ritratti tan-Ninja Turtles.

Avukat minn Malta kiteb lil din id-ditta u għarrafhom li f'Malta qed jiġu stampati pitazzi ta' l-iskola bin-Ninja Turtles fuqhom.

Naturalment dan l-avukat għamel hekk biex jidher ħelu ma' din id-ditta bl-iskop li jiġi xi ħadd minnhom hawn Malta u forsi tinfetaħ xi aġenzija.

Dan l- istampatur qalli li kulma għamel stiednu għall-ikel biex fl-istess ħin joqogħdu jiddiskutu il-bejgħ tal-pitazzi hawn Malta.

Meta l-istampatur qallu li b'kollox kull ma jbiegħ f'sena ma jaqbiżx il- Lm15,000, ir-rappreżentant beda jidħak u l-informazzjoni li għandi hi li dan spiċċa aktar ħbieb ma' l-istampatur milli ma' l-avukat li ġabu Malta.

L- iskala li qed nitkellem fuqha treġi għall-Ġermanja, l-Italja u għall- Ingilterra, pero' li qed ngħid jien mhux bilfors irid ireġi għal hawn Malta.

Hu x'inhu l-iskop ta' din il- Liġi rridu naqblu li l-effett fuq in- nies u l-istudenti tagħna mhux se jkun tajjeb.

Issa ngħaddu għall-għaġġla ta' din il-liġi li qed tibdel liġi oħra li tressqet tmien xhur ilu li lanqas kienet daħlet in vigore.

Lil dawn in- nies li huma armati llegalment, dawk li skond l-Onor.

Fenech qed jisirqu, f'Diċembru li għadda ....

(Interruzzjonijiet) Jien għidt hekk għax inti għidtha.

Jien diġa' għidtlek li mhux qed nidħol fil- prinċipju tal-liġi imma qed nidħol fuq l-effett tal-liġi, issa mbagħad meta nidħlu fuq il- prinċipju tal-liġi ngħidlek jekk naqbilx miegħek jew le.

Mela lil dawn in- nies li kienu qed jisirqu, f'Diċembru ġejna hawnhekk u għidnilhom li se nagħtuhom żmien sa l-1 ta' Jannar ta' l-1995 biex jirregolarizzaw ruħhom u li aħna fl-1 ta' Jannar 1995 se nibdew nieħdu dawk il-passi fejn jistgħu jmorru sa sitt xhur ħabs u jistgħu jeħlu sa Lm1,000 multa.

Mela dak iż- żmien kien hemm min beda jirraġuna li jibqa' bil-ħanut tiegħu sa Diċembru 1995 u mbagħad jagħlaq.

Issa llum qed ngħollu l-penali, imma agħar minn hekk lil dawn qed ngħidulhom biex jinsew dak li għidnilhom f'Diċembru li għadda għax issa xahrejn biss hemm żmien biex jirregolaw ruħhom.

Jien naħseb li din hija unfair, mhux għax se tirranġahom imma għax l-ewwel għidtilhom li jistgħu jibqgħu sejrin hekk sa Jannar ta' l-1985 ...

(Interruzzjonijiet) Mela x'għidtilhom, mhux hekk kienet il-liġi, imma ċivilment ħadd ma fittixhom għal dik ir-raġuni li qed ngħidlek jien u jekk hawn xi ditta li tħossha qed tiġi misruqa ...

Għax int qed tgħid li dawn qed jisirqu.

Jien kif nista' nippretendi li jekk bniedem qed jisraq lili nkun kuntent li ma neħux passi, imma l-pulizija lil min qed jipprova jisraqni jsallbuh?

Ma tagħmilx sens.

Jekk jien qed niġi misruq l-ewwel passi li għandi nieħu għandhom jiġu minni għax jien qed niġi misruq imbagħad tkompli l-pulizija.

Aħna qed ngħidu li dawn in-nies għalkemm qed jisirqu, lil min qed jisirqu mhux interessat li jfittixhom għax il-ftit li qed jisraqhom m'hu xejn fil-keffa tal-miżien tagħhom, imma xorta rridu nġiegħlu lill-pulizija tibda twaqqafhom.

Mela jien qed ngħid illi dan li qed nagħmlu mhux veru fl-interess ta' dawn ir-writers il-kbar meta qed nitħadded fuq ir- writers ta' xogħol li ġej minn barra.

Meta nitħaddtu fuq writers u awturi ta' xogħol Malti nistgħu nagħmlu affarijiet oħra.

Mela din inħossha unfair ukoll illi f'daqqa l-ewwel għidnilhom li se nagħtuhom ċans sa l-1995 u issa qed ngħidulhom biex jinsew dak iċ-ċans u li għandhom xahrejn biss u jekk mhux se jaqtgħuha sa dawn ix-xahrejn, il-penali fil- każ tal-ħabs se tirdoppja u fil-każ tal-multa se nagħmluha five times as much.

Għalija dan huwa nuqqas ta' planning għax mill-1987 nista' ngħid li kważi nkorraġġihom il- Gvern stess, għaliex dawn l- iktar li kibru kien mill-1987 'l hawn minn meta bdew jidħlu l-videos.

(Interuzzjonijiet) Jekk kien hawn xi ħadd li nkkoraġġixxa lil dawn in-nies kien dan il-Gvern, għax tant ried ikun liberu li qalilhom biex idaħħlu kemm iridu videos u la daħħlu kemm riedu videos daħħlu kemm riedu films u ħallejtuhom jikbru.

U issa għax kibru u simnu ftit - mhux ħdejn dawk li forsi qed iġiegħlukom tagħmlu din - qed tagħmlu din il-Liġi.

Dan ngħidlu nuqqas ta' ppjanar.

In-neċessita' ta' din l-għaġġla kollha l-Ministru biss jafha, għalkemm jiena nista' naħseb minn fejn ġejjin imma ma nistax inkun cert.

Meta l-Ministru qed igħid li nħasset in-neċessita' li għandna ngħaġġlu fuq din, ma qalx kif inħasset din in- neċessita'.

Jista' jkun li minn dawn il-500 ħanut li jisilfu u jikru dawn il-films għandek wieħed li forsi għandu xi agreement ma' ta' barra u qed iġib l-oriġinal hu biss u fl-interess tiegħu li din il- Liġi tgħaġġel biex jeqred l- 499 u jibqa hu biss.

Jista' jkollok minn dawn l-interessi u allura mhux veru li qed tkun ġenwin f'dak li qed tagħmel għall-interess ta' writer li ġej minn barra għax dan jista' jieħu r-rights tiegħu ċivilment u mhemmx għalfejn tagħtihomlu inti.

Għandu jkollok il- kuraġġ li tgħid li din qed tgħaġġluha fl-interess ta' xi ħadd - forsi qed jimbuttawkom tas- cinemas ... (interruzzjonijiet)

Ngħaddu issa fuq it-talent lokali.

Naqblu li rridu nħarsu t-talent li hawn Malta u li ma rridux nagħtuh bis-sieq, imma m'hemmx għalfejn mbagħad biex noqtlu dubbiena noħorġu b'dawn il-kanuni kollha.

Hemm metodi.

Jiena ngħid għaliex ma ħallejniex din il-liġi fuq il- parti ċivili u mhux nistressjawha fuq il-parti kriminali.

Għalfejn?

Biex issa jibdew jagħżlu l-pulizija fuq liema minn dawn il-500 ħanut se jibdew jmorru l-ewwel?

Jien nixtieq inkun naf il-Pulizija minn min se jibdew minn dawn il-500 ħanut tal- video li hemm, jekk hux minn dawk ta' għajnejhom blu jew minn dawk ta' għajnejhom ħomor.

Aħna taparsi niġu hawnhekk biex noqogħdu nirranġaw l- affarijiet, naqbdu kanun daqsiex u nagħtuh f'idejn il- Pulizija, mbagħad sta għall- Pulizija fuq liema direzzjoni se jdawwar dan il-kanun.

At this stage nispiċċa biex nagħlaq li għalkemm ma dħalniex s'issa fuq il- prinċipju u għalhekk qed ngħidu li l-effett ta' din il-liġi mhux se tkun tajba għal ħafna sezzjonijiet tal-poplu Malti, jiena ngħid li aħna ma nistgħux naqblu mal- penali kif inhi llum.

U fuq din għad iridu jitkellmu iżjed sħabi.

Li nista' ngħid jien huwa kif jista' jkun wieħed il- ġimgħa l- oħra kien involut fi qtil involontarju u l-Qorti waħħlitu Lm700 - talli qatel dan issa tort tiegħu u mhux tort tiegħu, weħel Lm700 - u issa talli wieħed jikkoppja video nwaħħluh Lm5,000 u nibgħatuh sena ħabs.

U b'din il- liġi qed nirranġaw l- affarijiet!

Jien ngħid li l- penali kif waslet u kif tqegħdet fuq din il-liġi hija redikola għall-aħħar.

Jien ma nistax nimmaġina kif wieħed għax jikkoppja video tasal biex twaħħlu Lm5,000 u titfgħu sena l-ħabs meta qed naraw dawn il- ħneżrijiet kollha fil-Qorti.

U sieħbi jaf iktar minni x'qed ngħid jien għax ....

(Interruzzjonijiet) Imma la minn Lm1,000 tellajtha għal Lm5,000, mhux fuq il-massimu rridu nitkellmu?

Mela għaliex ma ħallejtiex Lm1?

MR SPEAKER: Tiddibattux bejnietkom.

ONOR.

CARMELO VELLA: Naħseb li min jismagħni qed jifhem x'qed ngħid fuq il-Qorti.

Hawnhekk aktar qed nagħtuha fejn tgħaffeġ ...

Il-każijiet li jittellgħu l-Qorti tafhom u taf kif ħadd ma jeħel xejn fejn ikun hemm bżonn li jsir hekk.

Allura issa jien nista' nagħti arma f'idejn il- Pulizija u lil wieħed li m'għandix grazzja miegħu, u ngħidlu: Inti kkupjajt video u nista' nwaħħlek Lm5,000 u sena ħabs.

Fl-opinjoni tiegħi, din hija redikola.

MR SPEAKER: Grazzi.

Aktar rimarki, jekk jogħġobkom?

L- Onor. Charles Mangion.

ONOR.

CHARLES MANGION: Mr Speaker, l-emenda li għandna f'din il-liġi tidher emenda inokkwa, pero' tqanqal ħafna mistoqsijiet.

Waħda mill-ewwel mistoqsijiet hija: X'kienet ir- raġuni li f'temp ta' inqas minn sena l- Gvern biddel fehemtu u qed jintroduċi din l-emenda?

Qed ngħid li biddel fehemtu għax meta fl-1991 għamel emenda biex idaħħal aktar protezzjoni tal- copyright, il-Gvern ħass li fis-sitwazzjoni li qed tipprevali fil-qasam kummer- ċjali f'pajjiżna - u jekk niġu għall-istess argument ladarba llum il-Ministru qed igħid li dan hu serq, dak inhar kien serq ukoll - għandu jagħti phasing out u cans lil dawn in- nies li qegħdin f'dan il-ġeneru ta' negozju li jirregolarizzaw ruħhom.

Sa hawnhekk wieħed jifhimha u jaċċettaha u rridu nagħmluha ċara li l- Partit Laburista bl- ebda mod ma jaqbel li jkun hemm serq ta' copyright.

Pero' meta nħarsu lejn din il-liġi - u wieħed irid jikkonsidra li l- istess Gvern tmien xhur ilu ħass li għandu jimxi b'ċertu pass - illum il- mistoqsija ssir: Għaliex u x'ġiegħel lill- Gvern li jagħmel din l-emenda?

X'inhuwa l-iskop u r-raison d'etre soċjali li m'għadux japplika llum biex din jintroduċiha?

Għax is- sitwazzjoni għadha piu o meno l-istess.

Anzi min hu progressiv f'dan il-qasam, min hu fin-negozju u jara u qed iħoss li l-affarijiet se jinbidlu minħabba din il-liġi, diga' beda jagħmel it-tibdil bil-mod il-mod biex ikollu dak iċ-ċans ta' transizzjoni.

Illum f'daqqa waħda qed niġu hawnhekk u l-Gvern qed jippretendi li nappoġġjawh u lil dak li qed jagħmel pjanifikazzjoni għan-negozju tiegħu, kemm jekk hu negozju żgħir u kemm jekk hu negozju kbir fejn hemm l-għaraq ta' ġbinu, fejn hemm l-investiment tiegħu u fejn għandu l-interess tal-familja tiegħu, qed niġbdulu t-tapit minn taħt saqajh u ngħidulu li mill-1 ta' Jannar tas- sena d-dieħla irid ikun qaleb għal kollox il- ġeneru tiegħu, irid ikun neħħa l-istock tiegħu, irid ikun biddel dak li hu attrezzat għalih u jrid ikun aġġastja ruħu biex lill-klijenti li qed jaqdi minflok jagħtihom ċertu rata baxxa minħabba l-ammont ta' video shops li kien hawn jagħtihilhom b'rata iktar għolja.

U l-mistoqsija tiġi weħidha: Allura x'kienet il- pressjoni biex malajr malajr nintroduċu din l-emenda?

Jidher li kien hemm xi ħadd jew xi pressure warajha din, minħabba l-fatt ukoll li l- penali żdiedu minn dawk li kienu japplikaw sena ilu.

U wieħed jistaqsi: Għaliex żdiedu?

Kif kienu proposti sena ilu kienu tassattivi biżżejjed għax kellek multa sa Lm1,000 u sitt xhur ħabs, jew waħda jew l- oħra, jew it-tnejn flimkien.

Illum għollejna l- multa sa Lm5,000, żidniha għal sena ħabs jew it-tnejn flimkien.

Dan ovvjament jiddependi mill- gravita' tal- każ, u meta wieħed jikkonsidra dawn it-tliet fatturi flimkien, jikkonsidra l-għaġġla li biha qed tiġi imposta din l-emenda, jikkonsidra għaliex f'daqqa waħda minn perjodu ta' ħames snin sa l-1995 irriduċejnih għal xahrejn, u barra minn hekk inżidu magħha li l-penali hija iebsa biex min qiegħed f'dan il-ġeneru ta' xogħol iħaffef u jara x'se jagħmel - għax jekk jittieħdu passi kontra tiegħu dan żgur se jispiċċa bankrupt u jitkisser u anke bl-għaġġla m'għandux iċ-ċans li jirranġa u jibdel il-ġeneru tiegħu - allura l-mistoqsija hi: Min kien jew x'kienet il- pressjoni biex din l-emenda tiġi quddiem dan il-Parlament?

U mhux joqgħod jgħidilna li dan serq u mhux serq.

Jekk dan se ngħidu li kien serq, sena ilu kien serq ukoll.

Dan huwa serq li fil-framework tas-soċjeta' Maltija - għalkemm la huwa ħażin ma tistax tittollerah u taqbel miegħu ...

Imma hemm iktar każi serji ta' serq u jekk verament irridu nagħtu kontribut lis-socjeta', għandna nimmiraw l- attenzjoni tagħna lejn is-serq li qed iherri s-sigurta' tal-poplu Malti l- mistrieħ tal-moħħ tal- poplu Malti.

Mr Speaker, illum ħadd ma jazzarda joħroġ minn daru għax inkella x'ħin jiġi lura jsib d- dar tiegħu mqallba ta' taħt fuq.

Allura lil dawn in-nies filli qabel konna ngħidulhom biex jippjanifikaw ħalli jirranġaw il- pożizzjoni tagħhom fuq perjodu ta' erbgħa jew ħames snin u f'daqqa waħda qegħdin ngħidulhom li jridu jirranġaw kollox f'xahrejn jew jittempraw ruħhom mal-liġi, għax inkella xi ħadd li għandu l-interess, xi importatur tal- videos ...

Imma taf x'ifisser dan għalih?

Dan għalih ifisser bonanza mhux biss għax jispicca waħdu imma għax jispicca l-ammont ta' videos oriġinali li jiġu importati.

U qed ngħid li dan se jiġri fi żmien qasir għax m'għandniex perjodu ta' phasing out u allura bilfors toħroġ il- konklużjoni li xi ħadd għandu interess li din tgħaddi tiġri.

U din in-naħa tal-Kamra trid tkun taf x'inhu dan l-interess.

Dan mhuwiex interess socjali għax sena ilu l-istess liġi għaddiet kif inhi qegħda llum u ma kienx inħass il-bżonn li jkun hemm dawn l-emendi li qed jiġu proposti.

Jien nistaqsi: Aħna naħsbu li b'din l-emenda żidna xi pulzier ta' protezzjoni lill-copyright?

Il-Ministru kien qal li hemm bżonn li l-liġi tal-copyright issir iktar komprensiva u jsiru l-emendi necessarji biex din tiġi aġġornata għaż- żmenijiet tal-lum.

Jien ngħidlu li hekk missu għamel u nissuġġerilu li jieħu s-suġġeriment tiegħu stess biex inkunu qegħdin nagħtu kontribut ta' xi ħaġa.

Per eżempju, għandna ħafna kantanti Maltin li ma nafux jekk humiex protetti b'xi forma ta' copyright.

Suppost li jkollhom protezzjoni, pero' kemm hawn minnhom - u jien staqsejt lil xi wħud minnhom - li jekk is- songs jew kompożizzjonijiet tagħhom jiġu prodotti fuq mezzi tax-Xandir u d- diversi radjijiet, dawn jirbħu xi ħaġa jew jieħdu xi ħaġa ta' kumpens?

Din il- kategorija ta' nies trid aktar protezzjoni, għax is-suq tagħha huwa limitat għal xi 300,000 ruħ.

Allura aktar u aktar għandna nagħmlu xi ħaġa biex inħeġġu lil dawn in-nies u biex ninkoraġġixxu l-iżvilupp ta' din it-tip ta' kultura Maltija li għandha tiġi żviluppata.

L-ewwel ħaġa hi li missna ħriġna biex nipproteġu lil dawk li kriminalment m'għandhomx protezzjoni neċessarja u allura kien ikun f'waqtu u kien ikollna qbil fuq din in-naħa.

Imissha saret xi forma ta' protezzjoni lil dawn in-nies bl-iskop ulterjuri, soċjali u ta' ġid lill-kultura Maltija.

Dan il-qasam tista' tgħinu billi tipproteġi l-element tal- copyright.

Kieku rajna aktar fid-dettall kif jiġi protett il-qasam industrijali, biex naġġornaw irwieħna ma' l- iżviluppi li qed jiġru llum, kieku jkun tajjeb għax tkun qed tinkoraġġixxi lil xi ħadd li għandu l-intrapriża biex jivvinta u joħloq xi ħaġa li jista' jiżviluppa u jasplojtja u din tkun protetta.

Li kieku f'din il-liġi hemm xi ħaġa li timmira għal xi skop soċjali allura l-emendi li qed jitressqu kienu jkunu ġustifikati u għalhekk ċertament konna nivvotaw u naqblu magħha.

Pero' nerġa' ngħid li mis-sena l-oħra sal- lum, ir-raġuni soċjali għadha ma nbidlitx u allura m'aħniex konvinti x'inhi r-raison d'etre ta' din il-ħaġa.

Hawnhekk naraw li hemm interess personali.

MR SPEAKER: Sar il-ħin.

L- Onor. Mangion jibqa' in possession.

Il-Viċi Prim Ministru, jekk jogħġbu, jressaq l-Aġġornament tal-Kamra.

Fid-9.00 p.m. id-diskussjoni ġiet interrotta u baqgħet aġġornata.

AĠĠORNAMENT

ONOR.

GUIDO DE MARCO (Viċi Prim Ministru u Ministru ta' l- Affarijiet Barranin): Nipproponi l-Aġġornament tal- Kamra għal nhar it-Tlieta, 13 ta' Ottubru 1992, fis-6.00 p.m. b'din l-agenda:

Mozzjonijiet

Estimi ta' Dħul u Nfiq tal- Korporazzjoni Enemalta għas- sena finanzjarja 1992/93.

Ordnijiet tal-Ġurnata

Abbozz ta' Liġi li jemenda l- Att dwar il-Ħinijiet tax-Xogħol tal-Ħwienet u tal-Bejjiegħa fit-Toroq - it-Tielet Qari;

Abbozz ta' Liġi biex iħassar l-Ordinanza dwar il-Fotografija minn Ajruplani - t-Tieni Qari;

Abbozz ta' Liġi li jemenda l- Kodiċi Kriminali - t-Tieni Qari (Kont.)

MR SPEAKER: Grazzi.

Rimarki, jekk jogħġobkom?

L- Onor. George Vella.

ONOR.

GEORGE VELLA: Mr Speaker, jien ġejt magħmul bniedem daqsxejn kurjuż u minkejja kulma ntqal s'issa fuq il-każ tal-bini ta' Busietta Gardens u minkejja dak li għadda f'dan il-Parlament ftit tal-ġranet ilu, xorta għad għandi ħafna mistoqsijiet li qed jinkwetawni u nħoss fil- kuxjenza li għandu jkolli spjegazzjoni aċċettabbli għalihom.

Il-mistoqsija li għamilt jien lill-Ministru Falzon kienet fuq dawk il-każi li wara li ġie miċħud il- building permit, appellaw lis- Select Committee.

Kien proprju fuq dan li l- Ministru Falzon ħass li ma kellux - skond hu - jinkludi l- każ tal-kumpless ta' Busietta Gardens.

Mela sirna nafu illi kien x'kien il-każ li tressaq quddiem is-Select Committee - u m'hemmx dubju li tressaq każ quddiem is-Select Committee - dan kien fuq talba tal- PAPB.

Fil-mistoqsija tiegħi, jien m'għidtx li dan ried ikun imwassal minn persuna jew minn persuni.

Is-Select Committee sab każ quddiemu li wasal għandu mill-PAPB.

Dan il-każ kellu jkun quddiem il-PAPB għaliex kieku ma kienx hemm għalfejn, jien inħoss li s- Select Committee kien jerġa' jibagħtu lura bħalma sar f'każi oħra fejn hemm miktub "referred to PAPB" u mhux jagħmel "approved".

Mela meta jien hawnhekk qed nara miktub "approved" jien qed nirraġuna - forsi żbaljat u forsi 'l quddiem insibu spjegazzjoni eżatta - illi dan is-Select Committee approva xi ħaġa.

Mela allura dan iddiskuta l- problema li ġiet quddiemu u ra x'inhi il- pożizzjoni tiegħu.

Mela allura mhux bħalma qal il-Ministru Falzon waqt press conference.

F'handout li l- Ministru Falzon ta waqt konferenza stampa kien hemm miktub li fit-23 ta' Marzu il- PAPB:

"... sought the concur- rence of the Select Committee to issue a permit ...".

Mela s-Select Committee ġie mitlub li jagħmel xi ħaġa u dan intalab għaliex l-iżvilupp - u hawn ikompli jgħid -

"did not comply with number of units minimum size.".

Mela allura kien hemm xi ħaġa - biex ma nidħlux fid-dettall tekniku - li ma kenitx qegħda tissodisfa l-kuxjenza tal-PAPB u għalhekk il-PAPB tefagħha quddiem is-Select Committee.

Hawnhekk jibdew il-mistoqsijiet.

Jiena qed ngħid li jekk kemm-il darba ġiet approvata xi ħaġa, hemm żewġ affarijiet li setgħu ġraw - jew kienu u rridu nqisuhom bħala illegali jew inkella rridu naraw jekk fil-fatt daħalx il-konflitt ta' l-interessi tal- Ministru.

Issa jien m'inix se noqgħod fuq min qed igħidli li fis-sajf ra lill-Ministru jippassiġġa l'hemmhekk fil-għaxijiet u beda jħares lejn il- kumpless u l- bini għax dan l-għajdut jista' jkun veru u jista' ma jkunx, imma jiena se nħalliha miftuħa.

F'din l-intervista l-Ministru qed igħid li hu qatt ma vvota fuq affarijiet li ġew approvati mis-Select Committee rigward il-każ ta' Busietta Gardens u għalhekk nixtieq inkun naf min ivvota biex dak il-każ jiġi approved.

Jekk kemm-il darba vvotaw it-tliet membri tas- Select Committee - għaliex aħna m'għandniex membri hemmhekk - il-liġi tgħid car li approval ifisser li jrid ikollok erba' minn ħames membri.

Jien qed nifhem li jrid ikollok 80% approval.

Jekk minn dawk it- tlieta - u jien nieħu l-kelma tal-Ministru li ma vvotax - il- vot inġarr bejn tnejn, dan mhuwiex skond il-liġi u dak l- approval huwa null għaliex għandek biss 66% tal-vot preżenti u m'għandekx it-80% li titlob il-Liġi Nru. X ta' l- 1988.

Barra minn hekk, hawnhekk lanqas għandna jekk minflok il- Ministru, ivvotax xi sostitut.

Dan m'hu msemmi mkien u l-liġi ma tippermettihx.

Il- liġi hawnhekk veru tgħid li s- sostitut jista' jidħol meta membru jkun indispost jew għal xi raġuni oħra ma jkunx jista' jattendi.

"Xi raġuni oħra" żgur mhijiex il-każ meta jkun hemm dak li jgħidulu conflict of interest jiġifieri jkun hemm konflitt bejn ix-xogħol professjonali tal- Ministru u ix-xogħol li huwa Ministerjali.

Issa din hija xi ħaġa li wkoll qed tinkwetani.

Nista' nassigura lill- Ministru li m'hu qed ngħid xejn personali kontrih, imma n-nies qegħdin jistaqsu u jekk aħna veru nemmnu fit-trasparenza, huwa importanti li dawn l- affarijiet niċċarawhom.

Huwa fatt li anke l- Ministru qal li hu għadu jieħu ċertu ħlasijiet mill-uffiċċju tal-periti.

Issa wieħed kif jista' jgħid jekk hemmx interess dirett jew indirett?

Hawnhekk nerġa' ngħid li huwa importanti li wieħed ikun jaf kemm il- Ministru qed jieħu mill- uffiċċju u jekk hux marbut mal- volum tax-xogħol jew inkella huwiex qed jieħu retaining fee, għaliex l-uffiċċju għadu s'issa Falzon and Benċini.

Dawn huma d-dubji li għadhom iduru ġewwa rasi u dawn id- dubju ħadd ma spjegahom allavolja nqala' dak kollu li nqala' u allavolja f"Il-Gens" tat-2 ta' Ottubru b'ħafna diskors tekniku, per eżempju, jingħad li l-PAPB irid jaċċerta ruħu dwar il-kondizzjonijiet li ntalbu fis-sottomissjoni li kienet saret mis-sidien ta' l- art wara li kienu pubblikati l- proposti tal-limiti temporanji ta' l-iżvilupp.

Dan ma juri xejn ħlief li l-PAPB, kif għidt fil- bidu, ħass li mhux komdu li dawn it-talbiet li saru lilu għandu jiddeċiedi fuqhom.

Allura nerġa' nsostni li meta bagħat il-kas quddiem is-Select Committee, dan kien qed jappella biex jiġi mgħejjun u biex jieħu d- deċiżjoni finali mingħand is-Select Committee.

F'dan il-kontest il-każ ta' Busietta Gardens ġie trattat mis-Select Committee bħala każ li ġie appellat jekk mhux mill- owners, mill-PAPB.

Sfortuna- tament aħna l-Maltin għandna l- idea li meta ngħidu nappellaw jiġifieri tipprova tbiddel id- deċiżjoni, pero' meta jien qed nappella lilek biex tagħmel xi ħaġa, jiġifieri qed nitolbuk biex taqbel miegħi jew biex ma tabqilx miegħi.

U l- PAPB hawnhekk appella lis-Select Committee biex jieħu d- deċiżjoni li għandu jieħu.

Jien nerġa' ngħid li l-aktar ħaġa li wieħed irid jipprova jiċċara huwa l- fatt li f'dan kollu u f'dawn il-ħafna affarijiet li jidhru dubjużi f'għajnejn in-nies, hemm anke l-fatt li fuq ir-rapport oriġinali fejn jidher li hemm id-deċiżjoni ta' "approved" għad hemm dan il-kumpless li ma ninsewx li qiegħed jippreżentah il-Perit Bencini, li huwa perit kollega tal- Ministru fl-istess uffiċċju tiegħu, għal tourist complex.

Allura jien nistaqsi: Aħna għadna nitkellmu fuq l-istess proġett jew fuq proġett mibdul kompletament?

Għaliex din l- aħħar approval li kien hemm hija għal tourist complex u l- proġett ta' Busietta - sa fejn naf jien - fuq il- gazzetti kollha qed jiġi rreklamat bħala high class residential quarters - jiġifieri vilel jew appartamenti - li żgur li mhumiex għat-turisti, jew għallinqas għal dawk li jiġu fuq package holidays.

U sa fejn nista' nifhem jien - bl-injoranza teknika tiegħi - dawn lanqas nista' ngħidilhom clustered villas.

Fil-handout li taw hawn imsemmi li permit number so and so was issued for the above on 20/6/90 to erect clustered villas.

Mill- ftit Latin li kont naf, villa hi xi ħaġa li hija maqtugħa għaliha u li qed tgawdi certu arja.

U jekk dawn il-vilel qed jiġu ppajljati fuq xulxin qishom dak li jkun hemm ġo hot dog, żgur li mhumiex clustered villas.

Dawn huma appartamenti residenzjali pero' dan mhux l- isem li hemm fil-permess tal- bini.

Dawn huma l-ħafna affarijiet li b'la dubju ta' xejn iġegħluk tissusspetta.

Meta mbagħad ikun hemm dawn id-dubji kollha, wieħed bilfors igħid: Allura għaliex f'dan il-każ iddaħħlu dawn id-dubji kollha?

Dan għaliex huwa proġett li jiswa Lm6 miljun?

Għaliex inti meta jkollok biċċa faċċata u forsi l-imgħallem, inti u tibniha, igħidlek li nistgħu nagħmlu pilastru imma rridu mmorru għand il-PAPB, trid terġa' tagħmel il-pjanta u terġa' tistenna biex tara x'se tkun ir-risposta u jgħidulek jew iva jew le.

Imma jidher li kull meta jkun hemm interessi kbar bħal ta' Birbal u affarijiet bħal dawn, jibdew deħlin dawn il-ħafna maniġġi, dubji u incertezzi u ħadd ma jkun jaf x'qed jiġri.

Fejn irrid nasal b'dan, Mr Speaker?

Jien f'dawn l-affarijiet m'inix perit, imma qed narawhom with a layman's eye, jiġifieri bħala cittadin komuni u nibda ndaħħal is-suspetti f'moħħi u nerġa' ngħid li dan mhux qed ngħidu biex nagħmel xi kapital politiku bħalma qalulna għaliex dan m'hu veru xejn.

Irridu nkunu onesti u nistaqsu lilna nfusna: Veru se naraw li l-affarijiet jimxu bis-serjeta'?

Veru li rridu t- trasparenza?

Veru li rridu nkunu Gvern miftuħ?

Jekk f'dan il-file, daqshekk diskuss u li ġab inkwiet u dubji fuqu hemm dawn il-ħafna question marks, jien ngħid li l-iktar ħaġa facli għall-Ministru tkun li jġib il- file tal-Busietta Gardens, ipoġġih fuq il-Mejda tal-Kamra ħalli kulħadd ikollu l- facilita' li jara l-file, jara jekk aħniex naraw bħalma kien jara Don Quixote, ħafna mtieħen li ma jeżistux, u nkunu rġiel li jekk kemm-il darba kellna xi dubji kbar u ma jirriżultawx ngħidu: Jiddispjacina konna mixjin ħażin.

M'hemm l-ebda mistħija li tgħid: Aħna konna qegħdin nagħmluh u għadna qegħdin nagħmluh fl-interess tat-trasparenza, fl-interess tal-pubbliku in ġenerali u biex naqdu d-dmir sagrosant li għandna hawn ġew li naraw li l- affarijiet jimxu sew.

Imma jekk min-naħa l-oħra mbagħad dan ma jirriżultax u naraw li hemm affarijiet li mhumiex korretti fil-file, għaliex m'għandniex inkunu rġiel u naraw għaliex saru dawn id-differenzi?

Għaliex saru dawn l-eccezzjonijiet u jkun hemm riga li tkejjel mod għal certi każi u oħra li ma tkejjielx bl- istess mod għal każi oħra?

M'inix qed ngħid li sar hekk, imma jekk ikollna l- file quddiemna, ikun iktar facli li nkunu oġġettivi, għaliex s'issa qegħdin qisna għandna xi ħaġa magħluqa f'borża, kulħadd imesmes minn hawn u minn hemm u min jaqbad sieq jgħid li hemm xi oġġett b'ħamest iswaba', u min jaqbad kurdun jgħid li hemm denb u ħadd m'hu qed jara l-iljunfant kollu li joħroġ minn din l- ixkora kbira.

Dan hu li aħna qegħdin nitolbu issa meta l- affarijiet ġraw kif ġraw.

Inqala' ħafna diskors, għad hemm ħafna dubji u għad hemm ħafna mistoqsijiet kbar li għaddejjin minn irjus in-nies u aħna qegħdin hawnhekk biex nippreżentaw l-opinjoni ta' certi nies.

Jien m'għandi l- ebda interess personali f'Busietta Gardens imma għandi l- obbligu li jekk qed isir il-ħażin, nikxfu jew niġbed l- attenzjoni għalih u jekk l- affarijiet mhux mexjin sew, irrid nurihom.

Nappella lill- Ministru li jekk kemm-il darba rridu li jitwarrbu dawn id- dubbji, għandna npoġġu fuq il- Mejda tal-Kamra l-file ta' Busietta Gardens ħalli flimkien naraw jekk hemmx bażi għal dawn l-allegazzjonijiet u għal dawn id- dubbji.

Għandna naraw fejn saru affarijiet li mhumiex regolari, u jekk ma sarux ngħidu li dawk l-affarijiet li dehru ħżiena huma tajbin.

Jiddispjaċini li se nibqa' ngħid li sakemm mhux se jkollna aċċess biex dawn l-affarijiet narawhom u forsi nkunu nistgħu nserrħu rasna li l-affarijiet mhumiex kif qed jidhru, ma nistgħux bil-kuxjenza kollha noqogħdu kwieti.

Jien ngħid li kif qed jidhru l-affarijiet issa, jidhru li jista' jkun hemm interessi komuni.

Jien mhux qed nallega kontra xi ħadd, imma qed ngħid biss illi jista' jkun hemm interessi li mhumiex tas-soltu għax il- proġett jiswa Lm6 miljun, jista' jkun hemm konflitt ta' interessi f'min irid jiddeċiedi u f'min irid jattwa l- affarijiet għaliex qed jagħmel il-pjanti tagħhom u jista' jkun hemm ukoll żbalji min-naħa ta' min qed jara l- affarijiet b'mod ħażin u fil-fatt ma jkunux.

Għalhekk nitlob li biex din il-kwestjoni tinqata' darba għal dejjem u nipprovaw it-trasparenza li tant inħobbu niftaħru biha, inpoġġu l-file ta' Busietta Gardens fuq il- Mejda tal-Kamra ħalli jkun jista' jiġi vvettjat u magħrbul minn kulħadd.

Nirringrazzjak.

MR SPEAKER: Nirringrazzjak.

Jien informat li hawn ftehim tal-Kamra li l- bqija tal-ħin ta' l-Aġġornament ma jitteħidx u għalhekk se naġġorna mingħajr ma nqiegħed il-mistoqsija.

Il-Kamra hija aġġornata għal nhar it-Tlieta, 13 ta' Ottubru, fis-6.00 p.m. bl-agenda kif komunikata mill-Viċi Prim Ministru.

Fid-9.20 p.m. il-Kamra aġġornat skond ftehim tal-Kamra.

MISTOQSIJIET IMWIEĠBA BIL-MIKTUB

Skejjel,Ghalliema bare,Skejjel,Ghalliema mifu,Skejjel,Ghalliema SKEJJEL - GĦALLIEMA

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani.

Kemm għalliema ma' l-Istat ma baqgħux jgħallmu fis-snin bejn 1987-1992 jew:

(1) għax mietu;

(2) għax irtiraw bl-eta';

(3) għax ingħataw promozzjoni;

(4) minħabba li rriżenjaw jew;

(5) għal xi raġunijiet oħra imqassmin skond:

Skejjel Primarji; Skejjel Sekondarji; Skejjel tas-Snajja' Skejjel post-Sekondarji?

ONOR.

UGO MIFSUD BONNICI: It- tagħrif mitlub mill-Onor.

Interpellant huwa kif se jingħad:-

Primarji Sekondarji

1. għax mietu 4 3 Total 7

2. għax irtiraw bl-eta' 110 33 Total 143

3. għax ingħataw promozzjoni 75 52 Total 127

4. għax irriżenjaw 226 189 Total 415 *5. għal xi raġuni- (a) (b) jiet oħra 96 117 Total 213

* 5 għal xi raġunijiet oħra

Tas-Snajja Post Sekondarji

1. għax mietu 1 2 Total 3

2. għax irtiraw bl-eta' 16 9 Total 25

3. għax ingħataw promozzjoni 11 17 Total 28

4. għax irriżenjaw 91 29 Total 120 * 5. għal xi raġuni- (c) (d) jiet oħra 36 23 Total 62

* 5 għal xi raġunijiet oħra

(a) Primarji 96

Boarded Out 53 F'Dipartimenti u Ministeri 24 Unpaid leave 12 Unpaid Study Leave 6 Paid Study Leave 1

Total 96

(b) Sekondarji 117

Jagħmlu xogħol mhux ta' tagħlim fl'iskejjel u taqsimiet fid- Dipartiment ta' l-Edukazzjoni 24

Jagħmlu xogħol mhux ta' tagħlim f' dipartimenti u Ministeri oħra 27

Jagħmlu xogħol mhux ta' tagħlim fil-Ministeru ta' l-Edukazzjoni (9 minnhom inħatru Education Assistants fit-28 ta' April, 1992 11

Fuq Borża ta' Studju 8

Unpaid Study Leave/Special Unpaid Leave 24

Boarded Out 18

Contract/Services Terminated 5

Total 117

(c) Skejjel tas-Snajja' - 36

Boarded Out 8 F'dipartimenti u Ministeri oħra 6 Unpaid Study Leave 4 Unpaid Leave 4 Fuq xogħol klerikali 4 Mislufa f'dipartimenti oħra 4 Taqsima ESTS 5 Services Terminated 1

Total 36

(d) Post Sekondarji - 23

Jagħmlu xogħol mhux ta' tagħlim fid-Dipartiment ta' l-Edukazzjoni 1

Jagħmlu xogħol mhux ta' tagħlim f'dipartimenti u Ministeri oħra 7

Jagħmlu xogħol mhux ta' tagħlim fid-Dipartiment ta' l-Edukazzjoni (1 inħatar Education Assistant) 2

Fuq borża ta' Studju (inħatar Education Assistant) 1

Fuq Special Unpaid Leave (1 inħatar Education Assistant 7

Boarded Out 4

Contract Terminated 1

Total 23

Valletta,permessi tal-Bord ta' l-estetika schs,Valletta,permessi tal-Bord ta' l-estetika falm,Valletta,permessi tal-Bord ta' l-estetika Hamrun,permessi tal-Bord ta' l-estetika schs,Hamrun,permessi tal-Bord ta' l-estetika falm,Hamrun,permessi tal-Bord ta' l-estetika VALLETTA - PERMESSI TAL-BORD TA' L-ESTETIKA

L-ONOR.

SANDRO SCHEMBRI ADAMI staqsa lill-Ministru għall-Ambjent: Kemm-il ħanut fil-Belt u l-Ħamrun applika għall- permess tal-Bord ta' l- Estetika għal tibdil fil- faccata tal-ħwienet tagħhom?

X'passi ttieħdu kontra dawk li ma kellhomx il-permess meħtieġ u wettqu dan it-tibdil?

ONOR.

MICHAEL FALZON: Jien informat li statistika ta' applikazzjonijiet għat-tibdil fil-faċċati biss ma jirriżultax mill-applikazzjonijiet li jsiru.

Minn Jannar 1991 sat-30 ta' Settembru 1992 ittieħdu passi legali kontra sidien ta' ħwienet li bidlu l-faċċata mingħajr permess hekk: Fil- Belt 11 u fil-Ħamrun 3.

Valletta,Knisja tal-Gizwiti,restawr schs,Valletta,Knisja tal-Gizwiti,restawr falm,Valletta,Knisja tal-Gizwiti,restawr VALLETTA: KNISJA TAL-ĠIŻWITI - RESTAWR

L-ONOR.

SANDRO SCHEMBRI ADAMI staqsa lill-Ministru għall-Ambjent: Lil min ingħata b'tender l-kuntratt biex tiġi restawrata l-Knisja tal- Ġiżwiti, il-Belt, Valletta?

Meta beda x-xogħol?

Meta ttamat li jispicca?

X'inhi n-nefqa tax-xogħol?

ONOR.

MICHAEL FALZON: Il- kuntratt sabiex tiġi restawrata l-faċċata tal- Knisja tal- Ġiżwiti ngħata b'tender lil Agius Stone Works Ltd Qrendi.

Ix- xogħol kellu jinbeda mill- kuntrattur fl-20 ta' April, 1992.

Ix-xogħol għandu jitlesta fi żmien 250 ġurnata mid-data li kellu jibda.

Is- somma totali għar-restawr tal- faċċata kif stipulata fit- tender hi stmata Lm41,799.

Pulizija,hlas ghal xoghol extra schs,Pulizija,hlas ghal xoghol extra gall,Pulizija,hlas ghal xoghol extra PULIZIJA - ĦLAS GĦAL XOGĦOL EXTRA

L-ONOR.

SANDRO SCHEMBRI ADAMIstaqsa lill-Ministru ta' l-Intern u Żvilupp Soċjali: F'liema stadju waslu l- konsiderazzjonijiet tal-Gvern biex jipprova jtejjeb, kif diġa' tlabt jien b'interpellanza 322 ta' l-14 ta' April, 1992, ir-remunerazzjoni għal xogħol tal-pulizija?

ONOR.

LOUIS GALEA:F'dan l- istadju mhux opportun li nżid mat-tweġiba diġa' mogħtija għall-mistoqsija ċitata.

Valletta Football Club schs,Valletta Football Club frem,Valletta Football Club VALLETTA - FOOTBALL CLUB

L-ONOR.

SANDRO SCHEMBRI ADAMIstaqsa lill-Ministru għaż- Żgħażagħ u Kultura: B'referenza għat-tweġiba għall- interpellanza numru 579 tat-28 ta' April, 1992, kemm-il laqgħa ta' diskussjoni nżammu mal- Valletta Football Club?

Min ħa sehem fid-decizzjonijiet u fejn inżammu l-laqgħat?

Ġew trattati xi proposti ġodda?

X'ġie sollevat fil-laqgħat?

Kemm beħsiebu jkompli jiddiskuti mal-Valletta Football Club u f'liema stadju waslu dawn id-diskussjonijiet?

ONOR.

MICHAEL FRENDO: Jien informat li saru diversi laqgħat ma' uffiċjali tal- Valletta Football Club fejn ġew diskussi l-problemi eżistenti fil- ground Salinos, u fejn jista' jsir bini ta' ground ieħor.

Id- diskussjonijiet għadhom sejrin.

Awtorita' Marittima ta' Malta schs,Awtorita' Marittima ta' Malta zamf,Awtorita' Marittima ta' Malta MALTA MARITIME AUTHORITY - IMPJEGATI

L-ONOR.

SANDRO SCHEMBRI ADAMIstaqsa lill-Ministru għat- Trasport u Kommunikazzjoni: Jista' l-Ministru jgħid kemm hu n-numru ta' impjegati ma' l- Malta Maritime Authority u l- grad tagħhom?

Kemm hemm ħaddiema minnhom seconded mill-Gvern u f'liema grad?

ONOR.

FRANCIS ZAMMIT DIMECH: In-numru ta' impjegati ma' l- Awtorita' Marittima ta' Malta sat-8 ta' Ottubru, 1992 kien ta' 93 u l-grad tagħhom huwa kif jidher hawn taħt:

Executive Directors 3 Financial Controller 1 Harbour Master 1 Registrar 2 Operations Manager 1 Project Manager 1 Assistant Operations Manager 1 Human Resource Development Manager 1 Accountant 1 Administrative Manager 1 Marine Executive 1 Berthing Master 1 Assisting Berthing Master 1 Marine Technical Officer 1 Operations Executive 3 Draughtsmen/Surveyor 1 Secretary 2 Maintenance Supervisor 1 Pilotage Accounts Supervisor 1 Senior Clerk 5 Engine Driver/Fitter 1 Senior Port Inspector 3 Crane Driver/Messenger/ Driver 1 Senior Messenger Driver 1 Clerk 16 Port Inspector 5 Messenger/Driver 3 Seamen 4 Driver/Handyman 1 Electrical Fitter 1 Lighthouse Keeper 6 Berthing Assistants 14 Latrine Attendant 3 Cleaner 3

Minn dan in-numru hemm 44 li huma mpjegati tal-Gvern u qegħdin allokati ma' l- Awtorita' Marittima.

Il-grad tagħhom huwa kif jidher hawn taħt:-

General Service Grades

Assistant Head 3 Administrative Officers 4 Administrative Assistants 3 Executive Officers 5 Clerks (Grade 1) 1

Messengerial Grades

Messenger III 1

Technical and Supervisory Grades

Works Manager I 1 Dredging Master 1

Departmental Grades

Harbour Master 1 Management Duty Officer 1 Wharf and Ports Inspector 3 Wharf and Port Supervisor 4 Temporary Stern Wincham and HVD 1

Industrial Grades

Group D: Supervisor 1 Fitter 1 Marine/MT Fitter 1

Group C: Lighthouse Keeper 6

Group B: Skilled Labourer 1 Seamen II 3

Group A: Labourer/Health Attendant 2

Drug Free Hostel scas,Drug Free Hostel gal,Drug Free Hostel DRUG FREE HOSTEL

L-ONOR.

SANDRO SCHEMBRI ADAMIstaqsa lill-Ministru ta' l-Intern u Żvilupp Soċjali: Kemm ilha topera d-Drug Free Hostel għan-nisa?

Kemm ibbenefikaw minnha?

Għaliex jippartecipaw biss dawk li jkunu fit-tieni fażi tal- programm ta' rijabilitazzjoni tagħhom?

ONOR.

LOUIS GALEA: Id-Drug Free Hostel tan-nisa ilha topera mit-8 ta' Marzu 1991 u s'issa ibbenefikaw minnha 16-il residenta.

Biex residenta tidħol fil-Hostel trid tkun drug free.

Ninsab informat li l-istadju ta' l-iżvilupp tal-Hostel kien jippermetti l- parteċipazzjoni ta' dawk indikati mill-Onor.

Membru.

Wara x-xogħol estensiv li qed isir fuq il-lokal kif ukoll fuq ir-reklutaġġ ta' staff, isiru possibbli l- fażijiet kollha tat-trattament u riabilitazzjoni bħalma jeżistu fil-każ ta' l-irġiel.

Skejjel,Junior Lyceum,Studenti sans,Skejjel,Junior Lyceum,Studenti mifu,Skejjl,Junior Lyceum,Studenti JUNIOR LYCEUM - STUDENTI

L-ONOR.

SALVU SANT staqsa lill-Ministru ta' l-Edukazzjoni u Riżorsi Umani: Nirreferi għall-mistoqsija parlamentari numru 3462 u r-risposta mogħtija.

Jista' l-Ministru jgħid kemm minn dawk li għaddew għal Junior Lyceum Form 1, huma mill-Kottonera, l-Isla, Bormla u l-Birgu?

ONOR.

UGO MIFSUD BONNICI: Aktar informazzjoni dwar dan l- eżami tingħata fir-rapport li jiena npoġġi ta' kull sena fuq il-Mejda tal-Kamra kif wegħedt lill-Onor.

Interpellant fil- mistoqsijiiet numru 3331, 3462, 3657.

Power Station,Delimara,Boilers sans,Power Station,Delimara,Boilers falm,Power Station,Delimara,Boilers POWER STATION - BOILERS

L-ONOR.

SALVU SANT staqsa lill-Ministru għall-Ambjent: Jista' l- Ministru jgħid jekk il-boilers tal-Power Station ta' Delimara humiex diġa' modified sabiex ikunu jistgħu jaħdmu bil-faħam u bil-fuel?

ONOR.

MICHAEL FALZON: Il- boilers tal-Power Station ta' Delimara kienu ddisinjati biex jaħdmu bil-faħam u ż-żejt.

Sejba ta' katavru sans,Sejba ta' katavru gall,Sejba ta' katavru KATAVRU TA' ARMLA

L-ONOR.

SALVU SANT staqsa lill-Ministru ta' l-Intern u Żvilupp Soċjali: Imbilli l- katavru ta' l-armla li nstabet mejta fil-baħar nhar il- Erbgħa 15 ta' Lulju, 1922 u kif ġie rrapportat li sa t-Tnejn 13 ta' Lulju, 1992 wara nofs inhar kienet għadha d-dar.

Saret xi investigazzjoni sabiex jiġi stabbilit jekk il-katavru tal- mejta b'anqas minn 48 siegħa ikun wasal viċin Filfla fejn instab il-katavru?

ONOR.

LOUIS GALEA: Peress li hemm inkjesta maġisterjali għaddejja, ma jidhirlix li hu prudenti li tingħata informazzjoni f'dan l-istadju.

Lukandi,Excelsior sans,Lukandi,Excelsior dalj,Lukandi,Excelsior EXCELSIOR HOTEL - FTUĦ

L-ONOR.

SALVU SANT staqsa lill-Ministru tal-Finanzi: Meta huwa mistenni li l-Hotel Excelsior tkun miftuħa mill- ġdid?

Saru xi provvedimenti fil- kuntratt tal-bejgħ dwar meta tiftaħ kollha mill-ġdid?

ONOR.

JOHN DALLI: Bħalissa il-pjanti tal-lukanda qegħdin jiġu kkonsidrata mill- awtoritajiet konċernati.

Permess tax-xogħol lill-ħaddiem Marokkin sans,Permess tax-xogħol lill-ħaddiem Marokkin fene,Permess tax-xogħol lill-ħaddiem Marokkin PERMESS TAX-XOGĦOL LILL- ĦADDIEMA MAROKKIN

L-ONOR.

SALVU SANT staqsa lill-Prim Ministru: B'refer- enza għar- rapport fil-gazzetti lokali tal-lum 22 ta' Lulju, 1992 dwar il-mewt traġika ta' Marokkin li kien qed jaħdem f'Tas-Sliema, dan kellu l- permessi meħtieġa sabiex jaħdem f'Malta?

Jekk le, x'inhi r- responsabilita' ta' min ħaddmu?

ONOR.

EDDIE FENECH ADAMI: Il-persuna barranija msemmija fid-domanda ma kelliex permess li taħdem f'Malta.

Ittieħdu proċeduri kriminali kontra min ħaddem lil dik il-persuna u dawn instabu ħatja.

Barranin mingħajr permessi tax-xogħol sans,Barranin mingħajr permessi tax-xogħol mifu,Barranin mingħajr permessi tax-xogħol QRATI - BARRANIN MINGĦAJR PERMESSI TAX-XOGĦOL

L-ONOR.

SALVU SANT staqsa lill-Ministru ta' l-Edukazzjoni u Riżorsi Umani: Imbilli qed jittelgħu l-Qorti dawk il- barranin li jinqabdu jaħdmu mingħajr permessi, ftit huma l- każi ta' sidien li jitressqu l- Qorti u jinstabu ħatja, u imbilli l-Liġi ta' l-Impjiegi hi ċara biżżejjed li min iħaddem persuna jrid ikollu r- rekwiżiti meħtieġa sabiex dan iħaddmu, x'inhi r-raġuni li ftit nisimgħu b'każi ta' sidien li jinstabu ħatja?

ONOR.

UGO MIFSUD BONNICI: Jittieħdu passi bil-Qorti kontra kull prinċipal li jinstab iħaddem xi persuna barranija mingħajr il-permessi meħtieġa.

Matul is-sena 1992, 26 prinċipal instabu ħatja mill-Qorti ta' dan ir-reat.

Awtorita' tax-Xandir calr,Awtorita' tax-Xandir frem,Awtorita' tax-Xandir AWTORITA' TAX-XANDIR - FTUĦ TA' STAZZJONI TAT-TV

L-ONOR.

RENO CALLEJA staqsa lill-Ministru għaż- Żgħażagħ u Kultura: Meta l- Awtorita' tax-Xandir snin ilu fetħet ir-radju tagħha kien sar plejtu sħiħ u kritika ħarxa mill-istess naħa li llum m'huma jgħidu xejn, anzi japprovaw illi l-istess Awtorita' dalwaqt se jkollha stazzjon tat-TV.

Għaldaqstant jidhirlu l- Ministru illi l-funzjoni ta' l- Awtorita' bħala gwardjan tax- xandir kollu f'Malta hija konfliġenti ma' dak ta' detentur ta' stazzjoni u li issa l-Awtorita' se ssib ruħha f'qagħda li jkollha timmonitorja lilha nnifisha?

ONOR.

MICHAEL FRENDO: L-Att tax-Xandir ta' l-1991, sezzjoni III (2) tagħti d-dritt li l- Awtorita' tax-Xandir jkollha stazzjoni tagħha.

Dan id- dritt kien jeżisti ukoll fl-Ordinanza tax-Xandir fl-1961, jiġifieri li d- dritt l-Awtorita' jkollha stazzjoni tagħha ilu jeżisti 31 sena.

Skond l-Att tax-Xandir ta' l- 1991 l-istazzjoni tat-TV ta' l- Awtorita' tax-Xandir huwa wieħed tal-Kommunita'.

Universita',Stazzjon tar-radju calr,Universita',Stazzjon tar-radju frem,Universita',Stazzjon tar-radju UNIVERSITA' - FTUĦ TA' STAZZJONI TAR-RADJU

L-ONOR.

RENO CALLEJA staqsa lill-Ministru għaż- Żgħażagħ u Kultura: Il-Liġi tax-Xandir tipprovdi illi licenzja għal servizz ta' xandir tingħata biss lil socjetajiet kummercjali jekk dawn ikunu se jxandru mal- pajjiż kollu u li l-Gvern ma jistax jippartecipa f'pussess u jkollu sehem f'stazzjonijiet oħra ħlief permezz ta' kumpannija kif imsemmija f'artiklu 10 (5).

Billi l-Awtorita' tax-Xandir issa għandha tliet applikazzjonijiet għal servizz ta' radju mal-pajjiż kollu li minnhom trid tagħżel tnejn, nitlob lill-Ministru jikklarifika jekk l-Universita' ta' Malta li għamlet applikazzjoni għal servizz ta' radju mal-pajjiż kollu tikkwalifikax għal din il-licenzja billi (a) l- Universita' ma tistax titqies qatt bħala kumpannija kummercjali u (b) billi hu l- Gvern illi jipprovdi l-finanzi u għalhekk jista' jitqies li għandu sehem fir-radju ta' l- Univerista' minkejja illi l- Universita' tqis ruħha awtonoma.

Jista' għalhekk jagħmel din l-applikazzjoni f'konfront ma' dak li titlob il-Liġi f'Taqsima III?

ONOR.

MICHAEL FRENDO: L- applikazzjonijiet għall- liċenzji għax-xandir bir-radju jitressqu lill-korp awtonomu li hu l-Awtorita' tax-Xandir li qabel tagħti liċenzja tieħu in konsiderazzjoni diversi fatturi.

Għaldaqstant it- tagħrif mitlub mill-Onor.

Interpellant jista' jinkiseb mill-Awtorita' tax-Xandir.

Stazzjonijiet tar-radju calr,Stazzjonijiet tar-radju frem,Stazzjonijiet tar-radju STAZZJONIJIET TAR-RADJU - ĦLAS

L-ONOR.

RENO CALLEJA staqsa lill-Ministru għaż- Żgħażagħ u Kultura: Jista' l- Ministru jgħid x'se jkun il- ħlas kull sena illi l- istazzjonijiet tar-radji privati jrid jħallsu lill- Master Antenna, dan naturalment, barra l-ħlas tal-licenzja illi tammonta għal Lm5000 fis- sena?

ONOR.

MICHAEL FRENDO: Din il-materja taqa' taħt ir- responsabilita' tad- diviżjoni tat-telegrafija bla fili.

Nissuġġerixxi l-Onor.

Inter- pellant jgħaddi din id-domanda lill-Ministru kkonċernat.

Sigurta' Nazzjonali,Kontribuzzjonijiet calr,Sigurta' Nazzjonali,Kontribuzzjonijiet hyzg,Sigurta' Nazzjonali,Kontribuzzjonijiet SIGURTA' NAZZJONALI - KONTRIBUZZJONIJIET

L-ONOR.

RENO CALLEJA staqsa lill-Ministru għas- Sigurta' Soċjali: B'referenza għall-mistoqsija parlamentari numru 2873, min huma dawk is- sidien li d-dipartiment ressaq isimhom quddiem l-ufficcju ta' l-Avukat ġenerali biex jittieħdu passi kontrihom għax ma ħallsux il-bolla tal- ħaddiema?

Kemm fil-fatt min dawn it-13- il sid dehru quddiem il-Qorti?

ONOR.

GEORGE HYZLER: Mit-13- il employer li dwarhom id- Dipartiment irrefera l-każ lill-uffiċċju ta' l-Avukat tar- Repubblika bejn is-27 ta' Frar u t-30 ta' Ġunju, 1992 biex jittieħdu l-passi skond Artiklu 119 ta' l- Att dwar is-Sigurta' Soċjali, tlieta minnhom ħalsu kemm l-arretrati ta' kontribuzzjonijiet kif ukoll il-kontribuzzjoni addizzjonali.

L-għaxar employers huma dawn:-

Id-Direttur ta' Euromal Enterprises:- Domenic Cutajar

Id-Direttriċi ta' J. & J. Garments:- Josephine Farrugia

Id-Direttriċi ta' Christina Apart Holdings Ltd:- Christina Borg

L-Uffiċjal Prinċipali tad-Ditta Fazol Garments Ltd:- Josephine Mifsud

Id-Diretturi ta' Comino Holdings:- John Sullivan Hans Jorg Schwegler Peter Schwegler

Id-Direttur ta' S. & A. Caterers:- Stephen Stagno Navarro

Id-Diretturi ta' D. & Sc.

Co. Ltd:- Anthony Scicluna Catherine Scicluna

Id-Diretturi ta' Atlam Engineering Co. Ltd:- Alfred Petroni Edwin Petroni.

Francis Azzopardi

Carmel Cachia Castelletti

Fil-każ ta' xi wħud mid- ditti/employers l-oħra, kien hemm xi diffikultajiet dwar il- partikolaritajiet li npedew milli jiġu notifikati bl-ittra ġudizzjarja.

Id-dipartiment qed jieħu passi neċessarji flimkien ma' l-Uffiċċju ta' l- Avukat tar-Repubblika biex dawn id-diffikultajiet jiġu solvuti u d-ditti/employers konċernati jiġu notifikati bl-ittri ġudizzjarji.

Skond l-Artiklu 119 ta' l-Att dwar is-Sigurta' Soċjali, jekk l-employer konċernat jonqos li jisfida fil-Qorti Civili t- talba magħmula fl-ittra ġudizzjarja fi żmien ta' mhux aktar minn 30 ġurnata mid-data li din tiġi notifikata lilu, l- ammont mitlub mid-Direttur jiġi kkonsidrat bħala dejn ċivili.

F'dan il-każ, l-uffiċċju ta' l- avukat tar-Repubblika jieħu l- passi biex joħroġ il-mandati neċessarji skond il-Kodiċi ta' Organizzazzjoni u Proċedura Ċivili.

Għalhekk mhux il-każ li employers li jonqsu li jħallsu quddiem il-Qorti jekk dawn ma jkunux sfidaw it-talba magħmula fl-ittra ġudizzjarja kif spjegat qabel.Pulizija,Imgieba ta' membri

calr,Pulizija,Imgieba ta' membri gall,Pulizija,Imgieba ta' membri PULIZIJA - IMĠIEBA TA' MEMBRI

L-ONOR.

RENO CALLEJA staqsa lill-Ministru ta' l- Intern u Żvilupp Soċjali: Barra l-każ irrapportat fil- gazzetti dwar imġieba mhix korretta ta' ufficjal tal- pulizija waqt li kien imsiefer, jista' l-Ministru jikkonferma illi l-awtoritajiet tal- pulizija rċevew rapport ieħor mill- Interpol dwar każ ieħor pjuttost simili li jirrigwarda ufficjal ieħor fil- korp tal- pulizija illi wkoll kien fuq safar?

Jista' l-Ministru jgħid x'passi ttieħdu jew hemm kontemplati?

ONOR.

LOUIS GALEA: Nirreferi l-Onor.

Membru għat-tweġiba għall- mistoqsija parlamentari numru 4527 mogħtija fil-5 ta' Ottubru, 1992, Seduta Numru 52.

Zurrieq,Twessigh/Tqattigh calr,Zurrieq,Twessigh/Tqattigh falm,Zurrieq,Twessigh/Tqattigh ZURRIEQ - TWESSIGĦ/TQATTIGĦ

L-ONOR.

RENO CALLEJA staqsa lill-Ministru għall- Ambjent: Jista' l- Ministru jgħid jekk il-kantuniera fil- bidu ta' Triq il-Ħaddiem, biswit it- terminus tal-karozzi taż-Żurrieq hiex se taqa' u titwessa' t-triq li tagħti għall-Armerija fl-istess raħal?

Jekk iva meta se jibda x- xogħol?

ONOR.

MICHAEL FALZON: Minkejja li l-lokalita' qegħda fil-qalba tar-raħal u bil- policy preżenti qed nevitaw twessiegħ bla bżonn f'areas antiki, din il-kwestjoni qed tiġi studjata peress li matul din it-triq diġa' nbena bini rtirat 'il ġewwa.

Universita',Works Technical Officer pora,Universita',Works Technical Officer mifu,Universita',Works Technical Officer UNIVERSITA' - WORKS TECHNICAL OFFICER

L-ONOR.

ALFRED PORTELLI staqsa lill-Ministru ta' l- Edukazzjoni u Riżorsi Umani: Jaf il-Ministru li rigward l- applikazzjoni li ħarġet għal Works Technical Officer (intend call) ma' l-Universita' diġa' qed tissemma' persuna li se tkun hi li tingħażel minħabba l-kulur politiku tagħha u li qed tingħata ċertu allowance?

ONOR.

UGO MIFSUD BONNICI: F'dan il-pajjiż is-suspetti u l- ispekulazzjonijiet huma frekwenti.

Ma naf xejn sinistru rigward din il- materja.

Naf biss li kullimkien, mal-Gvern u parastatali, jidħlu jaħdmu u jieħdu promozzjoni nies tal- kuluri politici kollha.

Mdina,Casa Magazzini,Ftuh ta' bar bare,Mdina,Casa Magazzini,Ftuh ta' bar falm,Mdina,Casa Magazzini,Ftuh ta' bar MDINA: CASA MAGAZZINI - FTUĦ TA' BAR

L-ONOR.

EVARIST BARTOLO staqsa lill-Ministru għall- Ambjent: Saret xi applikazzjoni lill-Ministeru ta' l- Ambjent biex jara jaqbilx li jinfetaħ restaurant/bar fil- post magħruf bħal Casa Magazzini fl-Imdina?

Jekk iva, x'pariri ingħata?

Jekk ma saret ebda talba għall- opinjoni tad- dipartiment, jista' l-Ministru jgħid x'beħsiebu jagħmel biex jipproteġi din il-belt antika u storika minn żvilupp li żgur mhux fil-karattru ta' din il- belt speċjalment fil-post indikat f'din il-mistoqsija?

ONOR.

MICHAEL FALZON: Tweġiba tingħata f'seduta oħra.

Jekk l-Onor.

Interpellant jgħaddili site plan tal-post li qed jirreferi għalih, jgħin biex ikun jista' jsir l- istħarriġ meħtieġ.

Sliema,Bini bla permess bare,Sliema,Bini bla permess falm,Sliema,Bini bla permess St.Julians,Bini bla permess bare,St.Julians,Bini bla permess falm,St.Julians,Bini bla permess Paceville,Bini bla permess bare,Paceville,Bini bla permess falm,Paceville,Bini bla permess Swieqi,Bini bla permess bare,Swieqi,Bini bla permess falm,Swieqi,Bini bla permess BINI BLA PERMESS

L-ONOR.

EVARIST BARTOLO staqsa lill-Ministru għall- Ambjent: Fl- inħawi ta' Tas- Sliema, San Ġiljan, Swieqi u Paceville - separatament - jista' l-Ministru jgħid kemm hemm bini li:

(a) jitqies li tela' llegalment għaliex mhux kopert bil-permess tal-bini?

(b) tela' bini li ma kienx konformi mal-permessi li nħarġu?

X'passi ttieħdu/se jittieħdu f'kull każ?

Jista' l-Ministru jgħid kemm fil-każ ta' (a) u (b) huma djar privati, ristoranti eċċ?

ONOR.

MICHAEL FALZON: Jien informat li:

a) f'Paceville hemm seba' każi ta' bini ta' l-aħħar sular jew alterazzjonijiet bla permess u wieħed mhux skond il-pjanti approvati tal- permess - tmienja b'kollox.

Sitta (6) minn dawn il-każi diġa' ttellgħu l-Qorti; it- tnejn (2) l-oħra se jittellgħu fis-seduta li jmiss.

Minn dawn hemm: djar privati - waħda (1); blokki ta' flats - tlieta (3); restaurant - wieħed (1); lukanda - waħda (1) u żewġt (2) iħwienet.

b) Fis-Swieqi hemm tliet (3) każi ta' djar privati mibnija bla permess u kollha ttellgħu l-Qorti.

c) F'San Giljan hemm seba' (7) każi ta' bini ta' sular iżjed bla permess u ħames (5) każi ta' alterazzjonijiet bla permess.

Il-każi kollha ttellgħu l- Qorti.

Il-bini jikkonsisti f'żewġt (2) idjar privati, seba' (7) blokki ta' flats, żewġ (2) restaurants u ħanut.

d) F'Tas-Sliema hemm tmintax- il (18) każ ta' sulari żejda bla permess, tnejn (2) talli bnew mingħajr il-permess tal- Lands Dept. u ma jistax joħroġ il-permess tal-PAPB u sittax (16) oħra alterazzjonijiet bla permess - 36 kollox.

Il-każi kollha ttellgħu l- Qorti.

Minn dawn il-każi hemm żewġt (2) iħwienet tat-take away u xorb u erba' w tletin (34) huma blokki ta' flats.

Barra minn dawn hemm tmintax- il (18) każ ieħor li ħareġ il- permess wara ttieħdu passi legali pero' għadhom pendenti fil-Qorti.

Skejjel,Tuck shops bare,Skejjel,Tuck shops mifu,Skejjel,Tuck shops SKEJJEL - TUCK SHOPS

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani: Kemm hemm tuck shops fl-iskejjel ta' l-Istat?

Kemm minnhom huma mogħtija b'kuntratt u kemm qed jitmexxew minn għalliema u/jew minn membri tal-PTA's?

Kif isir kontroll fuq il- prezzijiet f'dawn it-tuck shops?

Fil-kuntratti jiġu indikati liema ikel/ħelu/xorb għandu jinbiegħ biex tiġi salvagwardata s-saħħa ta' l-istudenti fis- sens li jieklu ikel u jixorbu tajjeb għall-iżvilupp tagħhom?

ONOR.

UGO MIFSUD BONNICI: Hemm tlieta u erbgħin (43) Tuck shops fl- iskejjel ta' l-Istat.

Il-mira hi li t-Tuck shops kollha jingħataw b'kuntratt.

Fejn dan ma jirnexxix jitmexxew mod ieħor.

Minn żmien għal żmien fuq talba tad-Dipartiment ta' l- Edukazzjoni, it- Taqsima tal- Kontroll tal-Prezzijiet tad- Dipartiment tal-Kummerc tagħmel spezzjonijiet għal għarrieda fit-Tuck Shops.

Rigward l-aħħar parti tal- mistoqsija l-Onor.

Interpellant hu nformat li fil-kuntratti hemm kondizzjonijiet imposti mid-dipartiment li jipprojbixxu bejgħ ta' ikel li jista' jkun ta' dannu għas-saħħa ta' l- istudenti.

Skejjel,Ta' l-Ingliz bare,Skejjel,Ta' l-Ingliz mifu,Skejjel,Ta' l-Ingliz SKEJJEL TA' L-INGLIŻ

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani: Biex ma tkomplix tinkiser il- liġi sfaċċatament fl- iskejjel li jgħallmu l-Ingliż peress li kulħadd jaf li dawn jimpjegaw nies li mhumiex kwalifikati biex jgħallmu u allura m'għandhomx warrant, il- Ministru ma jaħsibx li tkun ħaġa tajba li l-Gvern iniedi kors biex għalliema f'dawn l- iskejjel jkunu jistgħu jieħdu sehem fih u jiġu rikonoxxuti mill-Gvern?

Jista' jsir kors magħruf bħala TEFL - Teaching English as a Foreign Language - biex min hu interessat jagħmlu u jekk jgħaddu jkun konformi mal- liġi?

ONOR.

UGO MIFSUD BONNICI: Nagħti tweġiba f'xi seduta oħra.

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani: Kemm saru spezzjonijiet - bejn Ġunju u Settembru - minn uffiċjali tad-Dipartiment ta' l-Edukazzjoni fi skejjel li jgħallmu l-Ingliż lill-barranin biex jiġi żgurat li mhux qed tinkiser il-liġi ta' l- Edukazzjoni?

Jista' l-Ministru jgħid f'liema skejjel marru dawn l- uffiċjali?

Kemm sabu impjegati li kienu:

(a) jgħallmu mingħajr warrant;

(b) jgħallmu mingħajt ktieb tax-xogħol;

(c) jgħallmu meta ma kellhomx permess jagħmlu dan għaliex mhumiex ċittadini Maltin?

X'passi ttieħdu u kontra min?

ONOR.

L-ONOR.

EVARIST BARTOLO staqsa lill-Ministru ta' l- Edukazzjoni u Riżorsi Umani: X'inhu n-numru ta' nies/kumpanniji li għandhom liċenzja biex joperaw skejjel biex jgħallmu lill-barranin?

Fejn jinstabu?

Kemm hemm applikazzjonijiet pendenti għal ftuh ta' skejjel simili?

Minn min saret kull applikazzjoni?

Fejn ġie indikat li se tinfetaħ kull skola?

ONOR.

UGO MIFSUD BONNICI: Hemm 21 persuni/kumpanniji li għandhom licenzja biex jgħallmu l-Ingliż lill-barranin.

Dawn huma:

Skola Indirizz Kap

Revival English 70 Capuchin Str, Mr Raymond Language Instit- Floriana Cassar ute

Institute of Manoel Court, Mrs Myra English Language Parisio Str, Grech Studies Gżira

Institute of Il-Merill, Mattew Mrs Myra English Language Pulis Str, Sliema Grech Studies

English Language 9 Tower Lane, Mr Anthony Academy Sliema Schembri

Skola Indirizz Kap

Inlingua School 9 Fawwara Lane, Acting of Languages Tower Rd, Sliema Head - Mrs Tessie Bonnici

English Language C/O Charisma Mrs Rita Communication Travel Ltd, Zammit School Ta' Giorni Road St. Julians

Students Travel C/O St Aloysius Mr Joseph School College, Mallia Birkirkara

International 78 Tigne' Street Mr Paul English Language Sliema Fenech Centre

Villa Torreggiani 38 Ta' Xbiex Sea Mrs M Front, Ta' Xbiex Cassar Torreggiani

AM Language 14 Tigne' Str, Mrs Astrid Studio Sliema Xuereb

National Students 220 St Paul Str, Mr Francis Travel Foundation Valletta Stivala

Lasalle Institute 105 St Thomas Mrs Carmen Str, Floriana Degaetano

Island Educat- 50 St Dominic Mr Charles ional School of Str, Sliema Calleja Languages

School of 108 St. Thomas Mrs Alex- English Studies Str, Floriana andra Xuereb

Elanguest Preluna Hotel Tower Road, Sliema Mr David E. West

Live in English Grosvenor Hotel, Mr Dante Language Centre Grosvenor Apart Bondin Hotel, Pope Alex- ander VII Str, Balzan

European Centre Villa Svedala Mrs Bernie of English Lang- Triq ir-Russett Mizzi uage Studies Kappara Skola Indirizz Kap

English Language Streaked Sparus Ms. Pat Centre Str, St Paul's Gauci Bay Maistre

St Clement & Sprachcaffe Club- Mrs. Anselm English Village, St. Victoria Language Centre Andrews Anastasi

Secretarial 9A, Windsor Terrace Mrs Rosanna Training School Sliema Zammit

Underwood Secret- 1 Garden Flats Ta' Mrs Jennifer arial College Xbiex Sea Front Scicluna

*Għadhom jistennew licenzja:-

Link School of 3 Valletta Build- Dr R G De- Languages ings South Str, Gaetano Valletta

Word and Picture A/4 Water Str, Mr Dorian Communications Msd12, Ta' Xbiex Flores (to teach Art & Photography)

Ripard's English Quenquireme 27 Mr Alex Language Campis Str, Xuereb Zebbug

Kordin,Football ground cilj,Kordin,Football ground falm,Kordin,Football ground KORDIN - FOOTBALL GROUND

L-ONOR.

JOE CILIA staqsa lill-Ministru għall-Ambjent: Jista' l- Ministru jieħu l-passi biex ċerti toroq li jagħtu għall-grounds tal- Hiberians Football Club f'Kordin, jingħataw l-asfalt u jitnaddfu miż-żibel u terrapien?

Japprezza l-Ministru li dan il- ground qed jintuża kull weekend minħabba logħob tal-Malta Football Association u b'hekk qed ikun hemm aktar traffiku?

ONOR.

MICHAEL FALZON: Tlabt lid-dipartiment koncernat jara x'jista' jagħmel dwar l-ilment ta' l-Onor.

Interpellant.

MFA,Laqghat mal-Gvern cilj,MFA,Laqghat mal-Gvern frem,MFA,Laqghat mal-Gvern MFA - LAQGĦAT MAL-GVERN

L-ONOR.

JOE CILIA staqsa lill-Ministru għaż-Żgħażagħ u Kultura: Kemm saru laqgħat matul ix-xhur tas-sajf ma' delegati tal-Malta Football Association skond it-tweġiba għall-mistoqsija parlamentari numru 3154?

Ġew identifikati arej speċifiċi fejn il-Gvern jista' jgħin biex jitjieb il-livell tal-football?

Ittieħdu xi deċizjonijiet?

ONOR.

MICHAEL FRENDO: Fit-12 ta' Awissu saret laqgħa ma' l- uffiċjali ta' l-MFA li għaliha kienu preżenti il-President u ż-żewġ Vici Presidenti.

Ġew diskussi diversi punti fosthom l-użu u xogħol meħtieġ u li parti minnu diġa' sar minn dik il-laqgħa sal-lum - fil-ground ta' Kordin biex isir il- programm ta' l-MFA għal- logħbiet tal-kampjonat ta' l-I Diviżjoni, u konsiderazzjonijiet fuq ftehim ġdid bejn il- Gvern u l-MFA dwar football grounds.

Ghawdex,Sannat,Ground cilj,Ghawdex,Sannat,Ground taba,Ghawdex,Sannat,Ground GĦAWDEX: SANNAT - GROUND

L-ONOR.

JOE CILIA staqsa lill-Ministru għal Għawdex: X'inhu ix- xogħol estensiv li sar fil-ground tas-Sannat, Għawdex, skond it-tweġiba għall-mistoqsija parlamentari numru 3882?

Kemm sewa dan ix-xogħol?

Jekk ikollu jibda jsir logħob kompettittiv fih, huwa lest minn kollox?

ONOR.

ANTON TABONE: Jiena nformat li x-xogħol li sar fil- ground ta' Sannat Għawdex kien:

- tneħħija ta' terrapien;

- bini ta' turġien tul naħa tal-pitch biex iservi ta' spectator stand;

- changing rooms għal żewġ timijiet;

- changing rooms għar- referees;

- kmamar għal public toilets;

- ticket booth;

- sala għall-konferenzi;

- ħajt madwar il-pitch fejn kien meħtieġ;

- wire fencing madwar il- pitch;

- firxa bit-tarmac fuq l- ispectator stand fejn ikunu jistgħu jsiru tennis u basketball courts.

Dawn il-facilitajiet saru b'mod li jkunu jistgħu jaqdu wkoll il-ħteġijiet ta' l- isports fir-raħal ta' Sannat.

Għalkemm mhux ix-xogħol kollu huwa lest, il-qofol tax-xogħol meħtieġ sar.

Ghawdex,Sannat,Football ground cilj,Ghawdex,Sannat,Football ground taba,Ghawdex,Sannat,Football ground GĦAWDEX: SANNAT - GROUND

L-ONOR.

JOE CILIA staqsa lill-Ministru għal Għawdex: B'referenza għat-tweġiba mogħtija għall-mistoqsija parlamentari tiegħi numru 3882, jista' l-Ministru jgħid:

(a) min kienu l-esperti li saru konsultazzjonijiet magħhom?

(b) Min fejn inġabu kapjuni ta' turf artifiċjali u naturali.

Rigward (b) fil-fatt saru xi esperimenti biex wieħed jara jekk fil-fatt jista' isir pitch ta' turf naturali jew artifiċjali?

ONOR.

ANTON TABONE: Jiena nformat li l-esperti li magħhom saru konsultazzjonijiet dwar it-turf fil-ground ewlieni ta' Għawdex kienu kemm Maltin kif ukoll barranin li lkoll għandhom esperjenza tat-turf f'pajjiżna.

Ma nġabux kampjuni ta' turf naturali u lanqas saru esperimenti iżda nġabu kampjuni ta' turf artificjali u katalogi minn ditti barranin.

Ta' Qali,Football ground cilj,Ta' Qali,Football ground falm,Ta' Qali,Football ground Pace Grasso,Football ground cilj,Pace Grasso,Football ground falm,Pace Grasso,Football ground TA' QALI - FOOTBALL GROUND

L-ONOR.

JOE CILIA staqsa lill-Ministru għall-Ambjent: Nirreferi l- Ministru għat- tweġiba mogħtija fil-mistoqsija parlamentari tiegħi numru 3883 mill-Ministru għa-Żgħażagħ u Kultura.

Jista' l-Ministru jgħid x'talbiet saru mill-Malta Football Association biex isir xogħol fil-ground tal-Football fl-istadium Nazzjonali f'Ta' Qali u f'dak ta' Pace Grasso?

X'progress sar fuq it- talbiet?

ONOR.

MICHAL FALZON: Ix- xogħol li l-MFA talbet biex isir fil-Ground Nazzjonali Ta' Qali hu:

(a) it-tiswijiet neċessarji fin-naħa tal-ground magħrufa bħala Valletta Side;

(b) il-manutenzjoni tat-tinda.

Dwar l-ewwel talba din tkun tista' tintlaqa' meta jkun hemm il-vot neċessarju għal dan ix- xogħol.

Dwar it-tinda, jidher li l- manutenzjoni tagħha hu r- responsabbilta' ta' l-MFA.

Ma jirriżultalix li saru xi talbiet għal xogħol fil-ground ta' Pace Grasso.

Peter Foster,Permess tax-xogħol cilj,Peter Foster,Permess tax-xogħol mifu,Peter Foster,Permess tax-xogħol PETER FOSTER - PERMESS TAX- XOGĦOL

L-ONOR.

JOE CILIA staqsa lill-Ministru ta' l-Edukazzjoni u Riżorsi Umani: B'referenza għat-tweġiba tal-Ministru għall-mistoqsija parlamentari tiegħi numru 3291 tas-6 ta' Lulju, 1992 jista' l-Ministru jwieġeb l-aħħar parti tad- domanda tiegħi - x'kienet ir- raġuni li ngħatat għar-rifjut tal- liċenzja lil Mr Peter Foster biex jaħdem f'xi skola li jgħallmu lill- barranin f'Tas-Sliema peress li l- Ministru għadu ma weġibx din il-parti ta' l-istess mistoqsija parlamentari tiegħi?

ONOR.

UGO MIFSUD BONNICI: Nagħti tweġiba f'xi seduta oħra.

Zebbug,Telephones,AT1742/89 pora,Zebbug,Telephones,AT1742/89 zamf,Zebbug,Telephones,AT1742/89 ZEBBUG - TELEPHONES AT/1742/89

L-ONOR.

ALFRED PORTELLI staqsa lill-Ministru għat- Trasport u Komunikazzjoni: Tista' l-Korporazzjoni Telemalta tipprovdi s-servizz tat- telefon lill-applikant Ref No 1742/89 li applika fl-10 ta' Marzu 1989, f'Ħaż-Żebbuġ?

ONOR.

FRANCIS ZAMMIT DIMECH: Bħalissa mhux teknikament possibbli li jingħata s-servizz tat-telephone lill-applikant bir-referenza Nru. AT/1742/89.

Dan is-servizz jista' jingħata meta x-xogħol fuq l- espansjoni tad- Distribution Cable, li jinstab fi stat avvanzat, ikun lest.

Mosta,Qasam tad-Djar,Manutenzjoni pora,Mosta,Qasam tad-Djar,Manutenzjoni falm,Mosta,Qasam tad-Djar,Manutenzjoni MOSTA: TRIQ L-ISTIKATUR - QASAM TAD-DJAR

L-ONOR.

ALFRED PORTELLI staqsa lill-Ministru għall- Ambjent: Jista' d-dipartiment koncernat jieħu ħsieb dawn in- nuqqasijiet li minnhom qed jilmentaw l-inkwilini tal-Blokk B2, Triq l-Istikatur, Qasam tad-Djar, il-Mosta -

1) tissewwa l-apramorta tal- bejt li tinsab fi stat perikoluż ħafna għax il-knaten tagħha nqatgħu minn xulxin;

2) jissewwa l-ġenb tal-Blokk għax fih fili miftuħa li minnhom l-ilma tax- xita jidħol għan-naħa ta' ġewwa u jikkawża l-umdita';

3) jiġu rranġati l- komunikazzjonijiet mikxufa li fih ix-shaft għax minnhom qed jitilgħu ġrieden kbar;

4) tissewwa waħda mill- katusi tad-drenaġġ, ta' wieħed mill-flats fis- sular ta' fuq, li hija mxaqqa b'konsegwenza li d-drenaġġ qed jiżżerżaq mal- ħajt u jagħmel ħsara internament fi Flat Nru. 4?

Jista' għalhekk, id- dipartiment jagħmel spezzjoni dwar dawn l-ilmenti u jibda jagħmel ix-xogħol meħtieġ biex il-ħsara ma tikbirx?

ONOR.

MICHAEL FALZON: Ħadt nota ta' l-ilmenti ta' l-Onor.

Membru biex jittieħdu l-passi meħtieġa mid-dipartiment konċernat.

Nissuġġerixxi lill-Onor.

Membru li meta jkollu lmenti bħal dawn jinforma lill- inkwilini biex jagħmlu t-talba tagħhom personalment lill- uffiċjal inkarigat mit-tiswija tat-tenements fi ħdan id- Dipartiment għall-Bini u Tiswija tad-Djar.

Kumitat ta' l-Ifran pora,Kumitat ta' l-Ifran dalj,Kumitat ta' l-Ifran KUMITAT TA' L-IFRAN

L-ONOR.

ALFRED PORTELLI staqsa lill-Ministru tal- Finanzi: Jista' l-Ministru jgħid:-

X'inhuma l-għanijiet (terms of ref.) ta' kumitat dwar l- Ifran (bakery committee)?

Meta l-aħħar li ġie kompost?

Għadu effettiv/jaħdem?

Minn min hu llum kompost?

Meta saret l-aħħar laqgħa ta' dan il-Kumitat?

Illum għandu xi talbiet, ilmenti jew suġġerimenti biex jikkonsidralhom?

Liema huma dawn, fil-qosor?

Kif jista' ċittadin jressaq xi talba jew kwestjoni biex tiġi kkonsidrata min dan il- kumitat?

X'inhu l-indirizz tiegħu?

ONOR.

JOHN DALLI: Naħseb li l-Onor.

Interpellant qed jirreferi għal kumitat magħmul minn rappreżentanti tal- Medigrain, Furnara u Sidien tal- Makni tad-Dqiq li ġie mwaqqaf f'Ġunju li għadda.

L-għan prinċipali ta' dan il- Kumitat hu li jiżgura li l- karatteristiċi tal-ħobża Maltija tinżamm f'livell għoli.

Minn mindu twaqqaf dan il- kumitat saru diversi laqgħat u sar ħafna xogħol.

Hawn ta' min isemmi l-mawra ta' delegazzjoni mill-Furnara u sidien tal-makni tad-dqiq f'Londra f'Lulju fejn saru testijiet fuq kampjuni ta' dqiq midħun f'diversi makni lokali.

Barra minn hekk f'Settembru ġew Malta żewġ esperti Amerikani.

Dawn spezzjonaw diversi makni tad- dqiq kif ukoll ġew mehuda f'xi fran biex jaraw kif qegħda tinħema l-ħobża Maltija.

Il- Kumitat issa qiegħed jistenna rapport minn dawn l-esperti biex ikun jista' jaħdem fuq il- pariri li jingħata.

Hekk kif ikollu r-riżultati kollha f'idejh, il-Kumitat imbagħad għandu jissottometti rapport lill-Ministeru.

Il-konsumatur għandu jissot- tometti xi lmenti jew suġġerimenti li jkollu lis- Sezzjoni tal-Ħarsien tal- Konsumatur fil-Ministeru ta' l- Ikel, Biedja u Sajd u mhux direttament lil dan il-Kumitat.

Kacca,Dhul mill-licenzji pora,Kacca,Dhul mill-licenzji gall,Kacca,Dhul mill-licenzji KACCA - DĦUL MILL-LICENZJI

L-ONOR.

ALFRED PORTELLI staqsa lill-Ministru ta' l- Intern u Żvilupp Soċjali: Jista' l-Ministru jgħid:-

(a) Kemm tħallsu liċenzji tal- kaċċa f'Ħaż Żabbar, Wied il- Għajn, iż- Żejtun u Marsaxlokk rispettivament matul l-1991?

(b) Kemm tħallsu liċenzji għall-insib fl-istess erba' rħula fuq imsemmija, sena b'sena mill-1987 sa l-1991?

ONOR.

LOUIS GALEA: Ninsab informat kif ser nghid:

Licenzji ghall-kacca li thallsu fis-sena 1991

Zejtun 630 M'Xlokk 444 Zabbar 605 M'Scala 106

Licenzji ghall-Insib li thallsu fis-snin:

1987 Zejtun 62 M'Xlokk 15 Zabbar 106 M'Scala 15

1988 Zejtun 65 M'Xlokk 12 Zabbar 80 M'Scala 24

1989 Zejtun 63 M'Xlokk 14 Zabbar 77 M'Scala 7

1990 Zejtun 65 M'Xlokk 16 Zabbar 57 M'Scala 11

1991 Zejtun 75 M'Xlokk 18 Zabbar 79 M'Scala 17

Dingli,Xoghlijiet fl-inhawi ta' l-irdum farn,Dingli,Xoghlijiet fl-inhawi ta' l-irdum falm,Dingli,Xoghlijiet fl-inhawi ta' l-irdum DINGLI: INĦAWI TA' L-IRDUM - XOGĦLIJIET

L-ONOR.

NOEL FARRUGIA staqsa lill-Ministru għall- Ambjent: Jista' l- Ministru jgħid x-xogħlijiet qed isiru fl-inħawi ta' l-irdum ta' Ħad Dingli?

ONOR.

MICHAEL FALZON: Jien informat li għadhom kemm saru xi tiswijiet tat-toroq f'dawn l-aħħar ġimgħatejn.

Mtarfa,Gym farn,Mtarfa,Gym hyzg,Mtarfa,Gym MTARFA - GYM

L-ONOR.

NOEL FARRUGIA staqsa lill-Ministru għas- Sigurta' Soċjali: Jista' l- Ministru jgħid x'ġara mill- proġett ta' l-Imtarfa?

X'inhija l-pożizzjoni ufficjali dwar il-Gym ta' l- Imtarfa?

Hemm xi target date għal dan il-proġett?

ONOR.

GEORGE HYZLER: Il- proġett ta' belt ġdida fl- Imtarfa miexi kif proġettat.

Dwar il-bini li fih hemm il- gymnasium irrid ngħid li dan m'hemm l-ebda ħsieb li se jintmiss.

Turizmu,Stitut farn,Turizmu,Stitut bong,Turizmu,Stitut INSTITUTE OF TOURISM STUDIES

L-ONOR.

NOEL FARRUGIA staqsa lill-Ministru għas- Servizzi Ekonomiċi: Jista' l- Ministru jgħid kemm kienu f'numru l-istudenti li applikaw għal front office u house keeping course organizzat mill- Institute of Tourism Studies?

Kemm minn dawn ġew rifjutati minħabba numru limitat ta' dan il-kors?

X'hemm ippjanat għal dawn iż- żgħażagħ li minħabba in-numru limitu tħallew barra?

ONOR.

GEORGE BONELLO DU PUIS: 87 applikaw għal dan il-kors.

36 minnhom bħala l-ewwel għażla u 51 bħala għażla sussidjarja.

Minn dawn 56 ġew dikjarati ineliġibbli skond il-call for applications.

Minn 31 li ġew imsejħa għall-interview tnejn ma attendewx u sitta ma għaddewx.

Mit-23 magħżula erbgħa bidlu fehmithom.

Għalhekk il-kors se jibda b'19- il student.

Ħadd ma tħalla barra minħabba numru limitat.

Trobbija tan-naħal farn,Trobbija tan-naħal gatl,Trobbija tan-naħal TROBBIJA TAN-NAĦAL

L-ONOR.

NOEL FARRUGIA staqsa lill-Ministru għan- Nutrizzjoni, Biedja u Sajd: Jista' l-Ministru jgħid kemm huma dawk irreġistrati li jrabbu naħal f'Malta u Għawdex?

Kemm huma dawk li rreġistraw li n-naħal tagħhom mardilhom u dawk li diġa' mitulhom?

ONOR.

LAWRENCE GATT: Sat-2 ta' Ottubru 1992, kien hemm 133 persuna f'Malta u 77 oħra f'Għawdex li rreġistraw li jrabbu n-naħal u ngħatatilhom l-għajnuna kontra l-marda li nqalgħet.

Mill-ispezzjonijiet li saru minn uffiċjali tad-Dipartiment ta' l- Agrikoltura jidher li madwar 55% tan-naħal jew miet jew huwa infestat ħafna - dan il-persentaġġ jinkludi wkoll in-naħal kollu li jinżammu fil- qliel peress li fil-qliel il- marda ma tistax tiġi kkontrollata.

Il-kumplament huwa jew infestat ftit, u hemm ċans li jiġi salvat, jew baqa' f'saħħtu.

Importazzjoni ta' baqar farn,Importazzjoni ta' baqar gatl,Importazzjoni ta' baqar BAQAR IMPORTATI - KWARANTINA

L-ONOR.

NOEL FARRUGIA staqsa lill-Ministru għan- Nutrizzjoni, Biedja u Sajd: Filwaqt li kelb idum sitt xhur kwarantina, jista' l-Ministru jgħid kemm idumu u kemm fil- fatt damu l-bhejjem (baqar) importati mill- Gvern qabel ma dawn tqassmu għand ir-raħħala ricentement?

Jista' l-Ministru jgħid kemm idum kwarantina żiemel qabel ma jitħallat ma żwiemel oħra?

ONOR.

LAWRENCE GATT: Perjodu tal-kwarantina jiddependi fuq il-pożizzjoni tal-mard infettiv ( jekk ikun jeżisti) fil-pajjiż minn fejn ikunu ġejjin l- annimali u wkoll fuq is-sistema u organizzazzjoni tal-kontroll tal-mard fl- istess pajjiż.

Ninforma għalhekk l-Onor.

Membru li mhux il-klieb kollha jagħmlu sitt xhur kwarantina.

Il-baqar li ġew mill-Olanda (pajjiż li m'għandux mard tal- bhejjem bovini tal-Lista A tal- OIE/FAO/WHO) ma kellhomx bżonn jagħmlu perjodu fil- kwarantina, għalkemm dawn ġew imqassma mill-kwarantina.

Il-parti kbira ta' dawn il-baqar marru f'irziezet vojta.

Il-kwarantina taż-żwiemel tiddependi mill-pajjiż ta' l- oriġini ta' l- annimal.

Vella,Sinjura Josephine,Akkomodazzjoni farn,Vella,Sinjura Josephine,Akkomodazzjoni hyzg,Vella,Sinjura Josephine,Akkomodazzjoni FILE NO.

HD/262/85 - SINJURA JOSEPHINE VELLA

L-ONOR.

NOEL FARRUGIA staqsa lill-Ministru għas- Sigurta' Soċjali: Jista' l- Ministru jirrimedja għal problema ta' l-anzjana Mrs. Josephine Vella li għandha l- kas Nru HD262/85?

Billi s-soltu r-risposta tkun li qed tiġi kkonsidrata flimkien ma' talbiet oħra, jista' d-dipartiment jgħid meta u għalkemm żmien se jdumu pendenti dawn it-talbiet?

Jekk fl-affermattiv, meta?

ONOR.

GEORGE HYZLER: Is- Sinjura Josephine Vella applikat għall- akkomodazzjoni alternattiva u trid flat fl- ewwel sular fir-Rabat biss.

L- applikazzjoni tagħha tiġi konsidrata meta jkun hemm din il-kwalita' ta' akkommodazzjoni u għalhekk ma nistax ngħid meta se nakkomodawha.

Cittadinanza galm,Cittadinanza fene,Cittadinanza CITTADINANZA

L-ONOR.

MARIO GALEA staqsa lill-Prim Ministru: Tfajla ta' 23 sena li hi mwielda l-Canada, ommha u missierha huma Maltin u illum qed igħixu Malta u għandhom id- dual citizenship - din tista' tiġi taħdem Malta?

Jekk fl-affermattiv, taħt liema kondizzjonijiet?

ONOR.

EDDIE FENECH ADAMI: Filwaqt li nirreferi l-Onor.

Interpellant għat- tweġiba mogħtija għall-mistoqsija parlamentari numru 2001, inżid ngħid li jekk il-persuna, li għandi nifhem mhix miżżewġa, tiġi toqgħod hawn mal- ġenituri tagħha jingħatalha permess biex taħdem Malta kif spjegat fl- aħħar paragrafu tat-tweġiba għall-mistoqsija hawn fuq imsemmija.

Klieb mitluqa galm,Klieb mitluqa gall,Klieb mitluqa KLIEB MITLUQA

L-ONOR.

MARIO GALEA staqsa lill-Ministru ta' l- Intern u Żvilupp Soċjali: B'referenza għall-mistoqsija parlamentari tiegħi numru 4107, jista' l-Ministru ġentilment jikkonsidra punt Nru 4 ta' din il-mistoqsija?

ONOR.

LOUIS GALEA: Ninsab informat li Paragrafu VIII tal- Kodiċi tal- Pulizija, Kap 10, Sezzjoni 153-157 jitkellmu dwar offiżi u pieni li ghandhom x'jaqsmu mal-mohqrija ta' annimali.

Ninsab informat ukoll li l- Att ta' l-1991 dwar Protezzjoni ta' l-Ambjent ukoll fih provvedimenti fuq dan is- suggett.

Tibdil fil- legislazzjoni ghad irid jigi kkonsidrat fid-dawl ta' dawn il-provvedimenti.

Zabbar,Triq is-Santwarju,Zebra crossing galm,Zabbar,Triq is-Santwarju,Zebra crossing gall,Zabbar,Triq is-Santwarju,Zebra crossing ZABBAR: TRIQ IS-SANTWARJU - ZEBRA CROSSING

L-ONOR.

MARIO GALEA staqsa lill-Ministru ta' l- Intern u Żvilupp Soċjali: B'referenza għall-mistoqsija parlamentari tiegħi numru 4109, tista' tiġi riveduta r-risposta li ngħatajt minħabba li fi Triq is- Santwarju f'Ħaż-Żabbar m'hemm ebda blokk ta' l-iskola?

ONOR.

LOUIS GALEA: Ninsab informat li ż-zebra crossings eżistenti kemm fi Triq is- Santwarju kif ukoll fi Triq il- Kunvent (ħdejn il-blokk ta' l- iskola) se jitpoġġew f'post ieħor aktar adekwat.

Banek,Servizz ta' l-ATM galm,Banek,Servizz ta' l-ATM bong,Banek,Servizz ta' l-ATM BANEK - SERVIZZ TA' L-ATM

L-ONOR.

MARIO GALEA staqsa lill-Ministru għas- Servizzi Ekonomiċi: F'liema fergħat tal-Banek (kemm Mid-Med Bank kif ukoll Bank of Valletta) hemm is-servizz ta' Automated Teller Machine?

Hemm il-ħsieb li dan is- servizz jiġi estiż f'fergħat oħra?

Jekk fl-affermattiv, fejn?

Hemm pjan biex dan is-servizz jiżdied b'mod specjali fin- naħat t'isfel ta' Malta?

ONOR.

GEORGE BONELLO DU PUIS: Is-Servizz ta' l-Automated Teller Machines qiegħed f'dawn il-lokalitajiet:-

1 Mill-fergħat tal-Mid-Med Bank:

Triq ir-Repubblika, Valletta

Triq il-Kbira, Sliema

San Giljan

Santa Venera

Hamrun

Paola

Victoria, Għawdex

Birkirkara

Gżira

Bugibba

Mosta

"On Campus" fl-Universita' ta' Malta, Tal-Qroqq

2 Mill-Bank of Valletta:

Triq ir-Repubblika, Valletta

Preluna Towers, Sliema

The Strand, Sliema

Fergħa tal-Gżira

Victoria, Għawdex

Fergħa tal-Hamrun

Fergħa ta' San Giljan

Fergħa ta' San Gwann

Fergħa ta' Santa Venera

Fergħa tal-Mosta

"BOV Club Agency" fl- Universita' ta' Malta Tal-Qroqq

Malta International Airport

Bulebel Industrial Estate - "Tree Standing"

Fergħa ta' Paola

Fergħa ta' Ħaż Żabbar

Mobile ATM - użata fil-Fieri u fil-Fergħat

Mil-lokalitajiet imsemmija jidher li dan is-servizz qed jingħata sew fin- naħat t'isfel ta' Malta.

Barra minn hekk, kmieni s-sena d-dieħla, il-Mid- Med Bank se jestendi dan is- servizz fil-Fergħat tiegħu fiż- Żejtun u f'Cospicua.

Pulizija,Hatra ta' spetturi galm,Pulizija,Hatra ta' spetturi gall,Pulizija,Hatra ta' spetturi PULIZIJA - ĦATRA TA' SPETTURI

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Hemm xi ħsieb li jsiru spetturi tal- pulizija minn ġewwa l-Korp tal- Pulizija?

Meta saru l-aħħar dawn l- ispetturi?

Mill-ufficjali anzjani, jiġifieri minn Supretendenti 'l fuq, kemm hemm minn dawn l- ispetturi, jiġifieri li laħqu minn ġewwa?

Jaqbel il-Ministru li l- ispettur li jilħaq minn ġewwa l-korp stess ikun jista' jifhem aktar ix-xogħol u l-problemi tal-pulizija?

Jaqbel il-Ministru li jekk jilħqu l-ispetturi minn ġewwa, dan iservi ta' incentiv ukoll għall-pulizija biex jistinkaw u jkomplu jitħarrġu u jistudjaw?

ONOR.

LOUIS GALEA: 1.

Id-decizjoni dwar il- hatra ta' Ufficcjali, inkluz Spetturi, fil-Korp tal-Pulizija qed tigi kkonsidrata fid-dawl tat-tibdil u ri-organizazzjoni mahsub ghall-Korp.

Tajjeb infakkar li diga' sar xoghol ta' sivi biex ir- reklutagg tal- bazi tal-Korp, li fuqu jiddependi l-gejjieni ta' l- istess Korp, jitpogga fuq linji aktar effettivi.

Ghaddejna wkoll biex il-mili tal- postijiet ta' Surgenti jsir ukoll b'mod aktar effettiv.

Fix-xhur li gejjin behsiebni nassigura li jitwettqu passi ohra biex il-Korp tal- Pulizija isir strument dejjem ahjar fis- servizz tac-cittadini taghna.

L-ahhar li saru Spetturi minn gewwa l-Korp tal-Korp tal- Pulizija kien fil-15 ta' Marzu, 1990, u n-numru kien ta' sebgha (7).

Minn uffiċjali anzjani hemm Supretendent wiehed biss li dahal bhala Spettur minn barra u wara lahaq Supretendent.

Is-Supretendenti l-ohra kollha bdew bhala Kuntistabbli fil-Korp.

Nemmen li r-rank ta' Uffiċjali tal-Pulizija ghandu jintela' minn persuni kwalifikati, preparati sew u impenjati.

L-ebda persuna, inkluz membri tal-Korp mhux se jimlew postijiet ta' Uffiċjali jekk mhux wara li jissodisfaw il-korsijiet mehtiega fi hdan l-Akkademja tal-Pulizija li eventwalment se jkollha skemi ta' in-service training ghall- membri kollha tal-Korp.

Sptarijiet,Uniformi ta' l-infermiera galm,Sptarijiet,Uniformi ta' l-infermiera gall,Sptarijiet,Uniformi ta' l-infermiera SPTARIJIET: NURSES FEMMINILI - ILBIES TA' BERITTA

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Jista' l-Ministru ġentilment jikkonferma li ħarġet ordni biex in- nurses femminili jilbsu il-beritta (flimkien ma' l- uniformi)?

Jekk fl-affermattiv, hu konxju d-Dipartiment tas-Saħħa li n-nurses ma jixtiequx li jibqgħu jilbsu il-beritta?

Japprezza d-dipartiment li bil-mod kif il-beritta tan- nurses inbidlet maż-żmien tilfet l-iskop tagħha w illum tintlibes biss bħala ornament għall- apparenza tradizzjonali tan-nurse?

Hu konxju d-dipartiment li f'diversi pajjiżi madwar id- dinja kollha il- beritta m'għadhiex tifforma parti mill- uniformi tan-nurses għaliex instab li m'għandha l-ebda funzjoni?

Jaf id-Dipartiment tas-Saħħa li l-Institute of Health Care li hu mmexxi minn nurses Ingliżi ma jaqbilx ma' l-użu tal-beritta?

Jaqbel id-Dipartiment tas- Saħħa li n-nurses (femminili) għandhom jiġu ordnati biss biex ma jmorrux għax-xogħol b'xagħarhom mitluq iżda mhux ordnati jilbsu l-beritta?

Jaqbel id-Dipartiment tas- Saħħa li l-beritta tan-nurses f'Malta hi magħmula minn kartoncina w allura aktar tagħti dehra ta' traskuraġni?

Fuq kollox meta qegħdin lejliet riforma sħiħa fil-qasam tan-nursing fejn in-nurses se jingħataw id-dritt li jmexxu il-professjoni tagħhom, għaliex deciżjoni bħal din ma titħalliex f'idejn min qed imexxi il-qasam tan-nurses u mhux tiġi imposta mid- Dipartiment tas-Saħħa li sfortunatament ma jafux biżżejjed x'jixtiequ in-nurses?

Fid-dawl ta' dan kollu, jista' l-Ministru jassigura li deciżjoni bħal din tittieħed minn nurses u mhux minn xi tabib tad-Dipartiment tas- Saħħa?

ONOR.

LOUIS GALEA: Tlabt lid-Dipartiment tas-Saħħa jagħti konsiderazzjoni effettiva lill-kummenti u proposti ta' l-Onor.

Membru.

Zabbar,Triq id-Dliela,Servizz tad-drenagg buhc,Zabbar,Triq id-Dliela,Servizz tad-drenagg falm,Zabbar,Triq id-Dliela,Servizz tad-drenagg ZABBAR: TRIQ ID-DLIELA - SERVIZZ TAD-DRENAĠĠ

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jgħid għalfejn id-drenaġġ ġo Triq id-Dliela Ħaż-Żabbar wasal san-nofs ta' din l-istess triq biss b'konsegwenza li għalkemm il-ħlas għas-servizz tad- drenaġġ sar aktar minn għaxar snin ilu, sal-lum għad hemm sitt familji mhux moqdijin bid- drenaġġ?

Jista' l-Ministru jikkonferma li dan is-servizz se jsir peress li dawn il- familji jingħaqdu mal-main li għaddej minn Triq il-Baħrija u mhux mal-main eżistenti ta' Triq Dliela?

ONOR.

MICHAEL FALZON: Ix- xogħol imsemmi ma setax isir peress li l-ewwel ried isir easement għax il-mains iridu jgħaddu minn proprjeta' privata.

Issa li dan sar nbeda l- proċess biex toħroġ it-tender għax-xogħol necessarju.

Zabbar,Triq il-Bahrija,Bini buhc,Zabbar,Triq il-Bahrija,Bini falm,Zabbar,Triq il-Bahrija,Bini ZABBAR: TRIQ IL-BAĦRIJA - BINI

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jgħid jekk il-bini kollu li sar fi Triq il-Baħrija, Ħaż- Żabbar inbeniex fuq il-linja ufficjali tat-triq?

ONOR.

MICHAEL FALZON: Jiena informat li fit-triq imsemmija mill-Onor.

Membru hemm binja waħda li mhix fuq il-linja ufficjali.

Passi legali se jittieħdu kontra l-persuna responsabbli.

Garaxx tal-Gvern,Marsa buhc,Garaxx tal-Gvern,Marsa falm,Garaxx tal-Gvern,Marsa GARAGE TAL-GVERN - MARSA

L-ONOR.

CHARLES BUHAGIAR staqsa lill-Ministru għall- Ambjent: Meta jingħad li qegħdin jinħadmu bibien ta' l- injam fil-Marsa Garage għall- Management Services, fil-fatt għal min ikunu dawn il-bibien?

ONOR.

MICHAEL FALZON: Jiena nformat li x-xogħol li jinħadem fil-Marsa Garage għal Management Services ikun xogħol li ma jkunx mistenni li jsir ħlas għalih billi normalment ikun intiż għall-użu ntern tad- dipartiment.

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jgħid lil min ġie kkonsidrat il-bieb li inħadem b'job number 92C413 ġewwa l-Marsa garage?

ONOR.

MICHAEL FALZON: Jien informat li l-bieb imsemmi sar għal Każin tal- Banda Maria Mater Gratiae ta' Ħaż-Żabbar bħala parti minn xogħol ta' tiswijiet li saru mill-Gvern fil-Każin wara li dan il-Każin kien suġġett għal attakk vandalu f'Ottubru 1990.

Awtorita' tad-Djar,File No.465/92 buhc,Awtorita' tad-Djar,File No.465/92 hyzg,Awtorita' tad-Djar,File No.465/92 AWTORITA' TAD-DJAR - FILE NO.465/92

L-ONOR.

CHARLES BUHAGIAR staqsa lill-Ministru għas- Sigurta' Soċjali: Jista' l- Ministru jgħid f'liema stadju wasal l-ipproċessar ta' l- applikazzjoni għall-għotja għall-irranġar tad-dar Nru.465/92, Ħaż-Żebbuġ?

ONOR.

GEORGE HYZLER: L- applikazzjoni ndikata mill- Onor. Interpellant qed tiġi pprocessata.

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jgħid meta hemm il-ħsieb li jinbidlu s-soqfa ta' l- uffiċini li qegħdin fl-ewwel sular tal- Marsa garage li qabel kienu jintużaw mill-general manager, peress li dawn is-soqfa huma strutturalment perikolużi u ta' periklu għal kull min juża dan il-bini?

ONOR.

MICHAEL FALZON: Jien informat li ebda ħaddiem fil- Marsa Garage m'hu obbligat juża l-parti tal-bini fejn is-saqaf mhux fi stat tajjeb.

Se nieħu passi biex ikun hemm il-fondi necessarji biex ix- xogħol tat- tiswija necessarja jkun jista' jitkompla.

Sptarijiet,San Vincenz De Paule,Health Assistant sana,Sptarijiet,San Vincenz De Paule,Health Assistant gall,Sptarijiet,San Vincenz De Paule,Health Assistant SPTARIJIET: SAN VINCENZ DE PAULE - HEALTH ASSISTANT

L-ONOR.

ALFRED SANT staqsa lill-Ministru ta' l- Intern u Żvilupp Soċjali: Jista' jsir xi ħaġa biex tintlaqa' t-talba (li ilha ssir) tas- Sur Emanuel Mifsud (Indirizz: 310 Pembroke, St Julian's) Health Assistant f'St. Vincent De Paule Hospital, biex jinbidillu r- roster?

Il-mara tas- Sur Mifsud, Maria Estella, taħdem ukoll fl-isptar St. Vincent De Paule bħalha Health Assistant, u r-rosters tax-xogħol tagħhom huma tali li l- frank tagħhom qatt ma jkun fl-istess ħin, b'mod li mhux qed ikollhom ħajja tal-familja?

ONOR.

LOUIS GALEA: Se ninforma ruħi fuq il-każ imqanqal mill-Onor.

Kap ta' l- Oppożizzjoni u nassigura li jingħata sodisfazzjon.

Ta' Xbiex,Qasam tad-Djar,Zebra crossing bril,Ta' Xbiex,Qasam tad-Djar,Zebra crossing falm,Ta' Xbiex,Qasam tad-Djar,Zebra crossing TA' XBIEX: QASAM TAD-DJAR - ZEBRA CROSSING

L-ONOR.

LEO BRINCAT staqsa lill-Ministru għall- Ambjent: Jista' l- Ministru jgħid jekk il-Bord għall- Kontroll tat-Traffiku studjax is- suġġeriment li ssir zebra crossing fil-Housing Estate ta' Ta' Xbiex fl- inħawi ta' Abate Rigord Str, kif imfisser f'mistoqsija parlamentari numru 3598?

ONOR.

MICHAEL FALZON: Il- Bord għall-Kontroll tat- Traffiku għadu qiegħed jikkonsidra t-talba msemmija.

Ta' Xbiex,Qasam tad-Djar,Kaxxa ta' l-ittri bril,Ta' Xbiex,Qasam tad-Djar,Kaxxa ta' l-ittri zamf,Ta' Xbiex,Qasam tad-Djar,Kaxxa ta' l-ittri TA' XBIEX: QASAM TAD-DJAR - KAXXA TA' L-ITTRI

L-ONOR.

LEO BRINCAT staqsa lill-Ministru għat- Trasport u Komunikazzjoni: Tista' tiġi kkonsidrata mill- ġdid it-talba ta' għadd kbir ta' residenti f'Ta' Xbiex Housing Estate għal letter box fl-inħawi ta' Abate Rigord Street billi dik li kienet twaħħlet biex taqdi il-Housing Estate tinsab ferm 'il bogħod mis-sit issuġerit?

ONOR.

FRANCIS ZAMMIT DIMECH: M'għandi xejn x'inżid mar- risposta mogħtija għall- mistoqsija parlamentari numru 3597 mogħtija fis-27 ta' Lulju, 1992.

Msida,Tas-Swatar,Servizz ta' drenagg bril,Msida,Tas-Swatar,Servizz ta' drenagg falm,Msida,Tas-Swatar,Servizz ta' drenagg MSIDA: TAS-SWATAR - SERVIZZ TA' DRENAĠĠ

L-ONOR.

LEO BRINCAT staqsa lill-Ministru għall- Ambjent: Jaf il- Ministru li fl- inħawi ta' Plots 179-180 fis- Swatar l-Imsida qed isir bini fuq id-drenaġġ?

Jaf ukoll li b'riżultat ta' l-inġenji tat-tħammil kien hemm mill-inqas żewġ każi fejn id- drenaġġ nkiser b'konsegwenzi xejn sbieħ għar-residenti ta' l-area?

ONOR.

MICHAEL FALZON: Jien informat li malli tiġi ffurmata t-triq ta' quddiem il-plots imsemmija huwa maħsub li ssir id-devjazzjoni neċessarja tal- katusi tad-drenaġġ.

Turizmu,Rati tal-kambju bril,Turizmu,Rati tal-kambju bong,Turizmu,Rati tal-kambju TURIŻMU - RATI TAL-KAMBJU

L-ONOR.

LEO BRINCAT staqsa lill-Ministru għas- Servizzi Ekonomiċi: Jista' l- Ministru jagħti dettalji dwar il-pjani tal-gvern (li aċċenna għalihom is-Segretarju Parlamentari għat-Turiżmu dan l-aħħar f'xandira fuq il-Bay Radio) biex pajjiżna ikun jista' jilqa' l-impatt li c- caqlieq recenti fir-rati tal- kambju kellu fuq il-kompetittivita' ta' pajjiżna vis a vis swieq oħra turistici fil- Mediterran?

X'inhi r-raġuni li l- Gvernatur tal-Bank Ċentrali qal lill-ġurnal lokali li dan ic- caqlieq mhux se jkollu impatt serju fuq il-qasam turistiku?

ONOR.

GEORGE BONELLO DU PUIS: Nirrileva li fl-intervista li għaliha qiegħed jagħmel riferenza l-Onor.

Interpellant, sieħbi s-Segretarju Parlamentari għat-Turiżmu, qal li kien qiegħed isegwi mill-qrib l- iżviluppi fis-swieq tal-kambju bil-għan li jiġu mkejla l- possibilitajiet ta' impatt fuq il-kompetitivita' tal-Gżejjer Maltin bħala destinazzjoni turistika.

It-taqlib fis-swieq tal- Kambju għadu sejjer s'issa u mhux għaqli li jittieħdu xi deċiżjonijiet bil-għaġġla li l- effett tagħhom jista' jkun irriversibbli.

Nista' niżgura lill-Onor.

Interpellant li filwaqt li jiġu kkonsidrati fatturi oħra l- Gvern jimmira safejn hu possibbli u jiddependi minnu li jżomm il-kompetitivita' li hi element importanti, iżda mhux l-uniku, fl- industrija tat- turiżmu.

Naħseb li kieku t-tieni parti tal-mistoqsija tiġi riferita lill-Ministru tal-Finanzi l- Onor. Interpellant ikollu tweġiba aktar informattiva milli nista' nagħti jien.

Ngħid pero' li l-opinjoni tal- Gvernatur tal-Bank Cedntrali ssaħħaħ il-fehma li m'għandhomx jittieħdu deċiżjonijiet bil- għaġġla.

Zejtun,"Ta' Ganza",Tindif pora,Zejtun,"Ta' Ganza",Tindif falm,Zejtun,"Ta' Ganza",Tindif ZEJTUN: TA' GANZA - TINDIF

L-ONOR.

ALFRED PORTELLI staqsa lill-Ministru għall- Ambjent: Jista' d- dipartiment koncernat jieħu ħsieb il-ħmieġ, l-iżdingar, ħaxix ħażin, ġrieden u toroq li jeħtieġ jitlestew, bil-bankini, fil- Qasam tad-Djar f'Ta' Ganza, fiż-Żejtun, billi kien hemm residenti li lmentaw miegħi dwar dawn in-nuqqasijiet, f'dan il-Qasam?

ONOR.

MICHAEL FALZON: Jien informat li x-xogħol mitlub mill-Onor.

Interpellant diġa' nbeda.

Tempji Arkeologici,Hagar Qim/Imnajdra bort,Tempji Arkeologici,Hagar Qim/Imnajdra mifu,Tempji Arkeologici,Hagar Qim/Imnajdra TEMPJI ARKEOLOĠIĊI: ĦAĠAR QIM/IMNAJDRA

L-ONOR.

TONIO BORG staqsa lill-Ministru ta' l-Edukazzjoni u Riżorsi Umani: Hemm xi pjanijiet biex jissebbaħ l- ambjent f'Ħaġar Qim u l- Imnajdra, u forsi anke jitneħħa ħajt li jdawwar Ħaġar Qim?

ONOR.

UGO MIFSUD BONNICI: Kif diġa' weġibt fis-Seduta Nru 35 tas-7 ta' Lulju, 1992 (Mistoqsija parlamentari numru 3070), il-Ministeru tiegħi qiegħed attwalment jikkollabora ma' dak tat-Turiżmu fuq proġett biex l- inħawi ta' Ħaġar Qim u l-Imnajdra jiġu żviluppati bħala Park Arkeoloġiku u Riżerva Naturali.

L-ewwel fażi ta' dan il- proġett (l-esproprijazzjoni ta' l-art u d- delimitazzjoni tagħha b'ċint, mibni 'l bogħod sew mit-tempji biex jiġi żgurat l- ambjent naturali tagħhom) issa tlestiet.

Ix-xogħol fuq it-tieni fażi tal-proġett il-kostruzzjoni ta' car park adegwat se jinbeda ma jdumx u mistenni li jitlesta sa l-ewwel xhur tas-sena d-dieħla.

It-tielet u l-aħħar fażi tal- proġett (il-bini ta' Ċentru Interpretattiv, ippjanat biex jintegra tajjeb ma' l-ambjent naturali) għandha tinbeda s- sena li ġejja u huwa mistenni li titlesta fl-aħħar ta' l- 1994.

Eventwalment sejjer jinħatt il-ħajt preżenti li jdawwar Ħaġar Qim, u għandu jsir ukoll landscaping biex jissebah l- ambjent fil-Park Arkeoloġiku,

Dip tal-Muzewijiet,Oggetti ta' arti bort,Dip tal-Muzewijiet,Oggetti ta' arti mifu,Dip tal-Muzewijiet,Oggetti ta' arti DIPARTIMENT TAL-MUŻEWIJIET - OĠĠETTI TA' ARTI

L-ONOR.

TONIO BORG staqsa lill-Ministru ta' l-Edukazzjoni u Riżorsi Umani: F'dawn l- aħħar ħames snin, kemm-il darba id-Dipartiment tal- Mużewijiet uża d-dritt tiegħu li jixtri hu oġġetti ta' arti jew preġju li jkunu nbiegħu lil terzi?

ONOR.

UGO MIFSUD BONNICI: Ngħarraf lill-Onor.

Interpellant li f'dawn l- aħħar ħames snin id-Dipartiment tal- Mużewijiet utilizza d-dritt tiegħu li jixtri xogħlijiet t'arti mibjugħa lil terzi persuni f'okkażjoni waħda biss.

Dan għamlu biex jakkwista akkwarell ta' l-artist Malti Robert Caruana Dingli għall- Mużew Nazzjonali ta' l-Arti.

Hal Saflieni,Hypogeum bort,Hal Saflieni,Hypogeum mifu,Hal Saflieni,Hypogeum ĦAL SAFLIENI - HYPOGEUM

L-ONOR.

TONIO BORG staqsa lill-Ministru ta' l-Edukazzjoni u Riżorsi Umani: Kemm ilu magħluq il-Hypogeum ta' Hal Saflieni, u meta hu ppjanat li jerġa' jinfetaħ għall-pubbliku?

ONOR.

UGO MIFSUD BONNICI: Minħabba xogħlijiet estensivi li qegħdin isiru ġewwa l- Hypogeum ta' Ħal Saflieni, dan ilu magħluq mill-aħħar ta' Awissu tas-sena l-oħra.

Ix-xogħol strutturali ta' l- entratura l-ġdida wasal biex jitlesta; u bħalissa qegħdin ukoll jitlestew tenders għal sistema ġdia ta' dawl, u l- kontroll tat-temperatura u l- umdita' ġewwa s-sit biex tiġi garantita l- preservazzjoni tad- dekorazzjonijiet impinġija mal- ħitan tal-monument.

L-Onor.

Interpellant jifhem li dan ix-xogħol speċjalizzat neċessarjament jirrikjedi ċertu tul ta' żmien.

Madankollu id- Dipartiment tal-Mużewijiet qed jagħmel dak kollu li jista' biex is-sit jinfetaħ fl-inqas żmien possibbli.

Attard,Triq Kananea,Kaxxa ta' l-ittri bort,Attard,Triq Kananea,Kaxxa ta' l-ittri zamf,Attard,Triq Kananea,Kaxxa ta' l-ittri ATTARD: TRIQ KANANEA - KAXXA TA' L-ITTRI

L-ONOR.

TONIO BORG staqsa lill-Ministru għat-Trasport u Komunikazzjoni: Jista' d- Dipartiment tal-Posta jieħu passi biex ikun hemm letter box f'Kananea Street, Attard?

ONOR.

FRANCIS ZAMMIT DIMECH: Ma tinħassx il-ħtieġa li titwaħħal kaxxa ta' l-ittri fi Triq Kananea, Attard, minħabba li ftit 'il bogħod hemm żewġ kaxxi ta' l-ittri, waħda fi Triq Santa Katerina u oħra fi Triq il-Mosta, Kantuniera ma' Triq il-Linja.

Port Hieles,Hsejjes bil-lejl bort,Port Hieles,Hsejjes bil-lejl bong,Port Hieles,Hsejjes bil-lejl PORT ĦIELES - ĦSEJJES BIL-LEJL

L-ONOR.

TONIO BORG staqsa lill-Ministru għas-Servizzi Ekonomiċi: Jista' l-Ministeru jinvestiga rapporti li waslu lili dwar ħoss kontinwu u tedjuż ta' newwieħa li jkun hemm kuljum, lejl u nhar fil- Freeport?

ONOR.

GEORGE BONELLO DU PUIS: In-newwieħa li għaliha qed jirreferi l- Onor. Membru hija fil-fatt forma ta' sinjal li juri li l-makkinarju qed jiċċaqlaq u dan biex jiġu evitati diżgrazzji.

Ittieħdu passi biex il-ħoss jitnaqqas kemm jista' jkun mingħajr ma titpoġġa fil- periklu ħajjet il-ħaddiem.

Valletta,Tnehhija ta' wires bort,Valletta,Tnehhija ta' wires falm,Valletta,Tnehhija ta' wires VALLETTA - TNEĦĦIJA TA' WIRES

L-ONOR.

TONIO BORG staqsa lill-Ministru għall-Ambjent: Fiex waslu l- pjanijiet għat- tneħħija tal-wires kollha, huma x'inhuma mill-Belt Valletta?

ONOR.

MICHAEL FALZON: Nassumi li l-Onor.

Interpellant qiegħed jirreferi għall-wires tal- Korporazzjoni Telemalta.

Il- Gvern kien kiseb parti mill- fondi neċessarji għal dan ix- xogħol mingħand il-Kommunita' Ewropea.

Għadu qed isir studju kif dan ix-xogħol l-aħjar li jsir, peress li din mhix sempliċement tneħħija ta' wiring li jitqiegħdu taħt l-art iżda wieħed irid jara kif se jkunu mposti s-servizzi kollha f'din is-sistema.

Preżentament l-Uffiċċju tal- Proġett għar-Riabilitazzjoni tal-Belt Valletta, qed jistudja b'mod partikolari l-parti ta' fuq ta' Triq ir- Repubblika.

Iżda għad iridu jiġu finalizzati u maħruġa t-tenders biex dan ix-xogħol isir.

Valletta,Triq Sant'Ursola,Twaqqigh ta' bini cusl,Valletta,Triq Sant'Ursola,Twaqqigh ta' bini falm,Valletta,Triq Sant'Ursola,Twaqqigh ta' bini VALLETTA: TRIQ SANT'URSOLA - TWAQQIGĦ TA' BINI

L-ONOR.

LOUIS CUSCHIERIstaqsa lill-Ministru għall- Ambjent: Jista' l- Ministru jara li l-bini 156, Triq Sant'Ursola l-Belt Valletta jiġi mwaqqa' immedjatament peress li qiegħed fi stat perikoluż ħafna?

ONOR.

MICHAEL FALZON: It- twaqqiegħ u l-bini mill-ġdid tal-post imsemmi qiegħed fil- programm tax-xogħol tad- Dipartiment kkonċernat għall- 1993.

Sptarijiet,San Luqa,Ipparkjar gree,Sptarijiet,San Luqa,Ipparkjar gall,Sptarijiet,San Luqa,Ipparkjar SPTAR SAN LUQA - IPPARKJAR

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Jista' l-Ministru jindika x'passi qed jieħu d-Dipartiment tas- Saħħa biex inaqqas in-numru ta karozzi li jipparkjaw fl- isptar San Luqa biex kemm jista' jkun jitnaqqsu l-ħsejjes tal-vetturi u jingħata ambjent iżjed konformi ma' sptar?

Jista' l-Ministru jgħid liema huma dawk il-personnel li jaħdmu l-isptar huma eliġibbli li jipparkjaw fil-grounds ta' l-isptar?

ONOR.

LOUIS GALEA: Il- 'parking' fl-Isptar San Luqa huwa limitat hafna.

Jezistu madwar 300 'parking bay' b'kollox.

Il-gradi kollha tat- tobba u gradi sa 'Professional Officer I' huma eligibbli.

In- 'nurses' sa grad ta' 'Administrative Nurse III' huma wkoll eligibbli.

Il-vizitaturi ghandhom pass temporanju ta' ghoxrin minuta (sakemm inizzlu jew itellghu pazjenti).

Qed jigi kkunsidrat jekk il- 'parking policy' ghandiex tigi riveduta.

Sptarijiet,Zammit Clapp gree,Sptarijiet,Zammit Clapp gall,Sptarijiet,Zammit Clapp SPTAR ZAMMIT CLAPP

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Jista' l-Ministru jikkonferma li riċentement il-complement kollu ta' sodod f'Zammit Clapp Hospital infetaħ għall- użu?

Jista' l-Ministru jagħti l- occupancy rate ġimgħa b'gimgħa fl-aħħar tlett xhur, ukoll ir- ratio ta' nisa u rġiel tal- pazjenti u l-mean stay tal- pazjenti?

ONOR.

LOUIS GALEA: Tlabt li t-tagħrif mitlub jinġabar biex tingħata tweġiba f'xi seduta oħra.

Sptarijiet,Hinijiet tal-konsulenti gree,Sptarijiet,Hinijiet tal-konsulenti gall,Sptarijiet,Hinijiet tal-konsulenti SPTARIJIET - ĦINIJIET TAL- KONSULENTI

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Jista' l-Ministru jgħid x'inhuma l-ħinijiet tax-xogħol kull ġurnata tal-ġimgħa (barra l-Ħadd) tal-konsulenti fl- isptarijiet - kemm ta' dawk li huma impjegati fuq 35 hour week jew iżjed?

ONOR.

LOUIS GALEA: Konsulenti bl-40 siegha fil- gimgha:

Il-hinijiet tal-konsulenti huma mis-7.00 a.m. sas-2.30 p. m. mit-tnejn sal-gimgha.

Is- Sibt dawn huma mis-7.30 a.m. sas-1.00 p.m. Ghalkemm jidher li hemm 30 minuta izjed, din qieghda sabiex jittiehdu 'breaks' ta' hames minuti kuljum.

Konsulenti bil-35 siegha fil- gimgha:

Il-hinijiet tal-konsulenti bil-35 siegha huma mit-8.00 a.m. sas- 2.30 p.m., mit-Tnejn sal-Gimgha u mit-8.00 a.m. sas- 1.00 p.m. nhar ta' Sibt.

Darba fil-gimgha skond 'roster' stabbilit dawn il- konsulenti jispiccaw f'nofs in- nhar minflok fis-2.30 p.m. Din il-gurnata ma taqax meta jkollhom 'Outpatients' jew 'Theatre' jew 'General Ward Round'.

Dip tal-Posta,Timbri uzati gree,Dip tal-Posta,Timbri uzati zamf,Dip tal-Posta,Timbri uzati DIPARTIMENT TAL-POSTA - TIMBRI UŻATI

L-ONOR.

EDWIN GRECH staqsa lill-Ministru għat- Trasport u Komunikazzjoni: Bosta mit-timbri li jintużaw fil-Post Offices fuq l-ittri li nirċievu bil-posta ma jitarfux.

Jista' l-Ministru jara li dawn it-timbri jinbidlu minn żmien għal żmien, jew li jekk ma jkunx hemm bżonn li jsir hekk, jista' l-Ministru jara li dawn jiġu użati sewwa sabiex l- informazzjoni li dawn it-timbri suppost jagħtu tkun tista' tiġi moqrija?

ONOR.

FRANCIS ZAMMIT DIMECH: Kif l-Onor.

Interpellant japprezza, peress li l-volum ta' oggetti postali li jigu ttimbrati kuljum huwa kbir hafna, huwa difficli biex dawn it-timbri kollha johorgu cari u jinqraw.

Id- Dipartiment minn zmien ghal zmien ifakkar permezz ta' Cirkulari biex l- impjegati jzommu t-timbri ndaf u li t-timbru li jinghata jkun car.

Hija procedura normali li dawn it-timbri jinbidlu meta jinhass il-bzonn.

Melita Cable TV gree, Melita Cable TV frem,Melita Cable TV MELITA CABLE TV

L-ONOR.

EDWIN GRECH staqsa lill-Ministru għaż- Żgħażagħ u Kultura: Jista' l- Ministru jwieġeb:-

(a) Għaliex ħaddiema tal- Cable TV qed ikunu ta' ostakolu f'imblukkar ta' toroq fil-ħidma ta' tqegħid tal-cables u dan ta' dannu għat-traffiku u pedestrians li jkun fit-toroq?

(b) Għaliex mhux qed isiru signs adekwati qabel kull triq fejn ikun se jinbeda xogħol fuq il-cables?

(c) It-Traffic Control Board jiġi avżat li se jsiru xogħol mill-ħaddiema tal-Cable TV fit- toroq ta' Malta?

(d) Għaliex ġew imblokkati Triq Sta.

Elia u Triq Sant'Anglu (San Ġiljan) fejn anke residenti ma setgħux jidħlu f'darhom minħabba materjal u inġenji oħra fit- toroq imsemmija?

ONOR.

MICHAEL FRENDO: Il- Kumpannija tal-Cable TV hija waħda privata.

Nissuġġerixxi lill-Onor.

Interpellant jagħmel id-domanda tiegħu lill- Ministru responsabbli mill-Pulizija.

Dip tas-Sahha,Maurice Zarb Adami gree,Dip tas-Sahha,Maurice Zarb Adami gall,Dip tas-Sahha,Maurice Zarb Adami DIPARTIMENT TAS-SAĦĦA - MAURICE ZARB ADAMI

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Jista' l-Ministru jikkonferma li l-ispiżjar Maurice Zarb Adami ġie appuntat Spiżjar/ Analista fid-Dipartiment tas- Saħħa?

Jekk fl-affermattiv, dan l- appointment sar fl-aħħar għażla li saret għall-ispiżjara/ analisti?

ONOR.

LOUIS GALEA: Il- Kummissjoni għas-Servizz Pubbliku qed tikkonsidra r- riżultat ta' l-interviews ta' l-applikanti għal post ta' Spiżjar/Analista skond l-aħħar sejħa.

L-ispiżjar Maurice Zarb Adami hu wieħed mill-applikanti.

Social workers buhl,Social workers gall,Social workers SOCIAL WORKERS

L-ONOR.

LOUIS BUHAGIAR staqsa lill-Ministru ta' l- Intern u Żvilupp Soċjali: Kemm saru home visits minn social workers liċ-ċittadini anzjani?

X'kienet il-klassifikazzjoni ta' għajnuniet li saru b'riżultat ta' dawn il-visti?

Kemm minn dawn saru fuq bażi ta' rutina mingħajr ma kienet inċentivata mill-anzjan innifsu, familjarji tiegħu jew health care professionals?

ONOR.

LOUIS GALEA: Ninsab informat li f'dawn l-ahhar tliet xhur, is- 'social workers' li jahdmu fid-Dipartiment ghall-Kura ta' l-Anzjani ghamlu 735 'home visits' lic-cittadini anzjani.

Il-klassifikazzjoni ta' ghajnuniet li saru b'rizultat ta' dawn il-visti hija:

'Assessments' biex anzjani jigu ammessi fid-Djar ta' l- Anzjani - 79 zjara.

'Assessments' biex anzjani jinghataw is-servizz ta' Kura u Ghajnuna fid- Dar - 434 zjara.

'Assessments' biex persuni jinghataw il-Pensjoni tal-Wens - 44 zjara.

'Assessments' biex persuni jinghataw is-servizz tat- 'Telecare' - 45 zjara.

Kazijiet meta anzjani jirritornaw lura d-dar mill- isptar - 31 zjara.

Kazijiet socjali ta' natura generali - 102 zjara.

Minn dawn iz-zjarat, 273 zjara fuq bazi ta' rutina minghajr ma kienu ncentivati mill-anzjani nfushom, mill- familjari taghhom jew minn 'health care professionals'.

Zurrieq,Wied Fulija,Mizbla buhl,Zurrieq,Wied Fulija,Mizbla falm,Zurrieq,Wied Fulija,Mizbla ZURRIEQ: WIED FULIJA - MIŻBLA

L-ONOR.

LOUIS BUHAGIAR staqsa lill-Ministru għall- Ambjent: Hemm xi ħsieb jew pjanijiet biex jinstab post alternattiv għall-miżbla ta' Wied Fulija limiti taż-Żurrieq, li hija ta' nkonvenjenza kbira liċ-ċittadini tal- ħames distrett?

Jekk iva, meta dawn se jiġu mħaddma u attivati?

ONOR.

MICHAEL FALZON: Mhux il-ħsieb li l-miżbla ta' Wied Fulija tingħalaq għalissa iżda żgur li l-inkonvenjent, li rrefera għalihom l-Onor.

Membru dalwaqt jonqsu jekk mhux jispiccaw.

Hekk kif jibda jaħdem l- impjant tal-composting ta' Sant'Antnin, se tkun biss il- parti inorganika ta' l-iskart domestiku li se tispicca fil- fulija, preciżament dik il- parti li mhix tajba biex isir compost.

Din il-parti inorganika (l- aktar ħġieġ, injam u plastic) ma tantx tippreżenta problemi ta' riħa u m'għandiex l-istess tendenza, li għandu ż- żibel organiku, li tieħu n-nar faċilment.

Skejjel,Junior Lyceum,Ghalliema musp,Skejjel,Junior Lyceum,Ghalliema mifu,Skejjel,Junior Lyceum,Ghalliema SKEJJEL: JUNIOR LYCEUM - GĦALLIEMA

L-ONOR.

PHILIP MUSCAT staqsa lill-Ministru ta' l- Edukazzjoni u Riżorsi Umani: Kemm hemm teachers neqsin u t- tfal għadhom mingħajr tagħlim tas-suġġett rispettiv f'kull Junior Lyceum separatament bniet/subien?

F'liema huma dawn is-suġġetti u f'liema forms?

ONOR.

UGO MIFSUD BONNICI: Nagħti tweġiba f'xi seduta oħra.

Dredging works spil,Dredging works falm,Dredging works DREDGING WORKS

L-ONOR.

LINO SPITERI staqsa lill-Ministru għall- Ambjent: X'xogħol ta' dredging works sar għall-gvern f'dawn l- aħħar ħames snin, sena sena?

Min għamlu?

Kemm kien il-ħlas f'kull każ?

Għaliex ingħata xogħol lill- kumpanniji barranin meta seta' sar minn Maltin?

ONOR.

MICHAEL FALZON: Tweġiba tingħata f'seduta oħra.

Dredging works spil,Dredging works zamf,Dredging works DREDGING WORKS

L-ONOR.

LINO SPITERI staqsa lill-Ministru għat- Trasport u Komunikazzjoni: X'xogħol ta' dredging works sar għall-gvern f'dawn l-aħħar ħames snin, sena sena?

Min għamlu?

Kemm kien il-ħlas f'kull każ?

ONOR.

FRANCIS ZAMMIT DIMECH: Ix-xoghlijiet ta' "dredging" li saru matul dawn l-ahhar hames snin, fuq ordni tad-Dipartiment tal-Portijiet jew ta' l- Awtorita' Marittima ta' Malta, flimkien ma' l-ammonti li thallsu lill- kuntratturi, huma kif jidhru hawn taht:

Is-snin imsemmija huma meta sar ix-xoghol, izda mhux bilfors meta thallas.

SENA 1988

LOKAL HLAS

Gun Wharf Lm 92,486 Moll tal-Faham Lm 14,360 Fuel Wharf Lm151,850 Il-Maghluq (Marsaxlokk) Lm 77,375

SENA 1989

Gun Wharf Lm 45,986 Moll tal-Faham Lm 6,500 Moll tal-Kurcifiss Lm 13,680

SENA 1990

Fuel wharf Lm363,150 Moll tal-Kurcifiss Lm 80,000 Mgarr, Gozo Lm 76,000

SENA 1991

Gun Wharf Lm 50,278 Old Customs/Lab Wharf Lm 60,800 Moll tal-Kurcifiss Lm103,000 Moll ta' Lazzarett Lm111,393

SENA 1992

Old customs/Lab Wharf Lm 39,900 Xatt ta' Pinto Lm 48,000

F'zewg kazi biss, jigifieri il-Maghluq ta' Marsaxlokk u l- Imgarr, Ghawdex, il-kuntratturi kienu Kalaxlokk Company Ltd.

Fil-kazi l-ohra kollha, il- kuntratturi kienu Dredging Works Company Limited.

Bhalma jidher hawn fuq, l- ebda xoghol li nghata mid- Dipartiment tal- Portijiet jew mill-Awtorita' Marittima ta' Malta f'dawn l-ahhar hames snin ma nhadem minn kumpaniji barranin.

Power Station,Marsaxlokk velg,Power Station,Marsaxlokk zamf,Power Station,Marsaxlokk POWER STATION - MARSAXLOKK

L-ONOR.

GEORGE VELLA staqsa lill-Ministru għat- Trasport u Komunikazzjoni: Jista' l-Ministru jgħid x'tagħbija għandu fuqu dak il- vapur li hemm sorġut max-xatt tal-Power Station ta' Marsaxlokk?

Jista' l-Ministru jserraħ moħħ in-nies li t-tagħbija mhijiex ta' natura velenuża, għaliex fejn huwa sorġut, jinsab f'periklu li jekk jidħol maltemp qawwi u l-vapur jiġrilu xi ħsara, dan jirrovina l-port ta' Marsaxlokk?

ONOR.

FRANCIS ZAMMIT DIMECH: Il-vapur li hemm sorgut max- xatt tal-Power Station ta' Marsaxlokk ghandu fuqu taghbija ta' "urea formaldehyde resin" u "phenol formaldehyde resin" kif ukoll 40 barmil tal- plastika "formaldehyde (polifor 37)".

Skond taghrif lokali kif ukoll minn informazzjoni miksuba mill- International Maritime Organization, din il- merkanzija m'hijiex imnizzla fil-Kodici Internazzjonali ta' Tghabija Marittima Perikoluza (IMDG), u lanqas ma hija ta' theddid ghat-tniggis tal-bahar.

Marsaxlokk,Bunkering fil-port velg,Marsaxlokk,Bunkering fil-port zamf,Marsaxlokk,Bunkering fil-port MARSAXLOKK - BUNKERING FIL-PORT

L-ONOR.

GEORGE VELLA staqsa lill-Ministru għat- Trasport u Komunikazzjoni: Jista' l-Ministru jgħid jekk ir-regolamenti li ma jippermettux bunkering ta' żjut 'il ġewwa minn ċertu bogħod mix-xtut tagħna tbiddlux?

Għaliex qiegħed isir bunkering proprju fil-port ta' Marsaxlokk?

ONOR.

FRANCIS ZAMMIT DIEMCH: Ma jezistux regolamenti li ma jippermettux bunkering ta' zjut 'il gewwa minn certu boghod mix-xtut.

Permessi biex isir bunkering fil-port ta' Marsaxlokk jinghataw biss ghal raguni valida, bhal nghidu ahna maltemp qawwi barra l-port.

Kull kaz jigi ttrattat ghalih, u l-bunkering isir taht kundizzjonijiet specifici maghmula mill-Awtoritajiet kompetenti biex jizguraw li jigu osservati l-mizuri kollha xierqa, fosthom assigurazzjoni ghall-hlas ta' danni f'kaz ta' tniggis ta' ibhra u xtut.

Child Day Centres bril,Child Day Centres gall,Child Day Centres CHILD DAY CENTRES

L-ONOR.

LEO BRINCAT staqsa lill-Ministru ta' l- Intern u Żvilupp Soċjali: Fiex waslu l-pjani tal-Gvern li jintroduci c-Child Day Centres?

Dawn se jitwaqqfu fl- industrial estates jew fl- ibliet u l-irħula fejn jgħixu l-ħaddiema li huma ommijiet?

ONOR.

LOUIS GALEA: S'issa l- Gvern waqqaf 'Child-Day Care Centre', fl- Isptar Zammit Clapp u qed ilesti li jiftah iehor fl-Isptar San Luqa.

Il- ftuh ta' dawn ic-centri huwa mizura ohra biex tghin lill-infermiera nisa jkomplu fl-impieg taghhom ukoll meta jkunu qed irabbu t- tfal zghar.

Il-bini ghac-'Child-Day Care Centre' fil-Qasam Industrijali f'Bulebel tlesta u bhalissa qieghed fil-fazi ta' l- arredament.

Il-'Working Committee' lesta wkoll 'guidelines' li ser iservu bhala bazi ghar- regolamenti li jirregolaw it-tmexxija ta' 'Child-Day Care Centres'.

Il- preparazzjonijiet ghal din il- legislazzjoni waslu kwazi fit- tmiem taghhom qabel ma jitressqu ghall-approvazzjoni tal-Kabinett.

F'dawn l-ahhar sentejn fil- pajjiz tqanqal certu dibattitu dwar 'Child- Day Care Centres' ghat-tfal taht it-tliet snin.

Izda, minkejja d-diskors li sar s'issa, xorta wahda jidher li ghad m'hawnx qbil generali dwar fejn u kif ghandhom jitwaqqfu dawn ic-centri, u minn min ghandhom ikunu ffinanzjati.

F'Settembru li ghadda, gie ippublikat rapport fuq 'In-Nisa fl-Oqsma Industrijali'.

Dan sar wara stharrig dwar aspetti tal-qaghda u l-htigijiet ta' dawn in-nisa mic-'Centru ghall- Izvilupp tal-Partecipazzjoni tal- Haddiema' ta' l-Universita' ta' Malta, fuq talba tal- 'Kummissjoni ghall- Avvanz tal- Mara'.

Minn dan ir-rapport johrog li mhux in-nisa kollha huma unanimi dwar il-htiega ta' dawn ic-centri.

Lanqas ma jidher li ghandhom idejat ghal kollox cari dwar min ghandu jmexxi dawn ic-centri u min ghandu jhallas ghalihom.

B'dankollu hafna mill-haddiema li jahdmu 'full time' fl- oqsma industrijali lesti li jhallsu mizata ghall-uzu tac-centri basta din tkun ragonevoli.

Mill-istharrig johrog ukoll li l-parti l-kbira tal- haddiema jippreferu li c-centri jitwaqqfu fl-ibliet u rhula fejn jghixu l- haddiema li huma ommijiet, u mhux fl-oqsma industrijali.

Ta' min jinnota li ser isir 'seminar' fil-31 ta' Ottubru, organizzat mill- 'Kummissjoni ghall-Avvanz tal-Mara', proprju biex jiddiddiskuti r-rapport u r-rakkomandazzjonijiet fuq - 'In-Nisa fl-Oqsma Industrijali'.

Skejjel,Junior Lyceum,Kotba musp,Skejjel,Junior Lyceum,Kotba mifu,Skejjel,Junior Lyceum,Kotba SKEJJEL - JUNIOR LYCEUM - KOTBA

L-ONOR.

PHILIP MUSCAT staqsa lill-Ministru ta' l- Edukazzjoni u Riżorsi Umani: Jista' l-Ministru jgħid hemmx studenti fil-Junior Lyceums (bniet u subien separatament) li għadhom mingħajr kotba?

Liema huma dawn il-kotba u f'liema forms?

Se jittieħdu passi sabiex dan in-nuqqas jispicca?

ONOR.

UGO MIFSUD BONNICI: L- uffiċjali kompetenti tad- dipartiment għarrfuni li ma jafu bl-ebda skola leċeali li fiha ma tqassmux il-kotba kollha.

Registrazzjoni ghax-xoghol refa,Registrazzjoni ghax-xoghol Registrazzjoni ghax-xoghol REĠISTRAZZJONI GĦAX-XOGĦOL

L-ONOR.

ANTON REFALO staqsa lill-Ministru ta' l- Edukazzjoni u Riżorsi Umani: Kemm kien hemm nies Għawdxin jirreġistraw taħt l-ewwel parti u t-tieni parti f'Jannar ta' l- 1990, f'Dicembru ta' l-1990, f'Jannar ta' l-1991 f'Dicembru ta' l-1991, f'Jannar ta' l- 1992, f'Mejju ta' l-1992 u f'Settembru ta' l-1992?

ONOR.

UGO MIFSUD BONNICI: Iċ-ċifri mitluba mill-Onor.

Interpellant huma dawn:-

JAN'90 DIĊ'90 JAN'91 DIĊ'91

L-ewwel parti tar-reġistru 517 569 576 851

It-tieni parti tar-reġistru 28* 20* 18* 15*

JAN'92 MEJ'92 SET'92

L-ewwel parti tar-reġistru 854 897* 821*

It-tieni parti tar-reġistru 16* 32* 34*

*Dawn il-figuri ma ġewx ippubblikati.

Gozo Agricultural Products refa,Gozo Agricultural Products mifu,Gozo Agricultural Products GOZO AGRICULTURAL PRODUCTS

L-ONOR.

ANTON REFALO staqsa lill-Ministru ta' l- Edukazzjoni u Riżorsi Umani: Jista' l-Ministru jispjega kif ħaddiema regolari li kienu ddaħħlu mill-Labour Office f'Għawdex biex jaħdmu fil-GAP f'Għawdex, meta din il- kumpannija ngħatat lill-privat, lil dawn naqsilhom il-paga u l- istess ħaddiema li kienu regolari ħarġu jirreġistraw?

Jidhirlu l-Ministru li dawn il-ħaddiema regolari kien jixirqilhom aħjar u l-gvern preżenti messu sabilhom xogħol bħal dawk il-ħaddiema irregolari li kienu jaħdmu ma' l-istess kumpannija?

ONOR.

UGO MIFSUD BONNICI: Il-kumpannija Gozo Agricultural Products ġiet likwidata wara konsultazzjonijiet li saru mill-MIMCOL mal-Union li tirrappreżenta l-ħaddiema.

Il- MIMCOL offriet li tgħin lill- ħaddiema konċernati isibu impieg alternattiv, iżda dawn ma laqgħux l-offerta.

Il-ħaddiema irregolari bħal ħaddiema oħrajn irregolari qed issirilhom offerta ta' impieg mal-Gvern fi Grupp "A" skond il-policy imħabbra fil- Budget.

Gozo Agricultural Products refa,Gozo Agricultural Products bong,Gozo Agricultural Products GOZO AGRICULTURAL PRODUCTS

L-ONOR.

ANTON REFALO staqsa lill-Ministru għas- Servizzi Ekonomiċi: X'inhi r- raġuni li l-Gozo Agricultural Products Ltd ingħatat lill- privat?

Ħarġu xi forma ta' tenders?

Jista' l-Ministru jispjega kif l-individwu koncernat iddaħħal jaħdem hemm qabel ma fil-fatt ħarġet l-offerta relattiva?

Sar il-kuntratt relattiv, u jekk sar, x'inhuma l- kondizzjonijiet li jirregolaw dan il-kuntratt?

ONOR.

GEORGE BONELLO DU PUIS: Bħalissa l-kumpannija Gozo Agricultural Products Ltd qegħda f'stat ta' likwidazzjoni u qegħdin isiru sforzi kbar mil-likwidatur flimkien mal- kummissarju ta' l-Artijiet sabiex sew l-assi tal- kumpannija kif ukoll l-art ikkonċernata jiġu offruti b'tender.

Ghawdex,Rabat,Latrina refa,Ghawdex,Rabat,Latrina falm,Ghawdex,Rabat,Latrina GĦAWDEX: RABAT - LATRINA

L-ONOR.

ANTON REFALO staqsa lill-Ministru għall- Ambjent: Jidhirlu l- Ministru illi l-post fejn qiegħed jiġi rranġat biex jintuża bħala public convenience fejn ic- Cittadella, f'Għawdex huwa post inadegwat?

Ta min kienet l-idea li l- istess public convenience issir fejn fil-fatt qiegħda ssir?

ONOR.

MICHAEL FALZON: Tweġiba tingħata f'seduta oħra.

Sptarijiet,Craig,Spizjara refa,Sptarijiet,Craig,Spizjara gall,Sptarijiet,Craig,Spizjara SPTARIJIET: CRAIG - SPIŻJARA

L-ONOR.

ANTON REFALO staqsa lill-Ministru ta' l- Intern u Żvilupp Soċjali: X'inhija r-raġuni illi t-tlett Għawdxin li ħadu d-diploma ta' spiżjara din is-sena, ma ġewx accettati li jaħdmu fl-Isptar Craig f'Għawdex u minflokhom intbagħtu f'Għawdex persuni residenti f'Malta?

Jaf il-Ministru illi dawn kellhom jmorru jirreġistraw?

ONOR.

LOUIS GALEA: L- Ispizjara msemmija mill-Onor.

Membru ghad iridu japplikaw biex l-ewwel jigu mpjegati mal- Gvern.

Diga' ttiehdu passi biex tohrog sejha ohra ghall- applikazzjonijiet ghall-mili ta' postijiet ta' spizjara fuq bazi permanenti.

Ghawdex,Xewkija,Qasam industrijali refa,Ghawdex,Xewkija,Qasam industrijali mifu,Ghawdex,Xewkija,Qasam industrijali GĦAWDEX: XEWKIJA - QASAM INDUSTRIJALI

L-ONOR.

ANTON REFALO staqsa lill-Ministru ta' l- Edukazzjoni u Riżorsi Umani: Kemm kien hemm ħaddiema jaħdmu fil-Qasam industrijali tax- Xewkija, Għawdex f'Jannar, f'Mejju, u f'Settembru ta' din is-sena?

ONOR.

UGO MIFSUD BONNICI: L- għadd ta' ħaddiema jaħdmu fil- Qasam Industrijali tax-Xewkija hu dan:-

Jannar 1992 - 909 Mejju 1992 - 774 Settembru 1992 - 773

Sptarijiet,Comb fid-demm farm,Sptarijiet,Comb fid-demm gall,Sptarijiet,Comb fid-demm SPTARIJIET - COMB FID-DEMM

L-ONOR.

MICHAEL FARRUGIA staqsa lill-Ministru ta' l- Intern u Żvilupp Soċjali: Kemm-il survey sar fuq ic-comb fid-demm f'Malta f'dawn l- aħħar ħames snin?

Kienu ġew ippubblikati r- riżultati?

Jekk le, jistgħu jiġu ppubblikati?

X'passi ttieħdu fuq dawn ir- riżultati?

ONOR.

LOUIS GALEA: Ma saru ebda 'surveys' fuq ic-comb fid- demm f'Malta fl-ahhar hames snin.

F'dawn l-ahhar snin, l-enfasi fuq il-problema tac-comb f'Malta inghatat aktar sabiex jigu mnaqqsa jew eliminati r- ragunijiet ghal comb gholi fil- poplu Malti.

Mix-xoghol li sar instab li l-uzu fil-fran ta' injam mizbugh b'zebgha bic-comb u ta' zejt uzat tal-karozzi kien qieghed jikkontamina l- hobs bic-comb.

Saret 'survey' fuq il-fran ta' Malta u Ghawdex fejn instab li hafna mill-fran kienu kontaminati bic-comb.

Ghaldaqstant dawn il-fran gew l-ewwelnett imnaddfa.

Saru wkoll proposti li bil-mod il- fran ghandhom jinqalbu ghal sistemi ohra.

Bhala mizuri, gew introdotti regolamenti li jipprojbixxu l- uzu ta' dawn il-materjali fil- fran u xi furnara ttellghu l- qorti.

Giet organizzata (mill- Ministeru ta' l-Ambjent) sistema sabiex jingabar iz-zejt uzat mill- garaxxijiet sabiex dan jinharaq fil-'Power Station', sakemm jinstabu mezzi aktar adattati ghal kif wiehed jista jiddisponi minn dan il- materjal.

Giet imwaqqfa l- importazzjoni u l-manifattura ta' zebgha bic-comb ghal uzu domestiku u beda jigi ntrodott il-'petrol' bla comb.

Ser isir 'survey' ghal tard din is-sena sabiex wiehed jista' jarbel l- effett tal- mizuri li ttiehdu.

Dan ma setax isir qabel peress li jridu snin sabiex il-mizuri jkollhom xi effett.

Skejjel,Mosta,Primarji farm,Skejjel,Mosta,Primarji mifu,Skejjel,Mosta,Primarji MOSTA - SKEJJEL PRIMARJI

L-ONOR.

MICHAEL FARRUGIA staqsa lill-Ministru ta' l- Edukazzjoni u Riżorsi Umani: Tfal li jattendu l-iskola Primarja ta' Grognet Str, Mosta u li joqogħdu taż-Żokrija l- Mosta m'għandhomx trasport mid- dar għall-iskola u lura.

Hemm xi ħsieb li dan l- inkonvenjent jonqos?

ONOR.

UGO MIFSUD BONNICI: Ir-residenti li joqogħdu taż- Żokrija il-Mosta m'għandhomx trasport għall-iskola u lura għax id-distanza mhix waħda li tirrikjedi l-provvista ta' trasport.

Skejjel,Specjali,Fizjoterapisti farm,Skejjel,Specjali,Fizjoterapisti mifu,Skejjel,Specjali,Fizjoterapisti Skejjel,Specjali,Speech Therapists farm,Skejjel,Specjali,Speech Therapists mifu,Skejjel,Specjali,Speech Therapists SKEJJEL SPEĊJALI - FIŻJOTERAPISTI

L-ONOR.

MICHAEL FARRUGIA staqsa lill-Ministru ta' l- Edukazzjoni u Riżorsi Umani: F'dawn l-aħħar ħames snin kemm saru korsijiet u kemm iggradwaw fiżjoterapisti u speech therapists għall-iskejjel specjali?

ONOR.

UGO MIFSUD BONNICI: Tlabt lill-Universita' tgħad- dili l- istatistika relattiva.

Skejjel,Ezamijiet medici farm,Skejjel,Ezamijiet medici mifu,Skejjel,Ezamijiet medici SKEJJEL - EŻAMIJIET MEDIĊI

L-ONOR.

MICHAEL FARRUGIA staqsa lill-Ministru ta' l- Edukazzjoni u Riżorsi Umani: Tfal li ġew eżaminati l-ewwel darba mill-ischool medical officers u li kien hemm il- possibilita' li kellhom jagħmlu xi tip ta' operazzjoni ġew riferuti għand specjalisti li jaħdmu fil-privat biss, mingħajr ma' tawhom l-option li jagħżlu bejn vista fil-privat jew vista f'dipartiment governattiv.

Hemm xi regola fuq ir-Referrals għand specjalisti mill-ischool medical officers?

ONOR.

UGO MIFSUD BONNICI: Naħseb li hemm xi diżgwid.

It- tobba fis- servizz mediku ta' l- iskejjel huma impjegati mal- Gvern fid-Dipartiment tas-Saħħa u joperaw fl-ambitu tas-servizz sħiħ mogħti mill-Gvern fl- isptarijiet u l-polikliniċi tiegħu.

Qormi,Permess tal-bini manc,Qormi,Permess tal-bini falm,Qormi,Permess tal-bini QORMI - PERMESSI TAL-BINI

L-ONOR.

CHARLES MANGION staqsa lill-Ministru għall- Ambjent: B'referenza għall- applikazzjoni PAPB 3235/91 dwar permess tal-bini f'Ħal Qormi, jista' l-Ministru jispjega x'inhi r-raġuni għaliex il-PAPB qed jirrifjuta li l-kantuniera jagħmilha fi splay bħal ma hija il-kantuniera fil-qrib fl- istess triq jew akwata?

ONOR.

MICHAEL FALZON: Tweġiba tingħata f'seduta oħra.

Qormi,Triq l-ahwa Zammit,Bini ta' garages manc,Qormi,Triq l-ahwa Zammit,Bini ta' garages falm,Qormi,Triq l-ahwa Zammit,Bini ta' garages QORMI: TRIQ L-AĦWA ZAMMIT - BINI TA' GARAGES

L-ONOR.

CHARLES MANGION staqsa lill-Ministru għall- Ambjent: Jista' l-Ministru jgħid:

(1) kif f'zona residenzjali fi Triq l-Aħwa Zammit, Qormi ngħata permess għall-bini ta' garages kbar għolja madwar 16- il filata għall-skopijiet industrijali?

(2) Jaf il-Ministru illi dan l-internal development li jinsab fi triq imsemmija huwa mibni fuq żewġ sulari, u issa tfasslet rampa biex jinbena it- tielet sular ta' garages u dan meta internal development, aktar minn sular wieħed ma jistax jinbena?

ONOR.

MICHAEL FALZON: Ix- xogħol in kwestjoni nbena skond il-pjanti approvati mill-PAPB bin-numru PB 3726/82 bid-data ta' 30 ta' Settembru, 1992.

Ebda rampa ma nbniet għall- livell tat-tieni sular.

L- unika rampa li teżisti hi sa l- ewwel sular biss.

Din l-area fejn ħareġ dan il- permess hi kkonsidrata bħala semi- industrial.

Trade Description Act farm,Trade Description Act gatl,Trade Description Act TRADE DESCRIPTION ACT

L-ONOR.

MICHAEL FARRUGIA staqsa lill-Ministru għan- Nutrizzjoni, Biedja u Sajd: Jista' l-Ministru jirrispondi l-mistoqsijiet parlamentari numri 3374/3921 li kienet saret lill-Ministru tal-kummerċ?

ONOR.

LAWRENCE GATT: In- nies li tressqu l-Qorti taħt it-Trade Descriptions Act kienu wieħed fl-1987, erbgħa fl-1989 u wieħed fl-1990.

Hemm każ wieħed pendenti.

Din il-liġi hija komplessa u wieħed jieħu riżultati aħjar u aktar malajr jekk il-bejjiegħ maħsub li kiser il-liġi flok jittella' il-Qorti jingħata twessijiet biex jaġġorna ruħu jew jintlaħaq ftehim bonarju miegħu fl-interess tal-konsumatur.

Każi bħal dawn li ġew irrekordjatai kien hemm:-

1986 - 3 1987 - 6 1988 - 5 1989 - 8 1990 - 8 1991 - 53 1992 - 58 (sa Settembru)

Direttament fuq dan ix-xogħol kien hemm dejjem, Enforcement Officer wieħed.

Il-Ministeru beħsiebu japponta aktar uffiċjali fuq xogħol simili hekk kif jgħaddu liġijiet ġodda mill-Parlament dwar il-Ħarsien tal- Konsumatur.

Mqabba,Church Square,Ipparkjar velk,Mqabba,Church Square,Ipparkjar gall,Mqabba,Church Square,Ipparkjar IMQABBA: CHURCH SQUARE - IPPARKJAR

L-ONOR.

KARMENU VELLA staqsa lill-Ministru ta' l- Intern u Żvilupp Soċjali: Nixtieq niġbed l-attenzjoni għall-mistoqija parlamentari numru 31891 fejn kont staqsejt jekk il-Ministru jistax jieħu ħsieb biex ma jsirx parking ta' karozzi fi sqaq Numru 2 Church Square, Mqabba, peress li dan il-parking ta' karozzi barra li hu skomdu għall-abitanti ta' dan l-isqaq jista' jimblokka d- dħul ta' vetturi oħra bħal ambulanza, eċċ.

Peress li għaddew tmien xhur minn mindu saret din il- mistoqsija parlamentari, ma ttieħdu l-ebda passi, jista' l- Ministru jara biex jieħu passi mill-aktar fis possibbli?

ONOR.

LOUIS GALEA: Id- Dipartiment tax-xoghlijiet diga' gie mitlub iwahhal tabelli 'No Parking' f'din il- lokalita'.

Pulizija,SAG f'Ghawdex abew,Pulizija,SAG f'Ghawdex gall,Pulizija,SAG f'Ghawdex GĦAWDEX - PULIZIJA SAG

L-ONOR.

WISTIN ABELA staqsa lill-Ministru ta' l- Intern u Żvilupp Soċjali: Jista' l-Ministru jgħid għalfejn group ta' l-SAG qegħdin ta' spiss jitilgħu Għawdex bi tliet vannijiet, żewġ muturi u helicopter jagħmel sorveljanza kontinwa, anke matul il-vjaġġ tal-vapur bejn Malta u Għawdex?

Jista' l-Ministru jgħid jekk hux sewwa li Personnel Armati bil-machine guns, revolvers u lbies bullet proof vest jitilgħu fuq l-istess vapur li jkun personnel ċvili Maltin u Għawdxin u aktar u aktar turisti?

Jista' l-Ministru jassigura lil pubbliku ġenerali li wieħed mill- vannijiet li jkun imsakkar u mingħajr twieqi ma jkunx iġorr munizzjon u esplussiv li jistgħu jkunu perikolużi?

ONOR.

LOUIS GALEA: Ma jaghmilx sens li wiehed jaghti taghrif minn qabel dwar xoghol li tkun qed taghmel il-Pulizija b'mod li jistghu jiehdu vantagg il-kriminali u dawk li jkunu qed jiksru l-ligi.

Ninsab assigurat li l- prezenza ta' membri ta' l- S.A.G. u l-vetturi taghhom fuq il-vapur t'Ghawdex ma huma ta' l-ebda periklu.

Forzi Armati ta' Malta,Patrol boats abew,Forzi Armati ta' Malta,Patrol boats fene,Forzi Armati ta' Malta,Patrol boats AFM - PATROL BOAT

L-ONOR.

WISTIN ABELA staqsa lill-Prim Ministru: Liema huma l-Patrol boats li nbiegħu dawn l-aħħar sentejn, kemm inbiegħu u lil min?

Jista' l- Prim Ministru jgħid jekk hemmx ħsieb li jinbiegħu oħrajn fil-futur qarib?

ONOR.

EDDIE FENECH ADAMI:L- informazzjoni mitluba mill- Onor. Membru qed tingħata hawn taħt:

P.C. 25 Lm6,750 - Messrs S.P.& D. Co.Ltd

P.C. 22 Lm1,505.50 - Mr Francis Cremona

P.C. 26 Lm6,175 - Messrs S.P.& D. Co.Ltd

Il-bejgħ sar wara sejħa għall-offerti skond il- proċedura normali.

Irrid ngħid ukoll li nbdew il-proċeduri meħtieġa biex patrol boat oħra, il-P.C. 28, tkun tista tinbiegħ.

Forzi Armati ta' Malta,Patrol boats abew,Forzi Armati ta' Malta,Patrol boats fene,Forzi Armati ta' Malta,Patrol boats AFM - PATROL BOATS

L-ONOR.

WISTIN ABELA staqsa lill-Prim Ministru: Peress li ż-żewġ patrol boats condor plus li nxtraw dan l- aħħar mill-Germanja mhumiex adattati għall-shore patrols u għalhekk ma jistgħux jintużaw fuq xogħol li soltu jsir mill- Maritime Unit tal-Forzi Armati ta' Malta (tant li s'issa dawn għadhom ma tħaddmux ħlief għall-Sea Trial Runs ta xi siegħa), jista' l- Prim Ministru jgħid x'se jkun ix-xogħol tagħhom?

ONOR.

EDDIE FENECH ADAMI: Ninsab informat li dawn il- vapuri tat-tip KONDOR fil-fatt ma nxtrawx biex jagħmlu xogħol ta' inshore patrols li għalih huma aktar adattati l-patrol boats l-oħra ta' l-Iskwadra Marittima tal-Forzi Armati ta' Malta.

Il-vapuri nxtraw għal skopijiet ta' sorveljanza fil- bogħod, għal skopijiet ta' salvataġġ f'każ ta' xi inċident serju fuq il-baħar u għal attivitajiet oħra.

Naħseb li l-Onor.

Membru japprezza kemm kienu meħtieġa dawn il-vapuri għas-sigurta' tal-pajjiż.

Irrid ngħid li mhijiex korretta l-asserzjoni li għamel l-Onor.

Membru li dawn il- vapuri għadhom ma tħaddmux ħlief għal sea trial runs ta' xi siegħa.

Għal kuntrarju, dawn qed jaħdmu regolarment skond programm imfassal għalihom.

Forzi Armati ta' Malta,Maritime Unit abew,Forzi Armati ta' Malta,Maritime Unit fene,Forzi Armati ta' Malta,Maritime Unit AFM - MARITIME UNIT

L-ONOR.

WISTIN ABELA staqsa lill-Prim Ministru: Jista' l-Prim Ministru jgħid jekk hemmx staff biżżejjed fil- Maritime Unit biex jitħaddmu l- Patrol boats kollha li hemm fil-Forzi Armati ta' Malta?

ONOR.

EDDIE FENECH ADAMI: Jien informat li l-iskwadra Marittima tal-Forzi Armati ta' Malta għandha membri biżżejjed biex tħaddem il-patrol boats kollha li għandha, naturalment sakemm dawn il-boats ma jitħaddmux kollha f'daqqa.

Fil-fatt, m'hemm l-ebda ħtieġa biex il-boats jitħaddmu f'daqqa.

B'danakollu rrid ngħid li biex jimtela' l-establishment li hemm stabbilit għal din l- Iskwadra, iridu jiġu ngaġġati aktar nies.

Qed jittieħdu l- passi meħtieġa biex, b'mod ġenerali, ir-rata ta' l-ingaġġ fil-Forzi Armati ta' Malta titjieb.

Forzi Armati ta' Malta,Riorganizzazzjoni abew,Forzi Armati ta' Malta,Riorganizzazzjoni fene,Forzi Armati ta' Malta,Riorganizzazzjoni AFM - RIORGANIZZAZZJONI

L-ONOR.

WISTIN ABELA staqsa lill-Prim Ministru: Jista' l-Prim Ministru jgħid jekk ir-ri-organizzazzjoni tal- Forzi Armati ta' Malta tant imwiegħda saritx, u jekk saret meta u x'tibdil sinifikanti sar b'din ir-ri- organizzazzjoni?

ONOR.

EDDIE FENECH ADAMI: Ir- riorganizzazzjoni tal-Forzi Armati ta' Malta mhix xi proċess li jista' jitwettaq mil-lum għal għada, iżda fuq medda ta' żmien li matulha jridu jinkisbu r-riżorsi meħtieġa għal din il- bidla, jiġifieri n-nies, it-tagħmir, u l-opportunitajiet għat-taħriġ.

B'danakollu diġa' sar ħafna u nirreferi lill-Onor.

Membru għat-tweġiba li tajt għall- mistoqsija parlamentari numru 434.

Minn meta tajt dik it-tweġiba kien hemm aktar żviluppi:

(i) ir-ridistribuzzjoni tal- membri ta' l-Armata skond il-ħteġijiet ta' l- istruttura l- ġdida issa twettqet;

(ii) il-Kap Kmandant ħatar numru ta' Bordijiet ta' Fizzjali li qed jieħdu ħsieb ir-ridistribuzzjoni fejn din hija meħtieġa ta' l-armi, tat- tagħmir u ta' l-istores;

(iii) saru numru ta' eżerċizzji għar-reklutaġġ ta' nies meħtieġa skond il- pjan tar-riorganizzazzjoni, per eżempju għall-Iskwadra ta' l- Ajru, għar- Revenue Security Corps, għall-Air Traffic Control Corps u għall-Fire Section ta' l-Airport Company.

Illum stess, ġew ingaġġati 61 suldat ġdid;

(iv) wasal aktar tagħmir (patrol boats u helicopters) għall-Iskwadra Marittima u għall-Iskwadra ta' l-Ajru u ngħata l-kuntratt għar- riabilitazzjoni tal-helicopters tat-tip ALOUETTE li kien ilhom weqfin għal snin twal;

(v) intbagħtu aktar ufficjali u NCOs għal taħriġ barra minn Malta fuq suġġetti marbuta mar-riorganizzazzjoni.

Forzi Armati ta' Malta,Xiri ta' radios abew,Forzi Armati ta' Malta,Xiri ta' radios fene,Forzi Armati ta' Malta,Xiri ta' radios AFM - XIRI TA' RADIOS

L-ONOR.

WISTIN ABELA staqsa lill-Prim Ministru: B'referenza għall- mistoqsija parlamentari tiegħi numru 3698 tal-15 ta' Lulju 1992 u għar- risposta tal-Prim Ministru tas- Seduta Nru. 40, b'mod partikolari parti (ii) tal- mistoqsija parlamentari tiegħi, jista' l-Prim Ministru jikkonferma li qed jittieħdu passi biex jinxtraw ir-radios UHF li jkunu adattati biex jikkomunikaw fuq il-frekwenza 118.9 MHz tat-torri tal- kontroll ta' Hal Luqa?

Jaf li s'issa dawn ma kellhomx din il- frekwenza ħlief fuq ir-radios portable?

ONOR.

EDDIE FENECH ADAMI: Ninsab informat li qed jittieħdu passi biex jinxtraw radios VHF AM fuq frekwenza ta' 118 sa 13 MHz għall-ajruplani Cessna Birddog, sabiex jiġu sostitwiti l-mezzi preżenti ta' komunikazzjoni bejn dawn l- ajruplan u l-Control Tower.

Għalkemm ir-radios li għandhom fil-preżent dawn l- ajruplani ma joperawx fuq frekwenza ta' 118.9 MHz, u kif diġa' semmejt fir-risposta li tajt għall- mistoqsija parlamentari numru 3698, minkejja li r-radios preżenti huma mudelli antiki, dawn jistgħu jikkomunikaw (u fil- fatt ikkomunikaw) mal- Control Tower fuq frekwenza oħra.

Madanakollu, inħass li jkun prudenti li sa ma' jiġu stallati r-radios il-ġodda, jintuża wkoll fuq it-Test Flights, set portable.

Birzebbugia,Triq it-Trunciera,Xoghol velk,Birzebbugia,Triq it-Trunciera,Xoghol falm,Birzebbugia,Triq it-Trunciera,Xoghol BIRZEBBUGIA - XOGĦOL FI TRIQ IT-TRUNCIERA

L-ONOR.

KARMENU VELLA staqsa lill-Ministru għall- Ambjent: Jista' l-Ministru jindaga rigward ix-xogħol ta' triq li qed issir fi Triq it- Trunċiera, Birżebbuġia?

Jien informat illi r- residenti ġibdu l-attenzjoni illi hemm xi kanen ta' l-ilma miksurin, qabel ma beda x- xogħol fuq it-triq, u dawn ingħataw risposta illi dawn il-kanen jissewwew wara li titlesta t-triq.

ONOR.

MICHAEL FALZON: Minn investigazzjoni mid-Direttur tad-Dipartiment tat-Toroq irriżulta li waqt li kien qiegħed isir xogħol ta' asfaltar ta' din it-triq il- kuntrattur witta ż-żrar qabel ma laħqu tlestew diversi house connections ta' l-ilma.

Il- Perit inkarigat ħa passi sabiex fejn kien hemm il-bżonn li jsiru dawn ix-xogħlijiet dawn isiru qabel it-triq tiġi asfaltata u nġibu nies tal- Water Services Corporation biex jagħmlu x- xogħol meħtieġ.

Madanakollu, mhux eskluż li xi nies irresponsabbli qalu d- diskors indikat mill-Onor.

Interpellant.

Id-Dipartiment tat-Toroq jinsab informat li sa nhar l- Erbgħa 14 ta' Ottubru dan ix- xogħol tal-House Connections jitlesta u t-triq tkun tista' tiġi asfaltata.

Birzebbugia,Triq l-Imnarja,Manholes velk,Birzebbugia,Triq l-Imnarja,Manholes falm,Birzebbugia,Triq l-Imnarja,Manholes BIRZEBBUGIA - MANHOLES FI TRIQ L-IMNARJA

L-ONOR.

KARMENU VELLA staqsa lill-Ministru għall- Ambjent: Jista' l- Ministru jindaga fuq ix-xogħol tat-triq li qed isir fi Triq l-Imnarja, Birżebbuġia fejn jien informat illi xi manholes eżistenti ġew mirduma mill- kuntrattur?

ONOR.

MICHAEL FALZON: Is- sistema wżata mid-Dipartiment tat-Toroq rigward manholes f'toroq li jkunu qed jiġu asfaltati għall-ewwel darba hi kif ġej: 1 Kaptelli tal-konkos jiġu mqegħda fuq il-manholes f'livell 'l isfel daqs il-ħxuna tar-road surfacing taħt il- livell propost tat-triq.

Dan isir biex iż-żrar kollu jkun jista' jiġi mwitti mingħajr ma jitwaqqgħu l- kaptelli.

2 Iż-żrar jinfirex fuq dawn il-manholes u t-triq tiġi asfaltata kollha.

3 Is-Sezzjoni tad-Drainage tidħol fuq it-triq wara li din tkun lesta u tpoġġi manholes covers tal-ħadid fondut.

Għalhekk seta' kien il-każ li ngħatat l-impressjoni li l- manholes kienu qed jintradmu mill-kuntrattur meta fil-fatt dan ma kienx qiegħed isir.

Servizz Civili,Attivisti partiggjani spil,Servizz Civili,Attivisti partiggjani fene,Servizz Civili,Attivisti partiggjani SERVIZZ CIVILI - ATTIVISTI PARTIĠĠJANI

L-ONOR.

LINO SPITERI staqsa lill-Prim Ministru: Għaliex meta f'kull partit politiku jidher biċ-ċar li hemm attivisti li huma impjegati pubblici, bla ma l-partiti għadhom jagħmlu plejtu dwar dan, f'certi każi - per eżempju biex teacher jew grad simili - jagħmilha ta' segretarju ta' każin politiku l-pulizija għadha ticcita l-Estacode u tgħid li dan hu pprojbit?

Jista' l-Prim Ministru jieħu passi remedjali?

ONOR.

EDDIE FENECH ADAMI:

1) Ir-regolamenti dwar l- attivitajiet politici minn impjegati pubblici din is-sena ġew emendati bic-Cirkolari li ħarġet fl-14 ta' Jannar 1992.

Dawn jipprovdu li waqt li tinżamm in-newtralita' politika tas-Servizz Pubbliku bħala fattur fundamentali, fl-istess ħin tingħata lill-impjegati tal-gvern aktar liberta' sabiex jeżercitaw id-drittijiet li jgawdu cittadini oħra fil-qasam ta' attivitajiet politici.

2) Dawn ir-regolamenti ġodda jagħtu l-liberta' lill- impjegati kollha mill- grad ta' Assistent Kap 'l isfel, li joħorġu bħala kandidati għall- Elezzjonijiet Ġenerali.

3) Taw ukoll iktar liberta' lill-impjegati ta' certi gradi li jieħdu sehem f'attivitajiet politici.

Dawk l-impjegati mill-grad ta' Ufficjal Eżekuttiv 'l isfel jistgħu, mingħajr ma jitolbu permezz mingħand il-Prim Ministru, jieħdu sehem f'diversi attivitajiet politici li jinkludu wkoll li jkunu ufficjali ta' partit politiku, bħalma hu s-Segretarju ta' każin politiku.

4) Il-grad ta' teacher huwa għola minn dak ta' Ufficjal Eżekuttiv.

Għalhekk skond dawn ir-regolamenti li jagħmlu parti mill-Estacode, teacher ma jistax ikun segretarju ta' partit politiku, u l-pulizija għalhekk ma' tistax toħroġ il- licenzja ta' każin f'isem teacher.

Qormi,Permess ghal hanut spil,Qormi,Permess ghal hanut gall,Qormi,Permess ghal hanut QORMI - PERMESS GĦAL ĦANUT

L-ONOR.

LINO SPITERI staqsa lill-Ministru ta' l- Intern u Żvilupp Soċjali: Jista' l-Ministru jara fiex waslet l-applikazzjoni għal permess ta' ħanut (f'Hal Qormi) (Ref.

PAPB Pol 378/92)?

Billi dan hu biss każ ta' ri- lokazzjoni ta' ħanut eżistenti kantuniera bogħod, jista' jekk jogħġbu l-Ministru jara l- ipproċessar ta' l- applikazzjoni jistax jitħaffef?

ONOR.

LOUIS GALEA: Ninforma lill-Onor.

Interpellant li din ir-referenza hija ta' l- applikazzjoni mal-PAPB għar- reġistrazzjoni u bdil ta' użu ta' post, biex jiġi wżat kummercjalment.

Informat ukoll li l-applikazzjoni għadha ma saritx mal-Pulizija.

Għaldaqstant nitlob lill- Onor. Interpellant biex jagħtini aktar tagħrif biex inkun nista' ngħaddih lill- Pulizija.

Sigurta' Socjali,Kontribuzzjoni spil,Sigurta' Socjali,Kontribuzzjoni hyzg,Sigurta' Socjali,Kontribuzzjoni SIGURTA' SOCJALI - KONTRIBUZZJONI

L-ONOR.

LINO SPITERI staqsa lill-Ministru għas- Sigurta' Soċjali: Kif inhi l- qagħda llum ta' mara miżżewġa li taħdem u tikkontribwixxi għas- Sigurta' Socjali?

Xi drittijiet għandha, per eżempju, għal pensjoni kontributorja, pensjoni ta' l- irtirar bikrija, pensjoni ta' l-invalidita' eċċ?

ONOR.

GEORGE HYZLER: Il-lum bis-saħħa ta' emendi fil-liġi li kien ressaq dan il-Gvern, il-qagħda ta' mara miżżewġa li taħdem u tikkontribwixxi għas- Sigurta' Socjali nistgħu ngħidu li hi l-istess bħal dik ta' kull kontribut ieħor.

Dawn mhux biss huma ntitolati għal pensjonijiet kontributorji kollha iżda llum ma jitilfu xejn mill-kontribuzzjonijiet li jkunu ħallsu qabel iż-żwieġ bħalma kien isir qabel.

Għandhom ukoll il-vantaġġ li fejn mara miżżewġa tkun qed trabbi lill-uliedha waħedha, din titħallas b'rata ogħla.

Niġbed l-attenzjoni ta' l-Onor.

Interpellant li l-pensjoni ta' l- irtirar bikrija mhix waħda mill-pensjonijiet li titħallas taħt l-Att ta' l- 1982 dwar is- Sigurta' Socjali, iżda hi fl- iskema tal-pensjoni tat-Tarzna.

Kacca,Regolamenti spil,Kacca,Regolamenti gall,Kacca,Regolamenti KAĊĊA - REGOLAMENTI

L-ONOR.

LINO SPITERI staqsa lill-Ministru ta' l- Intern u Żvilupp Soċjali: Biex għall-inqas kulħadd ikun jaf fejn hu, jista' l-Ministru jagħti d-dettalji kollha possibbli dwar kif inhi regolata l-kaċċa skond il- liġijiet tagħna, imfissra f'termini ta' kuljum?

Meta tista' ssir kaċċa u għal xiex?

Hemm il-ħsieb li jsir xi tibdil f'dan kollu?

ONOR.

LOUIS GALEA: Il-Kaċċa u l-Insib huma regolati mil- kodiċi tal- liġijiet tal- Pulizija u l-Avviż Legali 68 ta' l-1980 dwar il-Protezzjoni ta' l-għasafar u tal-fniek slavaġġ.

L-Att V ta' l-1991 biex iħares l-ambjent fih ukoll provvedimenti fuq dan is- suġġett.

Peress li dawn il- liġijiet huma ċari, speċjalment għal min jifhem is-suġġett, ikun tajjeb li wieħed jikseb kopja ta' dawn il-liġijiet.

Barra minn hekk nara jistax isir xi ħaġa biex ikun hemm pubblikazzjoni ta' tagħrif.

Dan irid isir b'konsultazzjoni mas-Segretarjat għall-Ambjent.

Skejjel,Zejtun,Junior Lyceum mizj,Skejjel,Zejtun,Junior Lyceum mifu,Skejjel,Zejtun,Junior Lyceum ŻEJTUN: SKEJJEL - JUNIOR LYCEUM

L-ONOR.

JOE MIZZI staqsa lill-Ministru ta' l-Edukazzjoni u Riżorsi Umani: Fuq liema kriterji ttieħdet id-deciżjoni li biex tgħallem il- Physics fil-Junior Lyceum, Carlo Diacono, iż-Żejtun, tintbagħat teacher li għadha kemm ikkwalifikat B. Educ fil-Malti, u li bħala subsidary għadu early and middle years?

Minn min kien kompost il-Bord ta' l-Għażla?

Kien hemm applikanti biex jgħallmu l-Physics li għandhom B. Educ speċifikament f'dan is- suġġett, jiġifieri B. Educ Physics?

ONOR.

UGO MIFSUD BONNICI: Tlabt lid-Dipartiment ta' l- Edukazzjoni dettalji dwar il- każ.

Marsaxlokk,Moll velg,Marsaxlokk,Moll zamf,Marsaxlokk,Moll MARSAXLOKK - MOLL

L-ONOR.

GEORGE VELLA staqsa lill-Ministru għat- Trasport u Komunikazzjoni: Jista' l-Ministru jara li tiġi msewwija dik il-biċċa moll f'Marsaxlokk magħmul mil-ġebla tal-franka li jinstat bejn is- slip li kien ta' l-RAF u dak li jiġbdu l-laneċ il-kbar fuqu, għaliex qiegħed jieħdu l- baħar u jista' jiġi rovinat fi żmien qasir?

ONOR.

FRANCIS ZAMMIT DIMECH: Nixtieq ngharraf lill-Onor.

Membru li s- suggeriment tieghu qed ikun ikkonsidrat.

Bahar,Tingiz velg,Bahar,Tingiz zamf,Bahar,Tingiz BAĦAR - TINĠIŻ

L-ONOR.

GEORGE VELLA staqsa lill-Ministru għat- Trasport u Komunikazzjoni: Jaf il-Ministru li kull meta qed jidħol xi tanker u jħott iż- żejt għal Power Station, qiegħed spiss jinxtered iż-żejt fil-baħar?

Għaliex qiegħed jintuża detergent u mhux booms mechanical methods biex jiġabar iż-żejt imxerred?

Jaf il-Ministru li l-użu tad- detergent irriżulta f'ammont ta' ħut żgħir mejjet jifflowtja fil-wiċċ?

ONOR.

FRANCIS ZAMMIT DIMECH: Ngħarraf lill-Onor.

Membru li l-uzu tad- dispersant hu wzat fuq skala vasta f'diversi pajjizi.

Hija biss konċentrazzjoni qawwija ta' dispersant li jikkaguna ħsara lill-ħajja fil- baħar.

Meta kien hawn l-aħħar tanker, gie nnotat li kien hemm xi żejt fil-baħar.

Ġew eżaminati l-pajpijiet u l- intake valves ta' l-Enemalta u nstab li ma kien hemm ebda ħsarat fil-Power Station.

S'issa ghad m'hemm l-ebda prova li ż-żejt gie kkawżat mill-ħatt tat- tanker u li ma setax iddaħħal gol-port minn barra permezz tal-kurrent.

San Giljan,Triq Lapsi,Grieden bril,San Giljan,Triq Lapsi,Grieden falm,San Giljan,Triq Lapsi,Grieden SAN ĠILJAN: TRIQ LAPSI - ĠRIEDEN

L-ONOR.

LEO BRINCAT staqsa lill-Ministru għall- Ambjent: Jista' l- Ministru jinvestiga l-ilment dwar problema akuta ta' ġrieden kif definit fil-petizzjoni magħmula mir-residenti tal-Maisonette Block, Lapsi Street, San Ġiljan?

ONOR.

MICHAEL FALZON: Ingħataw struzzjonijiet lill- uffiċjal inkarigat mid-distrett biex isir tindif.

Dwar il-qerda tal-ġrieden u t-tħawwil ta' siġar u fjuri għaddejna t-talba lid- Dipartiment tas-Saħħa u d- Dipartiment ta' l-Agrikoltura rispettivament.

Skejjel,Għaqdiet Sportivi farm,Skejjel,Għaqdiet Sportivi mifu,Skejjel,Għaqdiet Sportivi SKEJJEL - GĦAQDIET SPORTIVI

L-ONOR.

MICHAEL FARRUGIA staqsa lill-Ministru ta' l- Edukazzjoni u Riżorsi Umani: Għaqdiet sportivi fi grad ta' amateurs jiġu mitluba jħallsu biex jużaw premises tal-Gvern, per eżempju skejjel.

Jidhirlu l-Ministru li biex inħajjar aktar għaqdiet simili, il-premises għandhom jingħataw b'xejn ħalli niġbdu aktar żgħażagħ lejn l-isports?

ONOR.

UGO MIFSUD BONNICI: Il-policy tad-dipartiment kienet u għadha li faċilitajiet li jeżistu fl-iskejjel ta' l- istat għandhom safejn hu possibbli jitpoġġew għad- dispożizzjoni tal-kommunita'.

Permessi għall-użu ta' dawn il- faċilitajiet jingħataw regolarment.

Minn mindu twaqqfu l- kunsilli fl-iskejjel dawn ingħataw il-faċilita' li jikkontrollaw l-użu tal- faċilitajiet ta' l-iskejjel tagħhom.

Fejn ikun hemm każijiet li jintalbu donazzjonijiet dawn jitqiegħdu f'fond skolastiku u jintużaw għat-titjib ta' l- istess skola u l-faċilitajiet.

Naħseb li huwa tajjeb li ż- żgħażagħ fl-għaqdiet sportivi jidraw jieħdu ħsieb il- postijiet pubbliċi li jużaw.

Ghawdex,Servizz tat-telephone bork,Ghawdex,Servizz tat-telephone zamf,Ghawdex,Servizz tat-telephone GĦAWDEX - SERVIZZ TAT-TELEPHONE

L-ONOR.

KARMENU BORG staqsa lill-Ministru għat- Trasport u Komunikazzjoni: Jista' l-Ministru jgħid kemm hemm applikazzjonijiet pendenti għas-servizz tat-telephone mir- residenti ta' Għawdex?

Meta hemm il-ħsieb li dawn it-talbiet jiġu milqugħa?

ONOR.

FRANCIS ZAMMIT DIMECH: Sa l-ahhar ta' Settembru f'Ghawdex kien hemm 1,246 applikazzjoni pendenti ghas- servizz tat-telefon kif jidher fil- lista annessa.

Bhalissa qieghed isir xoghol ta' trinek u tqeghid ta' Cables biex tigi estiza u riabilitata s-sistema tad-distribuzzjoni.

Dan ix-xoghol huwa mistenni li jkun lest s-sena d-diehla.

Huwa 'ppjanat li l-maggoranza l- kbira ta' l-applikanti pendenti jinghatalhom is- servizz matul l-1993.

WAITING LIST AS AT END SEPTEMBER 1992

Locality New App.

Transfers Total

Comino 38 - 38 Fontana 21 2 23 Ghansielem 72 8 80 Gharb 31 2 33 Ghasri 16 2 18 Kercem 23 2 25 Marsalforn 170 15 185 Mgarr 20 1 21 Munxar 38 2 40 Nadur 79 2 81 Qala 48 6 54 San Lawrenz 9 1 10 Sannat 99 6 105 Sta.

Lucia 11 - 11 Ta' Cenc 19 - 19 Victoria 176 17 193 Xaghra 77 10 87 Xewkija 83 4 87 Xewkija H.E. 5 - 5 Xlendi 72 4 76 Zebbug 52 3 55

Total 1159 87 1246

Ghawdex,Mgarr,Opri tal-bahar bork,Ghawdex,Mgarr,Opri tal-bahar zamf,Ghawdex,Mgarr,Opri tal-bahar GĦAWDEX: MĠARR - OPRI TAL-BAĦAR

L-ONOR.

KARMENU BORG staqsa lill-Ministru għat- Trasport u Komunikazzjoni: Jista' l-Ministru jagħti tweġiba fuq il-mistoqsija parlamentari numru 4717?

ONOR.

FRANCIS ZAMMIT DIMECH: Fuq ilmenti li kienu saru minn xi sajjieda, ittiehdu passi biex fejn inhass il-bzonn twessghu d-distanzi bejn il- "mooring rings" fuq Pontoon D fl-Imgarr, Ghawdex.

Fl-opinjoni ta' ufficjali li ghandhom esperjenza twila fuq il-pontoons, id-dghajjes ta' Pontoon D fl-Imgarr issa ghandhom bizzejjed spazju biex jirmiggaw, jekk jorbtu kif suppost.

Ghawdex,Nadur,Djar ghall-anzjani bork,Ghawdex,Nadur,Djar ghall-anzjani gall,Ghawdex,Nadur,Djar ghall-anzjani GĦAWDEX: NADUR - DJAR GĦALL- ANZJANI

L-ONOR.

KARMENU BORG staqsa lill-Ministru ta' l- Intern u Żvilupp Soċjali: Jista' l-Ministru jgħid hemmx il-ħsieb li f'ċerti rħula ta' Għawdex speċjalment fir-raħal tan-Nadur jiġu provduti djar għall-anzjani?

Jekk fl-affermattiv, meta beħsiebu jinbeda x-xogħol fuq dawn id-djar?

ONOR.

LOUIS GALEA: Kif tħabbar fil-Budget għal din is- sena finanzjarja, il-Gvern se jissieħeb mal-Moviment Azzjoni Soċjali sabiex jinbena proġett ta' abitazzjoni għall-anzjani f'Għajnsielem f'Għawdex.

Il- preparamenti meħieġa jinsabu fi stadju avvanzat.

Qormi,Triq Mdina,Xoghlijiet bonm,Qormi,Triq Mdina,Xoghlijiet falm,Qormi,Triq Mdina,Xoghlijiet QORMI: TRIQ MDINA - XOGĦLIJIET

L-ONOR.

MICHAEL BONNICI staqsa lill-Ministru għall- Ambjent: Jista' l-Ministru jinvestiga għaliex it-Triq N/S of Mdina Road, Qormi (wara s- showroom ta' Maruti) ma tkomplitx meta hemm diversi xogħlijiet fiha lesti?

X'kienet ir-raġuni li l- concrete tal-bankini ġie mqiegħed a spejjeż tar- residenti?

Jista' l-Ministru jagħti ordni li dan ix-xogħol jitwettaq mill- aktar fis possibbli?

ONOR.

MICHAEL FALZON: Jien informat li x-xogħol fi N/S off Mdina Road, Qormi ma tkomplix minħabba prioritajiet ta' xogħol fil-proġett ta' Santa Venera.

Dan kien xogħol ta' konkos li kien se jitħallat bl-idejn.

Ir-residenti sabu żrar u ramel li ħalla d-Dipartiment għal dan il-għan u wżawh biex għamlu l- konkos bis-siment li pprovdew huma stess.

Ix-xogħol għandu jitlesta fi ftit żmien ieħor.